\NormalFont\ShortTitle{ESDRAS}

{\MT Esdras

\par }{\ILI ¿Imapätaj Jerusalencho caycaj Templuta allchachiran?

\par }{\ILI ¿Imanirtaj Templuta allchananta micharan?

\par }{\IM {\BD{¿Imataj caycan cay librucho?}} Esdras ninan caycan «Tayta Dios yanapan» ninanmi. Esdrasga caran Aarón cürapita mirajmi. Chaymi Esdras libroga Crónicas y Nehemías librunöpis cüra yarpashanno isquirbisha caycan. Hebreo Bibliachöga Esdras y Nehemías libro jucnayllami caycan. Biblianchïchömi ichanga shuyni-shuyni caycan.

\par }{\IP Esdras librucho rimaycan Babiloniapita Judá runacuna cutimushanpämi. Paycunaga cutimuran Jerusalenta y Salomón aruchishan Templuta juchuchishanpita achca watatarämi. Cay libroga ishcay partimanmi raquisha caycan. Chaycho rimaycan ishcay röpa runacuna Babiloniapita cutimushanpämi. Rimir caj cutimojcunaga Jerusalencho caycaj Templuta allchachiran. Jucaj röpa shamojna Jerusalenta allchachiran. Y juc-lä nasyunpita cutimoj runacunatapis camacächiran maycho tiyananpäpis. Chaycunataga camacächiran Esdrasmi (1–6). Paymi runacunata yachachiran Tayta Diosta wiyacuy sumaj alli cashanta, y paypa palabrancho niycashanno cawananpaj. Chaymi Tayta Dios acrashan runacunaga juc-lä warmicunapita raquicaran. Juc-lä warmicunami paycunataga juc dioscunata adurananpaj pusharan (7–10).



\par }\ChapOne{1}{\SH Ciropa laynin
\par }
{\R (2Crón. 36.22–23)

\par }{\PP \VerseOne{1}Persiapa raynin Ciro juc watana mandaycaran. Profëta Jeremías unay willacushan cumlinanpaj\XREF{*}{{\XO 1:1 }{\XT{2Crón. 36.21; Jer. 25.11; 29.10}}} yarpayta
{\ND{Tayta Dios}} goptin Ciroga mandashan cajcho intërucho shimipapis papilwanpis cayno willacachiran:


\par }{\BB \par }
{\PI \VS{2}«Noga Ciro Persiapa rayninmi në: Syëlucho caycaj
{\ND{Tayta Diosmi}} llapan nasyuncunata munaynëcho cananpaj churamusha. Chayno mandanäpaj churamarmi nimasha Judá particho caycaj Jerusalencho juc Templuta aruchipänäpaj.\XREF{*}{{\XO 1:2 }{\XT{Isa. 44.28; 45.1–4}}}

\VS{3}Chaymi maygayquipis Dios acrashan runacunaga marcayquiman cutiy. Judá particho caycaj Jerusalenman cutiy
{\ND{Tayta Diospa}} Templun tunisha caycajta arunayquipaj. Payga Israelcunapa Diosninmi; Jerusalenchömi tiyanpis.

\VS{4}May-chaypitapis cuticuyta munaj caj Israelcunataga Israel-masincuna yanapar goycärichun guellayta, gorita, uywacunata, mas imallatapis. Chaypa jananmanpis shongun shacyashanpita goycärichun Diospa Templunta Jerusalencho arunanpaj.»


\par }{\SH Israelcuna Jerusalenman cutishan
\par }
{\PP \VS{5}Tayta Dios shacyächiptin Judá trïbupa, Benjamín trïbupa mandajnincuna, cüracuna, cüracunata yanapaj Leví runacuna Jerusalenman cutiycur
{\ND{Tayta Diospa}} Templunta yapay jatarachinanpaj camaricuran. Tayta Dios shacyächishan cajcunaga llapan camaricuran.

\VS{6}Goycushanpita jananmanpis Israel-masincunaga yanapar goycäriran: guellayta, gorita, uywacunata, chanin bälej cösacunata, mas imatapis.

\VS{7}Ray Ciropis cutichiran
{\ND{Tayta Diospa}} Templunpita Nabucodonosor apashan cösacunata. Nabucodonosor Jerusalenpita aparcur Babiloniachöga diosnincunapa templuncho churarächiran.\XREF{*}{{\XO 1:7 }{\XT{2Rey. 24.13; 25.13–16; 2Crón. 36.10, 18}}}

\VS{8}Ray Ciroga yupachiran Mitrídates jutiyoj runawan. Payga caran tesurëru. Paymi yupaparan Sesbasar jutiyoj runata. Sesbasarga caran Judäpa gobernadorninmi.

\VS{9}Yupapar entregashan caran:

\par }{\BB \par }
{\LIC gori tasuncuna 30

\par }{\LIC guellay tasuncuna 1,000

\par }{\LIC cuchillucuna 29


\par }{\LIC \VS{10}gori pusillucuna 30

\par }{\LIC guellay pusillucuna 410

\par }{\LIC Waquin cösacunana 1,000


\par }{\BB \par }
{\MM \VS{11}Llapanga goripitawan guellaypita cösacuna caran pichga waranga chuscu pachacnin (5,400). Llapanta chaycunataga Babiloniaman prësu aywajcunawan iwal cutir Sesbasarmi Jerusalenman cutichiran.




\par }\Chap{2}{\SH Babiloniapita cutimojcuna
\par }
{\R (Neh. 7.5–73)

\par }{\PP \VerseOne{1-2}Judächo yurej Israelcunata ray Nabucodonosor Babiloniaman prësu apashanpa jutincunami caycho caycan. Chay runacunaga cuticuran Jerusalenman, Judächo caycaj marcancunaman. Paycunataga pushar cutichiran: Zorobabel, Josué, Nehemías, Seraías, Reelaías, Mardoqueo, Bilsán, Mispar, Bigvai, Rehum, Baana.

\par }{\MM Pushamushan runacuna caran:


\par }{\LIC \VS{3}Parospita mirajcuna 2,172.


\par }{\LIC \VS{4}Sefatiaspita mirajcuna 372.


\par }{\LIC \VS{5}Arapita mirajcuna 775.


\par }{\LIC \VS{6}Pahat-Moab runacuna caran Josuëpita Joabpita mirajcuna 2,812.


\par }{\LIC \VS{7}Elampita mirajcuna 1,254.


\par }{\LIC \VS{8}Zatupita mirajcuna 945.


\par }{\LIC \VS{9}Zacaipita mirajcuna 760.


\par }{\LIC \VS{10}Binuypita mirajcuna 642.


\par }{\LIC \VS{11}Bebaipita mirajcuna 623.


\par }{\LIC \VS{12}Azgadpita mirajcuna 1,222.


\par }{\LIC \VS{13}Adonicampita mirajcuna 666.


\par }{\LIC \VS{14}Bigvaipita mirajcuna 2,056.


\par }{\LIC \VS{15}Adinpita mirajcuna 454.


\par }{\LIC \VS{16}Aterpa wamran Ezequiaspita mirajcuna 98.


\par }{\LIC \VS{17}Bezaipita mirajcuna 323.


\par }{\LIC \VS{18}Jorapita mirajcuna 112.


\par }{\LIC \VS{19}Hasumpita mirajcuna 223.


\par }{\LIC \VS{20}Gibarpita mirajcuna 95.


\par }{\LIC \VS{21}Belén runacuna 123.


\par }{\LIC \VS{22}Netofa runacuna 56.


\par }{\LIC \VS{23}Anatot runacuna 128.


\par }{\LIC \VS{24}Bet-azmavet runacuna 42.


\par }{\LIC \VS{25}Quiriat-jearim, Cafira, Beerot runacuna 743.


\par }{\LIC \VS{26}Ramäwan Geba runacuna 621.


\par }{\LIC \VS{27}Micmas runacuna 122.


\par }{\LIC \VS{28}Betelwan Hai runacuna 223.


\par }{\LIC \VS{29}Nebo runacuna 52.


\par }{\LIC \VS{30}Magbis runacuna 156.


\par }{\LIC \VS{31}Jucaj Elam runacuna 1,254.


\par }{\LIC \VS{32}Harim runacuna 320.


\par }{\LIC \VS{33}Lod, Hadid, Ono runacuna 725.


\par }{\LIC \VS{34}Jericó runacuna 345.


\par }{\LIC \VS{35}Senaa runacuna 3,630.


\par }{\MM \VS{36}Cüracuna caran:

\par }{\LIC Josuëpita miraj cüra Jedaiaspita mirajcuna 973.


\par }{\LIC \VS{37}Cüra Imerpita miraj 1,052.


\par }{\LIC \VS{38}Cüra Pasurpita miraj 1,247.


\par }{\LIC \VS{39}Cüra Harimpita miraj 1,017.


\par }{\MM \VS{40}Cüracunata yanapaj Leví runacuna caran:

\par }{\LIC Josuëpita, Cadmielpita, Hodaviaspita mirajcuna 74.


\par }{\LIC \VS{41}Asafpita mirajcuna Diosta alabar cantajcuna 128.


\par }{\LIC \VS{42}Salumpita, Aterpita, Talmonpita, Acubpita, Hatitapita, Sobaipita mirajcuna. Paycuna caran puncu täpajcuna 139.


\par }{\MM \VS{43}Diospa Templuncho ima ruraycunachöpis arojcuna caran:

\par }{\LI Zihapita, Hasufapita, Tabaotpita,


\par }{\LI \VS{44}Querospita, Siahapita, Padonpita,


\par }{\LI \VS{45}Lebanapita, Hagabapita, Acubpita.


\par }{\LI \VS{46}Hagabpita, Salmaipita, Hananpita,


\par }{\LI \VS{47}Gidelpita, Gaharpita, Reaiapita,


\par }{\LI \VS{48}Rezinpita, Necodapita, Gazampita,


\par }{\LI \VS{49}Uzapita, Paseahpita, Besaipita,


\par }{\LI \VS{50}Asenapita, Meunpita, Nefusimpita,


\par }{\LI \VS{51}Bacbucpita, Hacufapita, Harhurpita,


\par }{\LI \VS{52}Bazlutpita, Mehidapita, Harsapita,


\par }{\LI \VS{53}Barcospita, Sisarapita, Temapita,


\par }{\LI \VS{54}Neziapita, Hatifapita miraj runacuna.


\par }{\LI \VS{55}Salomonpa uywaynincunapita mirajcuna caran cayno jutiyoj runacunapa wamrancunami: Sotaipa, Soferetpa, Perudapa,

\VS{56}Jaalapa, Darconpa, Gidelpa,

\VS{57}Sefatiaspa, Hatilpa, Poqueret-hazebaimpa, Amonpa.

\VS{58}Templucho arojcuna Salomonpa uywayninpita mirajcunawan llapanga caran quimsa pachac isgun chunca ishcaynin (392) runacuna.


\par }{\MM \VS{59}Tel-melapita, Tel-harsapita, Querubpita, Imerpita, chayamojcunaga manami sumäga musyaranchu lijïtimu Israel casta cashanta, ni carullapana famillya cashantapis. Chay runacunaga caran:


\par }{\LI \VS{60}Delaiapita, Tobiaspita, Necodapita mirajpa wamrancuna. Paycuna caran sojta pachac pichga chunca ishcaynin (652).


\par }{\LI \VS{61}Cüra famillya cajcunapis caran: Habaiapita, Cospita, Barzilaipita mirajcuna. Chaypa wamrancuna majachacaran Galaadpita caj Barzilaipa warmi wamrancunawan. Majachacarcur paycunaga Galaadcho tiyaj cajpa jutintana aparan.

\VS{62}Paycuna chay famillyalla anutacushancho jutincunata ashiran. Chaycho mana taricaptin cüracuna arushanchöga manana aruchirannachu.

\VS{63}Gobernadorpis\XREF{*}{{\XO 2:63 }{\XT{Esd. 1.8}}} niran Diospaj churashancunata manana micunanpaj, Urimta Tumimta ricaypa cüra musyanancama.\XREF{*}{{\XO 2:63 }{\XT{Éxo. 28.30; Núm. 27.21; 1Sam. 14.41}}}


\par }{\LI \VS{64}Ushajpäga runacuna caran chuscu chunca ishcaynin waranga quimsa pachac sojta chuncan (42,360).

\VS{65}Uywaynin cajcunataga ollguta warmitapis mana yuparanchu. Chay cajcunaga shuyni caran ganchis waranga quimsa pachac quimsa chunca ganchisnin (7,337). Diosta alabar cantajcunapis warmi ollgu caran ishcay pachac (200).

\VS{66}Cawalluncuna caran ganchis pachac quimsa chunca sojtan (736). Mülacuna caran ishcay pachac chuscu chunca pichgan (245).

\VS{67}Camëllucuna caran chuscu pachac quimsa chunca pichgan (435). Bürrucunana caran sojta waranga ganchis pachac ishcay chuncan (6,720).


\par }{\MM \VS{68}Jerusalencho
{\ND{Tayta Diospa}} Templunman chayaycärir waquin famillyapa mandajnincuna goycäriran Templuta unay cashallancho yapay jatarachinanpaj.

\VS{69}Aycatapis goycunanpaj shacyashanpitami goycäriran Templu allchachejman. Chaura gorita shuntaran chuscu pachac pusaj chunca pusajnin (488) quïluman aypajta. Guellaytapis shuntaran ishcay waranga ganchis pachac pichga chuncan (2,750) quïluta. Cüracunapäpis goycäriran pachac (100) sotänacunata.


\par }{\PP \VS{70}Waquin Leví famillyawan cüracunaga jinan Jerusalenllacho tiyacuran. Jerusalenllacho tiyacuran Diospa Templu puncunta täpajcuna, ima aruycho arojcunapis. Chaypita cäga cada ünun aywacuran awiluncuna tiyashan siudäcunaman, marcacunaman-cama.\XREF{*}{{\XO 2:70 }{\XT{1Crón. 9.2; Neh. 11.3}}}




\par }\Chap{3}{\SH Altarta yapay rurarcur Tayta Diosta adurayta gallaycärishan
\par }
{\PP \VerseOne{1}Israelcuna Jerusalenman chayaycur marcancho-camana tiyarcaycaran. Chay wata ganchis caj quillachöga llapan runacuna Jerusalenman shuntacaran.\XREF{*}{{\XO 3:1 }{\XT{Neh. 7.73–8.1}}}

\VS{2}Josadacpa wamran Josué waquin cüra-masincunawan, Salatielpa wamran Zorobabelpis famillyancunawan altarta rurayta gallaycäriran Tayta Diosta sirbej Moisés isquirbishan laycho niycashanno rupachinanpaj.\XREF{*}{{\XO 3:2 }{\XT{Éxo. 27.1}}}

\VS{3}Altartaga ñaupa caj altar cashallancho ruraran. Nircorga chaycho tutapa tardipapis waran-waran
{\ND{Tayta Diosta}} rispitar uywacunata rupaycächiran. Chayno ruraran chay particho tiyaj runacunata manchacushpan.\XREF{*}{{\XO 3:3 }{\XT{Éxo. 29.38–42; Núm. 28.1–8}}}

\VS{4}Laycho niycashanno Ramäda\XREF{*}{{\XO 3:4 }{\XT{Lev. 23.33–36; Núm. 29.12–38; Deut. 16.13–15}}} fistatapis ruraran. Chay fistata rurashpan waran-waran rupaycächiran custumrin cashanno, cada junaj aycata rupachinanpäpis laycho nishanno.

\VS{5}Rupaycächiran waran-waran, llullu quillacho,
{\ND{Tayta Diosta}} rispitar ruranan fistacunacho.\XREF{*}{{\XO 3:5 }{\XT{Núm. 28.11–29.39}}} Shongun shacyaptin waquinpis rupaycächiran.

\VS{6}Ganchis quillaman gallaycushanpita-pachami
{\ND{Tayta Diosta}} rispitar rupaycächiran. Chay wichan Templutaga manarämi aruyta gallariranrächu.


\par }{\SH Templu aruyta yapay gallaycushan
\par }
{\PP \VS{7}Chaypita albañilcunata carpintërucunataga guellayninpa pägaran. Tiro runacunatawan Sidón runacunatanami pägaran micuyta, asëtita, bïnuta. Chaura paycunaga Libanupita lamarpa Jopecama sedru guerucunata apapämuran Persiapa raynin Ciro nishanno.

\VS{8}Salatielpa wamran Zorobabel, Josadacpa wamran Josué cüra-masincuna, cüracunata yanapaj Leví runacuna, prësu aywashanpita llapan cutimojcuna,
{\ND{Tayta Diospa}} Templun juchusha caycajta aruyta gallaycäriran. Chayga caran Jerusalenman cutimushanpita ishcay wataman gallaycoj ishcay quilla cajchöna. Leví runacunataga ishcay chunca (20) watayojpita janaman cajcunata churaran aruchinanpaj.

\VS{9}Josué, wamrancuna, wauguincuna, Cadmiel, wamrancuna caran Judá trïbu runacuna. Hodaviaspa wamrancuna, Henadad, wamrancuna, wauguincunapis caran Leví trïbu runacuna. Paycunaga llapan juc yarpayllami Tayta Diospa Templunta aruchiran.


\par }{\PP \VS{10}{\ND{Tayta Diospa}} Templunta arojcuna intëru cantunpa simintu pergayta gallaycäriptin Israelcunapa raynin David nishanno cüracuna chayaran cuyayllapaj sotänancuna jatisha trompëtanwan-cama, Leví famillya Asafpa wamrancunana latilluncunawan
{\ND{Tayta Diosta}} alabar tucananpaj.\XREF{*}{{\XO 3:10 }{\XT{1Crón. 25.1; 2Crón. 29.25–30}}}

\VS{11}{\ND{Tayta Diosta}} waquin alabaptin waquenga chasquiran «Tayta Diosta agradësicuy. Payga amatar allimi. Israelcunataga imaycamapis cuyanmi»\XREF{*}{{\XO 3:11 }{\XT{1Crón. 16.34; 2Crón. 5.13; 7.3; Sal. 100.5; 106.1; 107.1; 118.1; 136.1; Jer. 33.11}}} nir. Llapan runacunapis cushicuypita gaparparan.
{\ND{Tayta Diosta}} sinchipa alabaran Templuta yapay aruyta gallaycärishanpita.

\VS{12}Achcaj Leví cüracuna, auquincuna, famillyancunacho mandajcuna, rimir caj Templuta ricajcunaga gaparayparaj wagarcaycaran yapay arurcaycajta ricar. Waquinnami cushicuypita gaparpaycaran.

\VS{13}Chayno talluypa talluptinmi runacunaga mana tantiyaranchu maygan cushicuypita gaparpaycashanta ni maygan llaquicur gaparpaycashantapis. Wagar gaparpaycashanga carucama wiyacaran.




\par }\Chap{4}{\SH Templuta allchachiptin chiquejcuna michashan
\par }
{\PP \VerseOne{1}Judätawan Benjamín trïbuta chiquejcuna mayaran prësu aywashanpita cutiycäramur
{\ND{Tayta Diosninpa}} Templunta allcharcaycashanta.

\VS{2}Chaymi chiquejcunaga aywaran Zorobabelwan, Josuëwan, waquin rispitädu mayur runacunawan parlaj. Chayaycärir niran: «Nogacunapis Templuta aröshishayqui. Gamcunanömi Diosniquiman yäracushcä. Chaymi Asiriapa raynin Esar-hadón cayman chayachimashanpita-pacha uywacunata pishtashcä.»\XREF{*}{{\XO 4:2 }{\XT{2Rey. 17.24–41}}}


\par }{\PP \VS{3}Chayno niptin Zorobabel, Josué y waquin mandajcuna niran: «Gamcunawan iwalga manami Diosnëpa Templunta allchar arushwanchu. Israel famillyacunallami rispitar adurashä
{\ND{Tayta Diosnëpa}} Templuntaga arushäcuna. Chayno arunäcunapämi Persiapa raynin Ciropis nimasha.»


\par }{\PP \VS{4}Chaymi chay particho tiyaj runacuna manchachiran Judá runacunataga aruyta guellanänanpaj.

\VS{5}Ray churashan autoridäcunatapis waquintaga pacayllapa pägaran. Chaymi chay autoridäcunaga Templuta arurcaycajta micharan Ciro Persiapa raynin cashanpita-pacha Darío Persiapa raynin canancama.

\VS{6}Ray Asuero\XREF{*}{{\XO 4:6 }{\XT{Est. 1.1}}} mandayta gallaycushan wichanpis chiquejcunaga dimandaran Judächo, Jerusalencho tiyajcunata.

\VS{7}Persiapa raynin Artajerjes\XREF{*}{{\XO 4:7 }{\XT{Neh. 1.1}}} caycashan wichanpis Bislam, Mitrídates, Tabeel waquin mandaj-masincunawan cartata apachiran. Chay cartaga isquirbisha caycaran arameo rimaycho. Nircur ticrachisha caycaran waquin runacunapis liguir tantiyananpaj.

\VS{8}Ray churashan mandaj caycaran Rehum, secretaryuna Simsai. Paycunami ray Artajerjesman cartataga apachiran Jerusalencho tiyajcunapa contran.

\VS{9-11}Cartataga apachiran Rehum, secretaryu Simsai, waquin mandaj-masin juezcuna, mandaj suldärucuna, Persiapa, Erecpa, Babiloniapa, Susapa (Jucaj jutin caran Elam) mandajnincuna, waquin nasyunpita munayniyoj rispitädu Asnapar prësu apar Samariapa siudänincunaman tiyachishancunapis, Éufrates mayupa chimpan inti yaganan caj-läpa caycaj siudäcunaman tiyachishancunapis.

\par }{\PP Apachishan cartacho caynömi niycaran:

\par }{\PI Tayta ray Artajerjes, Éufrates mayupita inti yaganan caj läducho tiyaj sirbishojcunami cartacamö:


\par }{\PI \VS{12}Tayta Mandaj, Israelcunami gam cajpita cutimusha nogacuna tiyaycashä parti Jerusalenman. Paycunami allcharcaycan mana wiyacoj fiyu runacuna tiyanan siudäta. Intëru cantunpa curralninta arurcaycan. Juchusha caycaj simintucunatapis allcharcaycan.

\VS{13}Tayta, cay siudäta allcharcur intëru pergancunatapis yapay sumaj curalarcärerga manami munangapänachu impuestucunata pägayta. Chaura cäjayquichöga manami guellay miranganachu.

\VS{14}Gampita cawaycashpäcunaga manami munäcunachu chay runacuna mana alliman churashunayquita. Chaymi cay cartawan musyachimö imano caycashantapis.

\VS{15}Churaraj actacunata ricay sumaj musyanayquipaj. Chaychömi tarinquipaj cay siudächo tiyajcunaga mana wiyacoj runacuna cashanta, raycunapäpis bisïnun probinsyacunacho tiyajcunapäpis amatar mana alli cashanta. Chaynömi tarinquipaj chay siudächo tiyajcunaga unaycunapis röpacarcur-röpacarcur contra jatarishanta. Chayno cashanpitami chay siudätaga illgächiranpis.

\VS{16}Chaypitami nogacunaga musyachimö Tayta mandaj. Siudäta allchayta, cantun pergancunata curalayta usharcorga shuyniyacäcongami. Chaura Éufrates mayupita inti yaganan caj-lächo caycaj siudäcunaga manami munayniquichönachu cangapaj.


\par }{\MM \VS{17}Cartata liguiycur ray Artajerjesga cutichiran:

\par }{\PI Rehum, secretaryu Simsai, waquin mandaj-masiquicuna, Samariacho llapan tiyajcuna, Éufrates mayupita inti yaganan caj-lä probinsyacho tiyajcunapis allilla goyaycäriy.


\par }{\BB \par }
{\PI \VS{18}Gamcuna apachimushayqui carta ticrachishantaga liguipämashami.

\VS{19}Chaymi churaraj actacunacho ashichishcä imano cashantapis musyanäpaj. Chaychöga gamcuna nishayquinömi tarisha. Rasunpami unayga chay Jerusalén siudächo tiyajcunaga raycunapa contran jatariran. Paycunaga imaypis shuntacarcur contrami jatariran.

\VS{20}Chay Jerusalenchöga fiyupa munayniyoj raycunami casha. Paycunaga munaynincho chararasha Éufrates mayupita inti yaganan caj-lächo caycaj siudäcunata. Impuestucunatapis pägachiran.

\VS{21}Cananga chay arojcunata nutificay manana arunanpaj. Noga «aruy» niptërämi imaypis aronga.

\VS{22}Niycashätaga jinan öra nutificay. Mana nutificaptiquega mandaycashä particho mana allimi canga.


\par }{\PP \VS{23}Ray Artajerjes apachishan cartata liguiparan Rehumta, secretaryu Simsaita, waquin mandaj-masincunata. Wiyaycorga Jerusalenman llapan aywaran. Chayaycärir Israelcunataga firsapita micharan aruycashanta cachaycärinanpaj.

\VS{24}Chaynöpami Jerusalencho Tayta Diospa Templunta allchaycashancho cachaycäriran Darío Persiapa raynin ishcay wata canancama.




\par }\Chap{5}{\SH Templuta allchayta yapay gallaycushan
\par }
{\PP \VerseOne{1}Judá runacunatawan Jerusalencho tiyajcunata Idopa wamran Zacariaswan Hageomi willaparan Israelcuna rispitashan Tayta Dios musyachishanta.

\VS{2}Chaura Salatielpa wamran Zorobabelwan Josadacpa wamran Josuëga Tayta Diospa Templunta aruycashancho cachaycushanta yapayna gallaycachiran. Profëtacunapis yanaparcaycaran.\XREF{*}{{\XO 5:2 }{\XT{Hag. 1–2; Zac. 1.1; 4.6–10; 6.15}}}

\VS{3}Chaymi Eufratespita inti yaganan caj läducho caycaj probinsyapa gobernadornin Tatnai, Setar-boznai waquin mandaj-masincunawan aywaycärir niran: «Cay Templuta allchachiyta ushachinayquipäga ¿pitaj mandasha-cashunqui?

\VS{4}¿Picunataj cay wasita arurcaycan?»


\par }{\PP \VS{5}Chayno niptinpis Israelcunapa mandajnincunataga Tayta Diosmi yanapaycaran. Chaymi arojcunataga mana micharanchu Darioman papil apachishanta cutichimuptin imano nishantapis musyanancama.


\par }{\PP \VS{6}Éufrates mayupita inti yaganan caj läducho caycaj probinsyapa gobernadornin Tatnaiwan Setar-boznai, waquin mandaj-masincuna, mas waquin gobernadorcuna y autoridäcunapis ray Darioman apachishan cartapa cupyanmi cayga.

\VS{7-8}Chay cartacho cayno niycaran:

\par }{\PI Tayta mandaj, allilla goyaycullay. Nogacunami Judá probinsyaman aywashcä. Chaychöga munayniyoj Diospa wasinta cachaycärishanta yapay arurcaycan llagllasha jatusaj rumicunawan. Cananga guerucunatana churaycan intablananpaj. Apurä arur rätumi aruyta miraycächin.

\VS{9}Mandajnincunatapis tapushcä «¿pitaj mandasha-cashunqui Templuta allchanayquipaj, chayno imancunatapis allchanayquipaj?» nir.

\VS{10}Tapushcä aruchejcunapa jutintapis, jutinta apuntarcur gamman musyachimunäpaj.

\VS{11}Chaura paycuna nimasha cay pachapa janaj pachapa Tayta Diosninta aduraj cashanta. Chaynöpis paycunaga nin Israelpa unay fiyupa munayniyoj raynin aruchishan Templuta allcharcaycashantami.\XREF{*}{{\XO 5:11 }{\XT{1Rey. 6–7}}}

\VS{12}Paycunaga nimasha unay caj awiluncuna syëlucho caycaj Diosta rabyachishanpita Babiloniapa raynin Caldea runa Nabucodonosorpa munayninman cachaycushanta. Chay rayshi Templunta juchuchiran; quiquincunatana Babiloniaman prësu aparan.\XREF{*}{{\XO 5:12 }{\XT{2Rey. 25.8–12; 2Crón. 36.17–20; Jer. 52.12–15}}}

\VS{13}Chaypita guepatanashi Ciro Babiloniapa juc wata raynin caycashancho Diospa Templunta allchachinanpaj niran.\XREF{*}{{\XO 5:13 }{\XT{Esd. 1.2–11}}}


\par }{\PI \VS{14}Mastapis nimasha: Nabucodonosorshi Jerusalencho caycaj Diospa Templunpita goripita, guellaypita cajta Babilonia templunman aparan. Ray Cironashi Babilonia templupita jorgurcur ima-aycapis goripita, guellaypita cajcunata cutiycachiran. Chay cösacunataga Sesbasar jutiyojpa maquinmanshi entregasha. Paytashi gobernador cananpaj Ciroga churaran.

\VS{15}Sesbasartashi niran: «llapan cösacunata apar cutichiy Jerusalencho caycaj Templuman. Nircur unay cashallancho Diospa Templunta yapay aruchinqui.»

\VS{16}Chayno niptinshi Sesbasarga cay Jerusalenman chayaycamur Diospa Templunpaj simintuta chutayta gallaycachiran. Chaypita-pachashi arurcaycan. Ichanga manaraj ushanrächu.


\par }{\PI \VS{17}Chaymi cananga tayta mandaj rasunpa musyanapaj Babiloniapa actan churarajcunacho ashichiy. Mä rasunpachush ray Ciroga niran Jerusalencho Diospa Templun caycajta allchachinanpaj. Chay actacunacho imano niycashantapis musyaycur nogacunata willachimay chay aruycächishanpaj imano yarpashayquitapis.


\par }{\BB \par }


\Chap{6}{\PP \VerseOne{1}Chaura cartata chasquircur ray Darioga ashichiran Babiloniapa bälej cösancuna churarashancho caycaj actancunacho.

\VS{2}Ashichishancho actata tariran Media jutiyoj probinsyacho caycaj Ecbatana palasyucho. Actachöga caynömi niycaran:


\par }{\PI \VS{3}Ciro juc wata Persiapa raynin caycashancho Jerusalén Templupaj cayno niran:

\par }{\PI «Jerusalencho Diospa Templun yapay cananpaj simintunta chutayta gallaycärichun chaycho yapay uywacunata pishtapänanpaj. Chay Temploga canga ishcay chunca ganchis (27) metrun altu; ishcay chunca ganchis (27) metrun anchu.

\VS{4}Llagllasha rumicunawan quimsa jana pergarcur jananman juc aywayta churanga mushoj tablatana. Gastucunataga päganga mandashäman shuntacämoj guellayta.

\VS{5}Diospa Templun Jerusalenpita goripita, guellaypita caycajta Nabucodonosor Babiloniaman apamushantapis cutiycachichun. Cashgan apachun Jerusalenman. Nircur Diospa Templunman churachun.»


\par }{\PP \VS{6}Chayno liguircur ray Darioga Éufrates mayupa chimpancho caycaj mandajcunata: gobernador Tatnaita, Setar-boznaita waquin mandaj-masincunatawan cartacho cayno niran:

\par }{\PI Jerusalenpitaga witicuy.

\VS{7}Israelcunapa gobernadorninwan\XREF{*}{{\XO 6:7 }{\XT{Hag. 2.21}}} waquin mandäshejcuna jina aruchicuchun Templun cashallanchöga.

\VS{8}Israelcunapa mandajnincuna Diosninpa Templunta yapay arurcaycächejtaga yanapay. Chay aruycho arojcunataga juclla päganga Éufrates mayupa chimpancho caycaj probinsyapita raypaj pägashan impuesto guellaytami. Chaynöpami aruycashan mana quëdacangachu.

\VS{9}Jerusalencho caycaj cüracunamanga waran-waran apapay töru-mallwata car, carnicunata car, cashnicunata car janaj pachacho caycaj Diospaj rupachinanpaj. Chayno apapay rïguta, cachita, bïnuta, asëtitapis

\VS{10}janaj pachacho caycaj Diospaj allinnin sacrifisyucunata rupachinanpaj. Chayno rurar Tayta Diosta ruwacuchun nogapaj y famillyäcunapäpis.


\par }{\PI \VS{11}Noga nishäta pipis mana wiyacoj cajtaga jinan öra wasinpa tirantinta jorguriycur chayman warcurcuchun. Wasintana ushajpaj juchurachichun.

\VS{12}¡Maygan marcapis, maygan raypis Jerusalencho caycaj Templuta mana allita rurayta munaj cajtaga tiyananpaj Jerusalenta acracoj Dios ushajpaj wasinpa illgächichun!

\par }{\PI Noga Dariomi chayno në. Cananga nishänölla llapantapis cumlichun.


\par }{\SH Templuta aruyta ushashan
\par }
{\PP \VS{13}Chaura ray Darío apachishan papilcho niycashanno cumliran Éufrates mayupa chimpancho caycaj probinsyapa gobernadornin Tatnai, Setar-boznai, waquin mandaj-masincunapis.

\VS{14}Chaymi Israelcunaga mandajnincunawan arurcaycashan Templuta mana jamachiypa usharan Tayta Diospa profëtancuna nishanno. Chayno cananpämi willacuran Hageowan Idopa wamran Zacarías.\XREF{*}{{\XO 6:14 }{\XT{Esd. 5.1–2; Hag. 1.1; Zac. 1.1}}} Israelpa Diosnin nishanno, Persiapa raynincuna Ciro, Darío, Artajerjes nishanno Templu aruytaga usharan.

\VS{15}Darío sojta watana Persiapa raynin caycaptin quimsa junaj Adar quillacho Templu aruyta usharan.


\par }{\PP \VS{16}Chaura, llapan Israelcunapis, cüracunapis, cüracunata yanapaj Leví runacunapis, prësu aywashanpita waquin cutimojcunapis Diospa Templunta inaurar fistata ruraran.

\VS{17}Chay öra uywacunata Tayta Diospaj pishtaran pachac (100) töru-mallwacunata, ishcay pachac (200) carnita, chuscu pachac (400) cashnita, chunca ishcay (12) chïbuta cada Israel trïbupaj jucta-cama. Chay chïbucunaga caran Israelcunapa juchanpa ruquinmi.

\VS{18}Nircorga Moisés isquirbishancho niycashanno cüracunata y cüracunata yanapaj Leví runacunatapis cada ünunta churaran Tayta Diospa Templuncho ima ruraycunachöpis arunanpaj, Tayta Diosta aduraptin yanapänanpaj.


\par }{\PP \VS{19}Prësu aywashanpita cutimojcuna Pascua fistata ruraran wataman gallarej rimir quilla chunca chuscu (14) junajnincho.\XREF{*}{{\XO 6:19 }{\XT{Éxo. 12.1–20; Deut. 16.1–8}}}

\VS{20}Chay junajpäga Leví runacunawan cüracuna maynami laycho nishanno limyuyashana carcaycaran. Chaynöpami paycunaga Pascuacho pishtanan uywata pishtaran juc-lächo caycajcunapaj, cüra-masincunapaj quiquincunapaj.

\VS{21}Cutimoj Israelcunaga llapanmi micuran Pascua fistacho rurashan micuyta.
{\ND{Tayta Diosta}} adurananpaj juc-lä runacunapita guellicojcunawanpis iwal micuran.\XREF{*}{{\XO 6:21 }{\XT{Neh. 9.2; 10.28; 13.3}}}

\VS{22}Cushicushpanmi Lebadüraynaj tantata micuna fistata ganchis junaj ruraran.
{\ND{Tayta Diosmi}} camacächiran Persiapa raynin alli ricananpaj y Tayta Diospa Templunta allchachiyta yanapänanpaj.




\par }\Chap{7}{\SH Jerusalenman Esdras chayashan
\par }
{\PP \VerseOne{1}Persiapa raynin Artajerjes caycashan wichan Babiloniapita Esdras jutiyoj cutimuran. Pay caran Seraiaspa wamran; Seraiaspa papäninna Azarías; Azariaspa papänin Hilcías;

\VS{2}Hilciaspa papänin Salum; Salumpa papänin Sadoc; Sadocpa papänin Ahitob;

\VS{3}Ahitobpa papänin Amarías; Amariaspa papänin Azarías; Azariaspa papänin Meraiot;

\VS{4}Meraiotpa papänin Zeraías; Zeraiaspa papänin Uzi; Uzipa papänin Buqui;

\VS{5}Buquipa papänin Abisúa; Abisuapa papänin Finees; Fineespa papänin Eleazar; Eleazarpa papäninna Aarón. Aaronnami caran rimir-punta caj cüra.

\VS{6}Esdrasga caran lay yachaj runami. Payga estudyasha caran Israelpa
{\ND{Tayta Diosnin}} Moisesta unay isquirbichishan layta. Esdrastaga
{\ND{Tayta Diosmi}} yanapaycaran. Chaynöpami Esdras ruwacushanta ray Artajerjesga auniran. Chaymi Esdrasga Babiloniapita

\VS{7}Jerusalenman cuticuran. Paywan cuticuran achcaj Israel famillya, Leví runacuna, cüracuna, Diosta alabar cantajcuna, Templu puncuta täpajcuna, Templucho arojcuna-ima. Cuticuran Artajerjes ganchis watana ray caycaptin.

\VS{8-9}Esdrasta Tayta Dios yanapaptinmi wataman gallarej rimir quilla rimir junajcho llojshiran. Chay watallacho Jerusalenman chayamuran pichga quillaman gallarej rimir junajcho.

\VS{10}Esdrasga
{\ND{Tayta Diospa}} laynincunata masta yachacuran, cumliran. Chaynöpis payga llapan Israelcunata
{\ND{Tayta Diospa}} layninta yachachiran.


\par }{\PP \VS{11}Esdrasga cürami caran. Payga caran
{\ND{Tayta Diospa}} mandamintuncuna, laynincuna imano niycashantapis Israelcunata yachachejmi. Esdrasmanmi ray Artajerjesga cartata apachiran. Chay cartachöga caynömi niycaran:


\par }{\PI \VS{12}Diospa laynincunata yachaj cüra Esdras, noga mandaj Artajerjesmi allilla goyänayquita munä.


\par }{\PI \VS{13}Nogami nishcä, cay mandaycashächo maychöpis Israelcuna tiyaycaj Leví runacuna carpis cüracuna carpis gamwan Jerusalenman cuticuyta munaj cäga cuticunanpaj.

\VS{14}Nogami ganchis tantiyachimajnëcunawan gamtaga cachaycä Judächo, Jerusalencho goyajcuna Diospa laynincunacho niycashanno cumlichimunayquipaj.

\VS{15}Jerusalencho tiyaj Diospaj noga tantiyachimajnëcunawan goycushä guellayta, gorita apacurcur ayway.

\VS{16}Chayno apanqui Babiloniapa probinsyancunacho tarishayqui cajtaga guellaytapis goritapis. Jerusalencho caycaj Diospa Templunpaj runacunawan cüracuna shongun shacyaptin goycushushayquicunatapis llapanta apanqui.

\VS{17}Chay guellaywannami rantinqui töru-mallwacunata, carnicunata, cashnicunata, chaqui micuy ofrendantawan-cama, bïnuntawan-cama. Nircur Jerusalencho Diospa Templun caycaj altarcho Diosniquipaj rupachinqui.

\VS{18}Puchoj caj guellayta, goritaga Dios munashanno gamnami yanapäshojcunawan imachöpis gastanqui.

\VS{19}Diosniquipa Templuncho imatapis rurana cösacunata gamta entregashushayquita ichanga quiquiqui churay Jerusalencho caycaj Templuman.


\par }{\PI \VS{20}Diosniquipa Templunpaj imapis pishëshuptiquega jorgunqui nogapaj shuntashan cäjapita.

\VS{21}Éufrates mayupita inti yaganan caj läducho caycaj tesurërucunata noga ray Artajerjesmi në: Nogapaj guellay shuntashayquita janaj pachacho caycaj Diospa cüran lay yachachej Esdrasta goy imatapis nistashan cajtaga.

\VS{22}Paytaga guellaytapis gonqui quimsa waranga quimsa pachacnin (3,300) quïluyaj, ishcay chunca ishcaynin waranga (22,000) quïlu rïguta, ishcay waranga ishcay pachac (2,200) litrun bïnuta, ishcay waranga ishcay pachacnin (2,200) litru asëtita, cachitaga aycatapis munashanpita.


\par }{\PI \VS{23}Janaj pachacho caycaj Dios imatapis Templunpaj munashan cajtaga juclla entregachun. Chauraga manami castïgu chayamongachu wamräcunaman ni mandashämanpis.

\VS{24}Gamcunaga amana cobranquinachu impuestuta maygan cüracunata, ni cüracunata yanapaj Leví runacunata, cantajcunata, puncu täpajcunata, Templucho arojcunata, ni pï runatapis Diospa Templuncho aroj cajtaga.


\par }{\PI \VS{25}Esdras, gamtaga Diosniquimi yachayta goshurayqui. Gammi numranqui juezcunata, autoridäcunata Éufrates mayupita inti yaganan caj-lächo caycajcunata alli mandananpaj. Paycunaga mandanga Diosniquipa laynincunata yachajcunata. Mana yachajcunataga yachachenga.

\VS{26}Diosniquipa layninta mana cumlëga, noga nishäta pipis mana cumlejcunaga jinan öra wañuchicanga; mana wañuchicarga marcanpita gargucanga, ima-aycantapis guechonga; man'chäga carsilman apanga.


\par }{\SH Tayta Diosta Esdras alabashan
\par }
{\PP \VS{27}Chaura cartata liguircur Esdrasga
{\ND{Tayta Diosta}} alabaran: «Unay awilöcuna sirbishan
{\ND{Tayta Dios}} fiyupa alabasha caycullächun. Paymi raypa shongunta shacyächisha Templun Jerusalencho caycajta rispitananpaj.

\VS{28}Diosmi alli cayninwan yanapämasha raypis, tantiyachejnincunapis, waquin mandajcunapis fiyupa cuyapämänanpaj.
{\ND{Tayta Dios}} yanapämaptinmi nogaga shacyäcur Israelcunapa mas rispitädu mandajnincunata shuntashcä Jerusalenman iwal cuticamunäpaj.»




\par }\Chap{8}{\SH Esdraswan cutimojcunapa jutin
\par }
{\PP \VerseOne{1}Artajerjes ray caycaptin Babiloniapita Esdraswan cutimojcunapa jutincunataga apuntaran cada famillyapa mandajnincunatami. Paycunaga caycunami caran:


\par }{\LI \VS{2}Fineespita miraj cutiran Gersón;

\par }{\LI Itamarpita miraj Daniel;

\par }{\LI Davidpita miraj Secaniaspa wamra Hatús.


\par }{\LI \VS{3}Parospita miraj cajna cutiran Zacarías. Paywan caj röpa cutiran pachac pichga chuncan (150) runacuna. Paycunataga ollgu cajllata apuntaran.


\par }{\LI \VS{4}Pahat-moabpita miraj cutiran Zeraiaspa wamran Elioenai. Paywan caj röpa cutiran ishcay pachac (200) runacuna. Paycunataga ollgu cajllata apuntaran.


\par }{\LI \VS{5}Zatupita miraj cutiran Jahazielpa wamran Secanías. Paywan caj röpa cutiran quimsa pachac (300) runacuna. Paycunataga ollgu cajllata apuntaran.


\par }{\LI \VS{6}Adinpita miraj cutiran Jonatanpa wamran Ebed. Paywan caj röpa cutiran pichga chunca (50) runacuna. Paycunataga ollgu cajllata apuntaran.


\par }{\LI \VS{7}Elampita miraj cutiran Ataliaspa wamran Jesaías. Paywan caj röpa cutiran ganchis chunca (70) runacuna. Paycunataga ollgu cajllata apuntaran.


\par }{\LI \VS{8}Sefatiaspita miraj cutiran Micaelpa wamran Zebadías. Paywan caj röpa cutiran pusaj chunca (80) runacuna. Paycunataga ollgu cajllata apuntaran.


\par }{\LI \VS{9}Joabpita miraj cutiran Jehielpa wamran Obadías. Paywan caj röpa cutiran ishcay pachac chunca pusajnin (218) runacuna. Paycunataga ollgu cajllata apuntaran.


\par }{\LI \VS{10}Banipita miraj cutiran Josifiaspa wamran Selomit. Paywan caj röpa cutiran pachac sojta chuncan (160) runacuna. Paycunataga ollgu cajllata apuntaran.


\par }{\LI \VS{11}Bebaipita miraj cutiran Bebaipa wamran Zacarías. Paywan caj röpa cutiran ishcay chunca pusaj (28) runacuna. Paycunataga ollgu cajllata apuntaran.


\par }{\LI \VS{12}Azgadpita miraj cutiran Hacatanpa wamran Johanán. Paywan caj röpa cutiran pachac chuncan (110) runacuna. Paycunataga ollgu cajllata apuntaran.


\par }{\LI \VS{13}Adonicampita miraj cutiran Jeiel, Semaías, Elifelet. Paycunawan caj röpa cutiran sojta chunca (60) runacuna. Paycunataga ollgu cajllata apuntaran. Paycunaga waquinpita mas guepataraj cutiran.


\par }{\LI \VS{14}Bigvaipita miraj cutiran Utai, Zabud. Paycunawan caj röpa cutiran ganchis chunca (70) runacuna. Paycunataga ollgu cajllata apuntaran.


\par }{\SH Templucho arojcuna
\par }
{\PP \VS{15}Noga Esdrasmi runacunata shuntarä Ahavaman aywaj mayu cantunman. Chaycho quimsa junaj llapanë goyarä. Chaycho cüracunata, llapan runacunata yupaptë cüracunata yanapaj Leví trïbu runacunaga ni jucnayllapis manami caranchu.

\VS{16}Chaymi cacharä Eliezerta, Arielta, Semaiasta, Elnatanta, Jaribta, Elnatanta, Natanta, Zacariasta, Mesulamta. Paycunaga caran rispitädu runacunami. Paycunawan aywaran layta yachajcuna Joiaribwan Elnatán.

\VS{17}Paycuna aywaran Casifia particho caycaj mandaj Idowan parlaj. Casifiaman chayaycur Idotawan waquin mandajcunata ruwacunanpämi cacharä Templucho arojcunata cachamunanpaj.

\VS{18}Tayta Diosga nogacunata yanapaycämaran. Chaymi cachashäcunaga pushamuran yachaj runa Serebiasta. Paymi caran Leví trïbupita miraj Mahlipa wamran. Serebías shamuran wauguincunawan wamrancunawan llapanga chunca pusaj (18).

\VS{19}Chayno pushamuran Meraripita mirajpa wamrancunatapis: Hasabiasta, Jesaiasta. Paycuna wauguincunawan wamrancunawan llapanga chayamuran ishcay chunca (20).


\par }{\PP \VS{20}Ishcay pachac ishcay chuncan (220) runacunatapis pushamuran. Paycunapa awiluncunatami ray Davidwan mandaj suldäruncuna churaran Leví runacunata yanapänanpaj. Paycuna pushamushan runacunaga jutinpa-camami apuntaraycaran.


\par }{\PP \VS{21}Ahava mayu cantuncho carcaycashächo ayunanäcunapaj nirä. Nirä Tayta Diosta rispitar mañacunäcunapaj Jerusalenman cutimuptëcuna nogacunata, famillyäcunata allilla chayachimänanpaj yan'gämänanpaj, cösäcunatapis allilla chayachinäpaj yanapämänanpaj.

\VS{22}Fiyu runacunapita chapämänanpaj muntädu suldärucuna yan'gämänanpaj rayta ruwacuytaga fiyupami pengacurä. Raytaga maynami nirä «Dios chapämangami payta adurajcunataga. Diosta mana wiyacojcunatami ichanga fiyupa rabyawan castigan» nir.

\VS{23}Chaynöpami ayunar Tayta Diosta ruwacur mañacuräcuna. Mañacuptëcuna wiyamashpan yanapämaran.


\par }{\PP \VS{24}Nircorga acrarä chunca ishcayta (12) cüracunapa mandajnincunata. Paycuna caran: Serebías, Hasabías, chuncaj cüra-masincunawan.

\VS{25}Paycunatami pësaparä guellayta, gorita, cösacunata. Chaycunataga raymi, tantiyachejnincunami, suldäruncunami, chaycho caycaj Israelcunami Tayta Diospa Templunpaj goycusha caran.

\VS{26}Pësapaptë caran ishcay chunca juc waranga (21,000) quïlu guellay. Guellaypita caj cösacuna caran pachac (100). Goripis caran quimsa waranga quimsa pachacnin (3,300) quïlu.

\VS{27}Goripita pusillucuna caran ishcay chunca (20). Chaycunaga llapanraj lasaran pusaj quïlu. Ishcay bäsupis runsipita cuyayllapaj achicyaycachaycaj caran. Chaycunaga gorinöraj bälej caran.


\par }{\PP \VS{28}Nircurna nirä: «Gamcunaga
{\ND{Tayta Diospaj}} acrashami carcaycanqui llapan cösacunawan iwal. Guellaywan goriga unay caj awilunchïcuna rispitashan
{\ND{Tayta Diospämi}}.

\VS{29}Cananga gamcuna sumaj cuyday, täpay
{\ND{Tayta Diospa}} Templunman chayachinayquicama. Chaychörämi yapay pësanga cüracunapa mandajninpa, Leví runacunapa, waquin caj Israel famillyacunapa mandajninpa ñaupancho. Chaytaga pësanga Jerusalén Templuchörämi.»

\VS{30}Chaura Leví runacunawan cüracuna chasquiran: guellayta, gorita, pësasha cajtaga llapan cösacunatapis. Paycunana Tayta Diospa Templun Jerusalencho caycajman aparan.


\par }{\PP \VS{31}Ahava mayu cantunpita Jerusalenman aywacurä wataman gallarej quilla chunca ishcay (12) junajnincho. Aywaptëcuna Tayta Diosnëmi chapämaran chiquimajcunapita, suwacunapitapis.

\VS{32}Jerusalenman chayaycärir quimsa junaj jamarä.

\VS{33}Warannin junajchöna Diospa Templuncho pësaräcuna guellayta, gorita, cösacunatapis. Nircur Meremot jutiyoj cürata yupaparäcuna. Payga caran Uriaspa wamran. Paywan carcaycaran Fineespa wamran Eleazar, cüracunata yanapaj Leví runacunapis Josuëpa wamran Jozabad, Binuypa wamran Noadías.

\VS{34}Llapantapis entregaräcuna pësashata y yupashata. Nircur ayca cashantapis y ayca quïlu cashantapis apuntaran.


\par }{\PP \VS{35}Nircur marcanman cutimojcunaga Israelcuna adurashan
{\ND{Tayta Diospaj}} aparan rupachina sacrifisyucunata Israel famillyapa jutincho chunca ishcay (12) töru-mallwacunata, isgun chunca sojtan (96) carnita, ganchis chunca ganchisnin (77) cashnita, juchapita sacrifisyupäna chunca ishcay (12) chïbuta. Chaycunataga llapantami
{\ND{Tayta Diospaj}} rupachiran.

\VS{36}Nircorga ray Artajerjes apachishan papilta entregaran chay particho mandaj autoridäcunata, Éufrates mayupita inti yaganan caj läducho caycaj probinsyacunapa gobernadornincunata. Chaura paycunami runacunata yanaparan. Tayta Diospa Templunta aruptinpis yanaparan.




\par }\Chap{9}{\SH Israelcunapa juchanpita Esdras mañacushan
\par }
{\PP \VerseOne{1}Chaypitanaga mandajcuna aywaycamur nimaran: «Israelcunaga cüracunapis, cüracunata yanapaj Leví runacunapis juc casta runacunawan tallucashami goyasha. Mana allita rurajta ricaycarpis iwalmi goyasha Cananeo, Het, Ferez, Jebús, Amón, Moab, Egipto, Amorreo runacunawan.

\VS{2}Israelcunaga quiquincunapis wamrancunapis majachacasha chay juc-lä nasyun warmicunawanmi. Dios acrashan caycar tallucasha jäpa runacunawan. Chayno jucha rurayman chayananpäga mandajnincunami caminutapis gosha.»


\par }{\PP \VS{3}Chayno nimashanta wiyaycur llaquicur röpäta rachirä, ajchäta shaprätapis achur usharä. Nircur fiyupa llaquisha jamacuycurä.

\VS{4}Juc-läman apashanpita cutimojcunapa juchanpita Israelcuna rispitashan Tayta Dios castigananta manchacojcunaga llapanpis nogano ruraran. Nogaga jinalla fiyupa llaquicur jamaraycarä tardipa Tayta Diospaj uywata pishtanan öracama.

\VS{5}Chay öraraj llaquicuycashäpita ichicllata allchacarcur röpäpis jina rachishalla
{\ND{Tayta Diosta}} mañacur cayno

\VS{6}nirä:

\par }{\PI «Tayta Diosnillä, Tayta Diosnillä fiyupami pengacuycä. Manami musyächu imano ruwacuytapis. Fiyupa mana allita rurashäcunaga maychicashi cacunpis. Juchata rurashäcunapis yamacächishunquinami.

\VS{7}Unaypita-pacha canancamapis goyashcäcuna jucha rurayllachömi. Juchata rurashäpitami nogacunataga raynëcunatapis cüräcunatapis juc-lä nasyunpa raynincunapa munayninman cachaycamashcanqui. Chaypitami waquinnëtaga wañuchisha, waquinnëtana gargamasha, suwapämasha, manacajman churamasha. Cananpis chaynömi carcaycä.

\VS{8}Chayno carcaycaptëpis gamga
{\ND{Tayta Diosnë}} fiyupa cuyapämashpayquimi wallcallatapis cachaycachimashcanqui rispitädu acrashayqui pachacho tiyachimänayquipaj. Gammi camacächishcanqui nogacunapaj pacha achicyacäcojno ricacunanpaj. Jucpa munaynincho caycajta cushicarcachimashcanqui.

\VS{9}Nogacuna uyway caycaptëpis gamga manami gongaycamashcanquichu masta manana ñacanäpaj. Cuyapämashpayquimi camacächishcanqui Persiapa raynincunapis alli ñawinpa ricamänanpaj. Gammi cawachimashcanqui ragällan caycaj Templuyquita allchanäcunapaj. ¡Judächöpis Jerusalenchöpis chapaycämanqui!


\par }{\PI \VS{10}«Tayta Dios, cananga ¿imatataj rimarcömanpis fiyupa juchata rurashäcunapitaga? Manami cumlishcäcunachu

\VS{11}sirbishoj profëtacuna willapämashan mandamintucunatapis. Willapächimashpayqui nirayqui: ‹Tiyaj yaycunayquipaj caycaj partichöga juchasapa runacunami tiyarcaycan. Pasaypa mana alli custumricunallatami rurarcaycan.›

\VS{12}Chaymi willapächimashpayqui nimarayqui: ‹Warmi wamrayquicunata paycunapa ollgu wamrancunawan ama majachanquichu. Paycunapa warmi wamrancunatapis ollgu wamrayquicunawan ama majachanquichu.\XREF{*}{{\XO 9:12 }{\XT{Éxo. 34.11–16; Deut. 7.1–5}}} Chay parti runacunawanga imaypis ama parlacunquichu. Ama alliga ricanacunquichu. Chayno car-rämi alliga goyanquipaj. Chay particho wayojcunata micur cushisha goyanquipaj. Chacracunatapis wamrayquicunatana imaycamapis cachapaycunquipaj› nir.


\par }{\PI \VS{13}«Nogacunataga manami castigamashcanquichu juchata rurashämannöga. Chaypa ruquenga wallcajllapis cayman cutimunäpämi camacächishcanqui.

\VS{14}¿Mandamintuyquicunata mana wiyacuypa yapaychuraj majachacäcunaman melanaypaj custumriyoj runacunawan? Chayno ruraptëcunaga fiyupa rabyacurcushpayquimi nogacunata juctapis mana cachaycuypa wañurachimanquipaj.


\par }{\PI \VS{15}«Israelcunapa
{\ND{Tayta Diosnin}}, nogacunapäga fiyupa allimi cashcanqui. Chaymi camacächishcanqui canan caycashäcunano wallcajllapis cawanäpaj. Gampa ñaupayquichöga nogacuna rasunpami juchayoj cä. Chayno caycarga ñaupayquicho goyänäpis manami camacanchu.»




\par }\Chap{10}{\SH Juc-lä nasyunpita caj warmincunata gargushan
\par }
{\PP \VerseOne{1}Chayno Tayta Diospa Templun puncucho wagashpan Esdras gongurpasha mañacuycaptin warmi, ollgu, wamrapis fiyupa llaquicuywan wagarcaycaran. Paycunaga Esdraspa lädunman shuntacaran.

\VS{2}Chayno caycaptin Elampita mirajpa wamran Jehielpa wamran Secaniasga Esdrasta niran: «Nogacunaga manami cumlishcäcunachu Tayta Dios nishanta. Juc-lä nasyun warmicunawanmi majachacashcä. Chayno ruraycashapis Israelcunata Tayta Dios cuyapaycämanchïrämi.

\VS{3}Canan nogacunaga Tayta Diospa laynincho niycashannömi juc-lä nasyunpita caj warmëcunata wamrantinta gargurishaj. Gam nimashayquinömi, Tayta Diospa mandamintuncunata cumlejcuna nimashannömi llapanta rurashäcuna.

\VS{4}¡Jatariy ari! Raquicänanpaj gam nimaptiquega raquicäshämi. Nogacunapis yanapäshayquimi. Cananga gam mandamay imano ruranäcunapäpis.»


\par }{\PP \VS{5}Chaura ichircur Esdrasga cüracunapa mandajninta, cüracunata yanapaj Leví runacunapa mandajninta, llapan Israelcunatawan jurachiran aunishanta cumlinanpaj. Chaura paycunapis aunir juraran.

\VS{6}Chay ushay Esdrasga Diospa Templunpita aywacuran Eliasibpa wamran Johananpa wasincho shuyni cuartu caycajman. Chaycho wararan llaquisha imatapis mana micuypa mana upuypa. Chaynöga caycaran juc-lä nasyunpita cutimojcuna Tayta Dios munashanno mana cumlishanpita.


\par }{\PP \VS{7}Nircur intëru Judäpa, intëru Jerusalenpa willacachiran prësu aywashanpita cutimojcunaga llapan Jerusalenman shuntacänanpaj.

\VS{8}Willachishanpita quimsa junajta mana chayamuptenga chay cutimojcunata ima-aycantapis guechunanpaj, llapanninta guechuycur gargurinanpämi willachiran. Mandajcunawan tantiyachejcunami chayno rurananpaj parlacuran.

\VS{9}Chaymi Judäpita caj, Benjaminpita caj runacunaga Jerusalenman llapan shuntacaran. Shuntacaran isgun quilla ishcay chunca (20) junajcho, willacachishanpita quimsa junajllata. Chayaycärir Templu puncun läsa pampaman jamacaycäriran. Chayman gayachishanpitami fiyupa tamyaptin mancharir sicsicyarcaycaran.

\VS{10}Chaymi cüra Esdrasga ichircur niran: «Gamcunaga juc-lä nasyun warmicunawan majachacarmi juchata rurashcanqui. Chaynöpami Israelcunataga masna juchayojyächishcanqui.

\VS{11}Chaymi canan gamcunaga unay awiluyquicuna rispitar adurashan
{\ND{Tayta Diospa}} ñaupancho rasunpa juchayoj cashayquita cunfisacur Tayta Dios munashannöna goyay. Raquicayna Diosta mana rispitaj runacunapitaga. Juc-lä nasyun warmiwan tiyajcunapis raquicay.»


\par }{\PP \VS{12}Chaura llapan runacuna sinchipa niran: «Au, nimashayquinömi nogacunaga cumlishaj.

\VS{13}Ichanga achcajmi carcaycä. Tamyaga manami chawanchu. Nogacuna cay jinan cällillachöga manami caycämanchu. Cay parlaycashanchëga manami juc junaj ni ishcay junajlla arriglayllachu. Juc-lä warmicunawan tiyaycajcunaga achcajmi caycä.

\VS{14}Llapanë caycho canäpa ruquenga mandajnëcunalla ruquë quëdachun. Siudänïcunacho tiyajcuna, juc-lä warmicunawan tiyarcaycajcunapis shamuchun imay junajpäpis jitapashayqui junajpaj. Paycuna shamonga cada siudäninpita autoridänincunawan jueznincunawan-cama. Chayno rurashun Tayta Diosninchi fiyupa rabyasha caycashanpita allchacänancama.»


\par }{\PP \VS{15-16}Prësu aywashanpita cutimojcunaga llapanmi chayno cananpaj auniran. Ichanga Asaelpa wamran Jonatán, Ticvapa wamran Jahazías mana munaranchu. Paycunapa faburnin caycaran Mesulamwan Leví trïbu runa Sabetai. Chaura cüra Esdrasga acraran runacunata. Paycuna waquenga caran famillyancunacho mandajcuna. Chay acrashancunawanga llapanwan juc pachaman shuntacaran chunca quillaman gallarej rimir junajcho. Nircur parlacuran imano rurananpäpis.

\VS{17}Yapay juc watamanna gallarej quilla rimir junajchöga juc-lä nasyun warmicunawan tiyarcaycaj runacuna imano cananpäpis arriglayta usharan.


\par }{\PP \VS{18}Juc-lä nasyun warmicunawan tiyarcaycaj cüracunaga caran cayno jutiyojcunami:

\par }{\LI Josadacpa wamran Josuëpita mirajcuna famillyancunawan caran: Maasías, Eliezer, Jarib, Gedalías.

\VS{19}Paycunaga warminwan rasunpa raquicäcunanpaj auniran. Nircur juc carnita apamuran cutichina sacrifisyupaj.


\par }{\LI \VS{20}Imerpita mirajcuna caran: Hanani, Zebadías.


\par }{\LI \VS{21}Harimpita mirajcuna caran: Maasías, Elías, Semaías, Jehiel, Uzías.


\par }{\LI \VS{22}Pasurpita mirajcuna caran: Elioenai, Maasías, Ismael, Natanael, Jozabad, Elasa.


\par }{\LI \VS{23}Leví famillyapita mirajcuna caran: Jozabad, Simei, Kelaía, («Kelita» nishan) Petaías, Judá, Eliezer.


\par }{\LI \VS{24}Tayta Diosta alabar cantajcunapita mirajna caran Eliasib.

\par }{\LI Puncu täpajcunapita mirajna caran: Salum, Telem, Uri.


\par }{\MM \VS{25}Waquin Israel famillyapita mirajcunapis majachacasha carcaycaran juc-lä nasyun warmicunawan. Paycuna caran:

\par }{\LI Parospita mirajcuna caj caran: Ramía, Jezías, Malquías, Mijamín, Eleazar, Malquías, Benaía.


\par }{\LI \VS{26}Elampita mirajcuna caj caran: Matanías, Zacarías, Jehiel, Abdi, Jeremot, Elías.


\par }{\LI \VS{27}Zatupita mirajcuna caj caran: Elioenai, Eliasib, Matanías, Jeremot, Zabad, Aziza.


\par }{\LI \VS{28}Bebaipita mirajcuna caj caran: Johanán, Hananías, Zabai, Atlai.


\par }{\LI \VS{29}Banipita mirajcuna caj caran: Mesulam, Maluc, Adaía, Jasub, Seal, Ramot.


\par }{\LI \VS{30}Pahat-moabpita mirajcuna caj caran: Adna, Quelal, Benaía, Maasías, Matanías, Bezaleel, Binuy, Manasés.


\par }{\LI \VS{31}Harimpita mirajcuna caj caran: Eliezer, Isías, Malquías, Semaías, Simeón,

\VS{32}Benjamín, Maluc, Semarías.


\par }{\LI \VS{33}Hasumpita mirajcuna caj caran: Matenai, Matata, Zabad, Elifelet, Jeremai, Manasés, Simei.


\par }{\LI \VS{34}Banipita mirajcuna caj caran: Madai, Amram, Uel,

\VS{35}Benaía, Bedías, Queluhi,

\VS{36}Vanías, Meremot, Eliasib,

\VS{37}Matanías, Matenai, Jaasai.


\par }{\LI \VS{38}Binuypita mirajcuna caj caran: Simei,

\VS{39}Selemías, Natán, Adaía,

\VS{40}Macnadebai, Sasai, Sarai,

\VS{41}Azareel, Selemías, Semarías,

\VS{42}Salum, Amarías, José.


\par }{\LI \VS{43}Nebopita mirajcuna caj caran: Jeiel, Matatías, Zabad, Zebina, Jadau, Joel, Benaía.


\par }{\MM \VS{44}Chay runacunaga llapanmi majachacasha caran juc-lä nasyun warmicunawan. Raquicashpan chay warmincunataga wamrantinta-cama garguran.

\par }