\NormalFont\ShortTitle{COLOSENSES}

{\MT Colosenses

\par }{\ILI ¿Jesucristoga Tayta Diospa wamranchu?

\par }{\ILI ¿Cay pachacho y janaj pachachöpis Jesuschu mas munayniyoj caycan?

\par }{\IM {\BD{¿Pitaj isquirbiran?}} Apóstol Pablumi yanapajnin Timoteo mösuwan ishcan cartacuran.

\par }{\IM {\BD{¿Picunapätaj isquirbiran?}} Cay cartata isquirbiran Colosas siudächo caycaj ermänucunapämi. Chay ermänucunaga llapan-japuymi mana Israel runacunalla caran. Colosas siudäga Éfeso siudäpita pachac pichga chuncan (150) kilömetruchönömi caycaran. Laodicea marcacho caj ermänucunawan rucanacuypa liguinanpämi cay cartata apachiran (4.16).

\par }{\IM {\BD{¿Imaytaj isquirbiran?}} Romachöna carsilcho caycashanpitami wata 61 d.C. wichan cay cartata isquirbiran.

\par }{\IM {\BD{¿Imataj cay cartacho caycan?}} Epafras caran willacur Pabluta purïshej. Pay caran Colosas siudäpitami. Paymi Colosaschöga inlisyata camacächiran. Epafrasga Pabluta watucur willaparan Colosas inlisyacho imanöpis caycashanta (1.7,8). Pablo quiquinga manami imaypis Colosasman aywaranchu (2.1).

\par }{\IP Cay cartacho niycan yachacushanta mana gongaypa goyänanpämi (1.23; 2.6–16; 3.1). Pullancamaga ermänucunata willapaycan alli willacuyta chasquicushan rasun caj cashantami (1.11–22; 2.2, 3, 6, 7, 9–15). Nircur willapaycan waquin yachachicojcuna imanöpis cawashanta. Waquin yachachicojcunaga laycunata yapaj «Ama töpaychu», «ama micuychu», «ama yataychu» nir (2.21).

\par }{\IP Capítulo 3 y 4–cho rimaycan Tayta Dios munashanno caway imano cashantapis. Manami «cayno-wacno ruray» nishanta cumlirchu cawananchi. Chaypa ruquin Tayta Jesucristo cawarircur munayninwan yanapämaptinchïmi allillata rurar cawanchi (3.1). Chaynömi cawananchi inlisyacho y wasinchïchöpis. Manami japallan shuyni cawacunanpächu niycan. Pablo niycan «cuyapänacuy» «tantiyachinacuy» «perdunanacuy» «cuyanacuy» nirmi. (3.12–4.6).

\par }{\IP Capítulo 4.7–18 Colosascho caj ermänucunata Pablo wamayaycan. Nircur dispidicuycan.



\par }\ChapOne{1}{\SH Carta gallaycunan
\par }
{\PP \VerseOne{1-2}Colosas siudächo caycaj ermänucuna:

\par }{\PP Noga Pablumi gamcunaman cay cartata apachimö. Timoteopis salüdunta apachicamunmi. Nogataga Jesucristupa apostulnin canäpaj Tayta Diosninchïmi acramasha. Tayta Diosninchi, [y Taytanchi Jesucristo] cuyapaycushunqui ari alli cawanayquipaj.


\par }{\SH Ermänucunapaj Pablo Tayta Diosta mañacushan
\par }
{\PP \VS{3}Jesucristupa papänin Tayta Diosta gamcunapaj cada mañacuyllämi simri agradësicuycä.

\VS{4}Nogacunaga mayashcämi Jesucristuman yäracurcaycashayquita, ermänucunatapis cuyarcaycashayquita.

\VS{5}Chayno cawarcaycanqui Tayta Diospa ñaupancho imaycamapis cawanayquipaj cashayquita musyarmi. Tayta Diospa ñaupancho cawanayquipaj cashayquitaga musyashcanqui Jesucristupa alli willacuyninta chasquicurmi.

\VS{6}Jesucristupa alli willacuynin gamcunaman chayamushanga may-chaymanpis mayacaycanmi. Chay alli willacuyta chasquicurmi runacuna allina cawarcaycan. Gamcunapis Jesucristupa alli willacuyninta chasquicushayquipita-pachami musyashcanqui Tayta Dios cuyapäcoj cashanta.

\VS{7}Chay alli willacuytaga gamcunata willapar yachachishurayqui ermänunchi Epafrasmi.\XREF{*}{{\XO 1:7 }{\XT{Col. 4.12; Film. 23}}} Paymi nogata willacäshimaran. Jesucristupa sirbejnin carmi gamcunatapis willapäshurayqui alli cawayta tarinayquipaj.

\VS{8}Epafras chayaycamurmi willamasha Espíritu Santu yanapäshuptiqui fiyupa cuyacoj caycashayquitapis.


\par }{\PP \VS{9}Chayta musyashä junajpita-pachami waran-waran gamcunapaj Tayta Diosta mañacuycä. Chaynöpis mañacuycä Espíritu Santu yachayta goycushunayquipaj, Tayta Diospa buluntäninta musyanayquipaj.

\VS{10}Chaynami pay munashanno imaypis cawanquipaj. Gamcunaga cawanquipaj Tayta Diosta manchapacurmi, pay munashanta rurarmi.

\VS{11}Tayta Diosta mañacurcaycä munayninwan yanapäshunayquipaj, llapan rurashayquicunapis alli llojshipäshunayquipaj; ima päsashuptiquipis pasinsacur mana yamacaypa yäracunayquipaj.

\VS{12}Chaynöpami cushicushpayqui Tayta Diosninchïta agradësicunquipaj. Paymi salbasha-cashunqui acrashan cajcunawan iwal achicyaycaj syëlucho cawanayquipaj.

\VS{13}Paymi salbamashcanchi chacajpa munaynincho caycajta.\XREF{*}{{\XO 1:13 }{\XT{Efe. 6.12}}} Nircorga Cuyay Wamranpa maquinmanna churamashcanchi.

\VS{14}Chay Cuyay Wamran Jesucristo yawarninta jichashanpitami Tayta Diosninchi juchanchïcunata perdunar salbamashcanchi.\XREF{*}{{\XO 1:14 }{\XT{Efe. 1.7}}}


\par }{\SH Jesucristo llapanpitapis mas munayniyoj cashan
\par }
{\Q \VS{15}Tayta Diosta imaypis mana ricasha captinchïpis,

\par }{\Q wamran Jesucristumi musyachimanchi pay imano cashantapis.

\par }{\Q Payga caycarannami Tayta Dios manaraj imata camaptinpis.


\par }{\Q \VS{16}Paywanmi Tayta Diosga camaran llapan ima-aycatapis

\par }{\Q syëlucho cajcunata cay pachacho cajcunata,

\par }{\Q ricacajcunata mana ricacajcunata,

\par }{\Q munayniyoj anjilcunata, espiritucunatapis.\XREF{*}{{\XO 1:16 }{\XT{Efe. 6.12}}}

\par }{\Q Llapantapis camaran Jesucristuwanmi y paypa maquincho cananpämi.


\par }{\Q \VS{17}Imapis manaraj captinmi Jesucristoga mayna caycaran.

\par }{\Q Tayta Dios llapan camashancunapis Jesucristupa maquinchömi caycan.\XREF{*}{{\XO 1:17 }{\XT{Juan 1.1–3, 18; Heb. 1.2–3}}}


\par }{\Q \VS{18}Jesucristumi inlisyapa mandajnin car juc cuerpupa umanno caycan.

\par }{\Q Inlisyanami cuerpuno caycanchi.

\par }{\Q Paypitami inlisyaga cuerpuno cawaycan.\XREF{*}{{\XO 1:18 }{\XT{Efe. 1.22–23; 4.15}}}

\par }{\Q Chaypämi rimir-puntatapis cawarimusha.\XREF{*}{{\XO 1:18 }{\XT{Hech. 26.23; Apoc. 1.5}}}

\par }{\Q Chaynöpami Paypa maquillancho llapanpis caycan.


\par }{\Q \VS{19}Tayta Diosninchëga quiquinmi camacächiran payno Jesucristupis cananpaj.


\par }{\Q \VS{20}Jesucristu-raycumi Tayta Diosninchëga llapan camashancunatapis alli ricaycan.

\par }{\Q Jesucristo cruscho wañur yawarninta mashtashanpitami

\par }{\Q cay pachacho cajcunatapis syëlucho cajcunatapis

\par }{\Q Diosninchëga alli ricaycan.\XREF{*}{{\XO 1:20 }{\XT{Efe. 2.16}}}


\par }{\PP \VS{21}Ñaupataga mana allicunata rurarmi, juchallayquicho cawar Tayta Diospita carucho y contran caycarayqui.

\VS{22}Cananmi ichanga Jesucristo wañuyninpa Diosninchi chasquishurayqui, paypa ñaupanchöna gamcuna juchaynaj canayquipaj.

\VS{23}Ñaupancho imaycamapis cawananchïpäga Jesucristuman imaypis yäracur alli willacuyninta wiyacur cawashun. Payman chaynölla yäracushpayquega imaycamapis paypa ñaupanchömi cawanquipaj. Chay alli willacuytaga may-chaychöpis willacurcaycanmi. Nogapis chay willacuyta willacuycämi.


\par }{\SH Ñacarpis Pablo Tayta Diospa alli willacuyninta willacushan
\par }
{\PP \VS{24}Jesucristupa willacuyninta runacuna chasquicuptinmi willacushäpita runacuna ñacachimaptinpis mana llaquicöchu. Jesucristo gamcunapaj ñacashannömi nogapis gamcuna-raycu ñacar cushisha caycä.

\VS{25}Gamcunata cuyaparmi Tayta Diosga churamasha gamcunata yanapänäpaj. Chaymi Pay musyachimashancunata musyaycächë.\XREF{*}{{\XO 1:25 }{\XT{Efe. 3.2}}}

\VS{26}Unayga chaycunata runacuna manami musyaranchu. Cananmi ichanga payman yäracojcunata Tayta Diosninchi musyachishana imano cashantapis.

\VS{27}Chaymi musyanchi, mana Israel runacuna caycaptiquipis gamcunawan Jesucristo caycashanta. Chaynöpami musyanchi may-chaypita carpis Tayta Diospa ñaupanman chayananchïpaj cashanta.


\par }{\PP \VS{28}Nogacunaga Jesucristupita willacurmi llapan runacunata sumaj tantiyachir willapaycä. Sumaj yachaycächë Jesucristuta chasquicojcuna Tayta Dios munashanno cawananpaj.

\VS{29}Chaypämi imano ñacarpis Jesucristo munayninwan yanapämaptin willacur puriycä.




\par }\Chap{2}{\PP \VerseOne{1}Ñacashäta gamcuna musyanquiman. Ñacaycä gamcunapaj, Laodicea\XREF{*}{{\XO 2:1 }{\XT{Apoc. 3.14–22}}} marcacho caycaj ermänucunapaj, waquin mana rejsimaj ermänucunapäpis.

\VS{2}Ñacarpis nogaga mañacuycä gamcuna balurchanayquipaj, jucniqui-jucniquipis cuyanacur alli canayquipaj, Tayta Diosman yäracunayquipaj, willacuyninta sumaj tantiyacunayquipaj. Chaynöparämi musyanquipaj ñaupata Tayta Dioslla musyashancunata. Chayga caycan Jesucristo llapanpaj shamushanmi.

\VS{3}Jesucristunami tantiyachimanchi Tayta Dios yachaj cashanta, imapaj buluntänin cashantapis.

\VS{4}Chaynöga niycä alli shimillanpa parlar pipis mana engañashunayquipämi.

\VS{5}Nogaga gamcunawan mana carpis mana gongaypami gamcunapaj yarparaycä. Mana cachaycuypa Jesucristuman yäracushayquita musyarmi fiyupa cushicuycä.


\par }{\SH Jesucristuta chasquicur alli cawaytana tarishanchi
\par }
{\PP \VS{6}Chaymi Jesucristupa alli willacuyninta chasquisha caycarnaga pay munashannöllana caway.

\VS{7}Juc yöra sumaj sapichasha caycajnöpis wasipa simintun sumaj perga tacyasha caycajnöpis llapan shonguyquipa Jesucristullamanna yäracuy. Yachacushayquinölla llapayquipis alli caway. Diosninchïta imay örapis agradësicur caway.


\par }{\PP \VS{8}Cuydä pipis llutanta riguergachishunquiman. Llutan yachachicojcunaga manami Jesucristupächu willacun. Chaypa ruquenga quiquincunapa yarpayllanpitami, yachachishäpita mas juc castatami yachachin.\XREF{*}{{\XO 2:8 }{\XT{Gál. 4.3, 9}}}

\VS{9}Jesucristo cay pachacho cawashpanpis quiquinmi Diosninchi caran.

\VS{10}Gamcunapis Jesucristuman yäracur paypa maquinchömi caycanqui. Paypa maquincho carga manami masta nistanquinachu. Jesucristoga mas munayniyojmi caycan ricacaj mana ricacaj munayniyojcunapitapis.

\VS{11}Jesucristuta chasquicushayquipita señalashanönami carcaycanqui. Señalasha canayquipäga manami runachu cuerpuyquicho señalashurayqui. Chaypa ruquenga Jesucristumi shonguyqui munashanta mana ruranayquipaj shuntashushpayqui señalashurayqui.

\VS{12}Bautisacushpayquimi Jesucristo pampasha cashanno jucha ruraypaj wañushanöna carcaycanqui. Chaynöpis Jesucristo wañushanpita cawarimushannömi gamcunapis cawarimushanöna carcaycanqui. Chayno carcaycanqui munayniyoj Tayta Diosman yäracurmi. Paymi Jesucristutapis cawarachimusha.\XREF{*}{{\XO 2:12 }{\XT{Rom. 6.4}}}

\VS{13}Ñaupataga jucha rurayllacho cawarmi wañushano caycarayqui. Chaypis Jesucristu-raycumi Tayta Diosninchi perdunasha-cashunqui. Chaymi Jesucristuta cawarachimushanno gamcunatapis mushoj cawaytana gosha-cashunqui.\XREF{*}{{\XO 2:13 }{\XT{Efe. 2.1–5}}}

\VS{14}Tayta Diosga mandamintuncunata mana cumliptinchi castigamänanchïpämi caran. Ichanga mana castigasha cananchïpämi Jesucristo cruscho wañuran. Chaynöpami llapan jucha rurashanchïcunapita Tayta Dios perdunamashcanchi.\XREF{*}{{\XO 2:14 }{\XT{Efe. 2.15}}}

\VS{15}Chayno perdunamashpanchïmi Tayta Diosga ricacaj mana ricacaj munayniyojcunata binsisha. Chay munayniyojcunataga Jesucristo cruscho wañuyninpami llapanchi ricaycaptinchi manacajman churasha.


\par }{\SH Llutan yachachicojcunata mana chasquinanpaj cashan
\par }
{\PP \VS{16}Chaymi ama cäsupaychu llutan yachachicojcuna micushayqui upushayqui-janan, fistacuna-janan, llullu quillacuna-janan, säbadu jamay junajcuna-janan imatapis nishuptiqui.\XREF{*}{{\XO 2:16 }{\XT{Rom. 14.1–6}}}

\VS{17}Chaycunaga shamunanpaj caycajpa llantuyninnöllami casha. Cananmi ichanga Jesucristo quiquinna shamusha.

\VS{18}Chayno caycaptenga ama cäsupaychu llutan yachachicojcuna jitapäshuptiqui. Paycunaga santu-tucushpan nin Tayta Diosninchïta adurananchïpäga anjilcunataraj adurananchïpämi. «Tayta Diosninchi suyñuynëcho ribilamasha» nirpis llullacuycanmi. Chayno nishpanga quiquincunapa yarpaynillanpitami yachachin.

\VS{19}Chay llutan yachachicojcunaga manami Jesucristuwan jucnayllanöchu caycan. Jesucristoga inlisyapaj caycan cuerpupa umannömi. Mogunchïcunata ancunchïcuna cuerpunchïcho jucllachacasha cashannömi noganchïpis Jesucristuwan jucllachacasha caycanchi paypa maquincho cananchïpaj. Chaynöpami Diosninchi munashannöna cawaycanchi.\XREF{*}{{\XO 2:19 }{\XT{Efe. 1.22; 4.15–16}}}


\par }{\PP \VS{20}Jesucristo cruscho wañuyninpami gamcunaga paywan jucnayllanöna caycanqui. Manami espiritucunapa munayninchönachu caycanqui. Chauraga ¿imanirtaj cay pachacho runacuna yarpaynillanpita yachachishantaräga chasquircaycanqui? ¿Imanirtaj wiyacurcaycanqui\XREF{*}{{\XO 2:20 }{\XT{Rom. 6.6–11; Gál. 2.19–20}}}

\VS{21}«¡Chayta ama töpaychu! ¡Cayta wacta ama micuychu! ¡Tagayta ama ni yatayllapis yataychu!» nishanta?

\VS{22}Paycunaga chayno yacharcaycächin yarpaynincunallapitami. Chay yachachishancunaga päsajllami.

\VS{23}Chay yachachicuycuna allitaga allichari. Ricachimanchi rispëtuwan adurashanta, alli-tucur umildi-tucushanta, cuerpunta ñacachishanta. Chaypis shongun munashanta cachaytami ichanga mana camäpacunchu.




\par }\Chap{3}{\SH Jesucristuta chasquicushana car imano cawananchïpaj cashanpis
\par }
{\PP \VerseOne{1}Cananga Jesucristo cawarimushannömi gamcunapis cawarimushanöna carcaycanqui.
\XREF{*}{{\XO 3:1 }{\XT{Rom. 6.4–11; Col. 2.12}}} Chaymi syëlucho caycaj Tayta Dios munashannöna caway-llapa. Chaychöga Jesucristo llapanpäpis munayniyoj car Tayta Diospa derëchu caj-lädunchömi jamaraycan.\XREF{*}{{\XO 3:1 }{\XT{Sal. 110.1; Heb. 1.3}}}

\VS{2}Imaycamapis Diosninchi munashanno cawanayquipaj yarpachacuy. Ama yarpaynachu cay pachacho runacuna juchata ruraycashanpäga.

\VS{3}Juchayquicunapita Jesucristo wañusha captinmi gamcuna jucha ruraypitaga wañushanöna carcaycanqui. Tayta Diosnami Jesucristupa maquincho puriycächimanchi.

\VS{4}Chaynami alli cawayta tarichishojniqui Jesucristo\XREF{*}{{\XO 3:4 }{\XT{Gál. 2.20; Fil. 1.21}}} cutimur llapan ricaycaptin janaj pachaman pushacushunquipaj. Chaychönami paypa ñaupancho imaycamapis cawanquipaj.


\par }{\PP \VS{5}Chaymi ima juchatapis ama ruraynachu. Majallayquiwan cacunquiman. Ama melanaypajcunata ruraychu. Shonguyqui mana allicunata munashanta ama ruraynachu. Rïcu cayllapäga ama yarpachacuychu. Rïcu cayllapaj yarpachacorga ïdulucunata adurajnömi carcaycanqui.

\VS{6}Chayno mana alli rurajcunataga Tayta Dios castigangami.\XREF{*}{{\XO 3:6 }{\XT{Efe. 2.3}}}

\VS{7}Gamcunapis Jesucristuman manaraj yäracorga chaynömi cawarayqui.

\VS{8}Cananmi ichanga amana chiquicuynachu, mana allita ruranayquipäga ama yarparaynachu, jucta ama jitapaynachu, pipa washantapis ama parlaynachu, ganracunatapis ama rimaynachu.

\VS{9}Ama llullapänacuynachu. Canan gamcunaga chayno jucha ruraycunata cachaycushcanquinami.\XREF{*}{{\XO 3:9 }{\XT{Efe. 4.22}}}

\VS{10}Canan gamcunata mushoj cawaytanami Tayta Dios goshurayqui.\XREF{*}{{\XO 3:10 }{\XT{Efe. 4.24}}} Tayta Dios imano cashantapis waran-waran tantiyacuptiquimi pay yanapaycäshunqui munashanno cawanayquipaj. Chayno cawarmi waran-masllana camamajninchi Tayta Dios munashanno carcaycanqui.\XREF{*}{{\XO 3:10 }{\XT{Gén. 1.26; Efe. 2.10}}}

\VS{11}Chaymi Israel runa o mana Israel runa cashapis, cuerpunchi señalasha o señaläni cashapis, juc-lä nasyunpita o chunchu cashapis, uyway o libri cashapis mana imanannapischu. Llapanchïtami Tayta Diosninchëga alli ricaycämanchi Jesucristuman yäracushallanchïpita. Paypa maquinchömi llapanchïpis cawanchi.


\par }{\PP \VS{12}Gamcunatapis cuyashushpayquimi Tayta Diosninchëga acrasha-cashunqui payllapäna canayquipaj. Chayno caycaptenga jucniqui-jucniquipis cuyapänacuy. Pï-maypäpis alli cay. Ama alli-tucunquichu. Alli shimillayquipa piwanpis parlanqui. Imapitapis pasinsacunqui.\XREF{*}{{\XO 3:12 }{\XT{Efe. 4.2}}}

\VS{13}Jucniqui-jucniquipis pasinsacuy. Jagayächinacur-imarga perdunanacuy. Jesucristo perdunashushayquino perdunanacuy ari.\XREF{*}{{\XO 3:13 }{\XT{Efe. 4.32}}}

\VS{14}Llapanpitapis masga cuyanacuy ari. Cuyanacorga jucniqui-jucniquipis juc shongullami cawanquipaj.

\VS{15}Jesucristo alli cawayta goshushayquinölla pï-maywanpis alli caway. Chaypämi Diosninchi acrasha-cashunqui juc shongunölla llapayqui cawanayquipaj. Chaynöpis Tayta Diosninchïta simri agradësicuy.

\VS{16}Tayta Jesucristupa yachachicuyninta imaypis ama gongaychu ari. Chaymi willapänacur, tantiyachinacur jucniqui-jucniquipis shacyächinacunqui Tayta Dios yachayta goshushayquino. Agradësicur Tayta Diosninchïta alabanqui salmucunawan, imnucunawan, cörucunawan.


\par }{\PP \VS{17}Imata rurar, imata parlarpis Tayta Jesucristo munashannölla caway. Jesucristo salbashushayquipita imaypis Tayta Diosninchïta agradësicuy-llapa.\XREF{*}{{\XO 3:17 }{\XT{Efe. 5.19–20}}}


\par }{\SH Ermänucuna imano cawananpäpis cashan
\par }
{\PP \VS{18}Majayoj warmicuna, runayquita rispitar wiyacuy.\XREF{*}{{\XO 3:18 }{\XT{Efe. 5.22; 1Ped. 3.1}}} Chayno wiyacuy Jesucristuman yäracushayqui-raycu.

\VS{19}Warmiyoj runacuna, warmiquita cuyay.\XREF{*}{{\XO 3:19 }{\XT{Efe. 5.25; 1Ped. 3.7}}} Ima mana allitapis ama ruraychu.


\par }{\PP \VS{20}Wamracuna, mamayquita taytayquita rispitar wiyacuy. Chayno cawanayquitami Tayta Diosninchi munan.\XREF{*}{{\XO 3:20 }{\XT{Efe. 6.1}}}

\VS{21}Mama-taytacunapis wamrayquicunata ama jagayächinquichu.\XREF{*}{{\XO 3:21 }{\XT{Efe. 6.4}}} Jagayächiptiquega llaquishami goyanga.


\par }{\PP \VS{22}Uywaycuna, cay pachacho caj patrunniqui nishushayquicunata llapanta wiyacunqui. Ricaycäshushayqui örallaga ama aroj-tucunquichu. Chaypa ruquin Tayta Diosninchi ricaycäshushayquita musyaycarga llapan buluntäniquiwan arunqui.

\VS{23}Manduta rurarga cushishalla ruranqui, Jesucristo mandaycäshuptiquino.

\VS{24}Jesucristo rasunpa caj patrunniqui captinmi llapan buluntäniquiwan arushayquipita syëlucho premyuta chasquinquipaj.

\VS{25}Mana allita rurajcunatami ichanga pï captinpis mana cuyapaypa jusganga.\XREF{*}{{\XO 3:25 }{\XT{Deut. 10.17; Efe. 6.5–8}}}




\par }\Chap{4}{\PP \VerseOne{1}Patruncuna, uywayniquicunata alli ricar imachöpis yanapanqui. Gamcunapapis syëlucho Patrunniqui caycanmi.\XREF{*}{{\XO 4:1 }{\XT{Efe. 6.9}}}


\par }{\PP \VS{2}Ermänucuna, Diosninchïta imaypis mañacur\XREF{*}{{\XO 4:2 }{\XT{Efe. 6.18–20; Fil. 4.6}}} mayaj mayajlla carcaycay. Mañacur payta agradësicuy.

\VS{3}Nogacunapäpis Tayta Diosninchïta mañacuy chapata mana churapämänanpaj Jesucristupa alli willacuyninta willacunäpaj. Paypa willacuynenga pipis chasquicojcuna salbacunanpämi caycan. Chay alli willacuyta willacushäpitami carsilchöpis wichgaraycä.

\VS{4}Chaynöpis Tayta Diosninchïta mañacuycuy ari paypa alli willacuyninta sumaj tantiyachinäpaj.


\par }{\PP \VS{5}Jesucristuman mana yäracojcunawan alli caway. Listu camaricushalla caycay paycunatapis Jesucristupa alli willacuyninta willapänayquipaj.\XREF{*}{{\XO 4:5 }{\XT{Efe. 5.16}}}

\VS{6}Willaparga alli shimillayquipa parlapanqui. Chaynöpis camaricushalla carcaycanqui pipis tapushuptiqui alli shimillayquipa tantiyachinayquipaj.


\par }{\SH Carta ushanan
\par }
{\PP \VS{7}Ermänunchi Tíquico\XREF{*}{{\XO 4:7 }{\XT{Hech. 20.4; 2Tim. 4.12}}} chayamurnami willashunquipaj imano caycashätapis. Payga allimi yanapämasha Jesucristupa willacuyninta willacuptë.

\VS{8}Chaymi payta cachaycämö imano caycashätapis willashunayquipaj. Paymi shacyächishunquipaj mana cachaycuypa Diosninchïman yäracunayquipaj.\XREF{*}{{\XO 4:8 }{\XT{Efe. 6.21–22}}}

\VS{9}Paytawan iwalmi cachaycämö marca-masiqui cuyashä ermänunchi Onésimutapis.\XREF{*}{{\XO 4:9 }{\XT{Film. 10–12}}} Paycunami llapanta willashunquipaj imano caycho caycashantapis.


\par }{\PP \VS{10}Carsilcho nogawan caycaj Aristarcopis\XREF{*}{{\XO 4:10 }{\XT{Hech. 19.29; 27.2; Film. 24}}} gamcunapaj salüdunta apachicaycämushunquimi. Bernabëpa prïmun Marcuspis\XREF{*}{{\XO 4:10 }{\XT{Hech. 12.12, 25; 13.13; 15.37–39}}} salüdunta apachicaycämushunquimi. Pay chayamuptenga alli jamachinqui. Paypäga gamcunata willashcänami.

\VS{11}Chaynöllami Justo nishan Jesuspis salüdunta apachicaycämun. Chay quimsan Israelcunallami Jesucristupa willacuyninta willacuptë yanapämasha. Sumaj shacyächimasha.


\par }{\PP \VS{12}Marca-masiqui Epafraspis\XREF{*}{{\XO 4:12 }{\XT{Col. 1.7; Film. 23}}} salüdunta apachicamushunquimi. Payga Tayta Jesucristuta allimi sirbin. Paymi gamcunapaj Diosninchïta imaypis mañacuycan Diosninchi munashanno cawanayquipaj.

\VS{13}Quiquëmi musyä Epafras gamcunapäwan Laodicea marcacho, Hierápolis marcacho yäracojcunapaj mañacushanta.


\par }{\PP \VS{14}Cuyanacushä mëdicu Lucaswan\XREF{*}{{\XO 4:14 }{\XT{2Tim. 4.11; Film. 24}}} Demaspis\XREF{*}{{\XO 4:14 }{\XT{2Tim. 4.10; Film. 24}}} salüdunta apachicamunmi.


\par }{\PP \VS{15}Salüdöta goycullay Laodicea marcacho tiyaj ermänunchicunata. Chaynöpis salüdöta goycullay Ninfata, wasinman shuntacaj ermänucunatapis.

\VS{16}Cay cartata liguircacherga apachinqui Laodiceacho\XREF{*}{{\XO 4:16 }{\XT{Apoc. 3.14–22}}} caj ermänunchicunaman paycunapis liguichinanpaj. Chaynömi Laodiceaman apachishä cartata liguircur paycunapis apachimonga gamcuna liguichinayquipaj.


\par }{\PP \VS{17}Arquipotana\XREF{*}{{\XO 4:17 }{\XT{Film. 2}}} niy: «Taytanchi Jesucristupa willacuyninta willacunayquipaj churasha caycarga mana guellanaypashi willacunqui» nir.


\par }{\PP \VS{18}Cay salüdötaga quiquënami isquirbimö. Gamcunaga mana gongayllapa Tayta Diosninchïta mañacuy prësu caycashäpita llojshinäpaj. Tayta Diosninchi llapayquita cuyapayculläshunqui. [Amén.]

\par }