\NormalFont\ShortTitle{MALAQUÍAS}

{\MT Malaquías

\par }{\ILI ¿Tayta Dios munashanno goyayta yamacanquichu?

\par }{\ILI ¿Imanötaj manacajman churashcanchi Tayta Diosta?

\par }{\IM {\BD{¿Pitaj caran?}} Malaquías ninan caycan «willacojnë» ninanmi. Cay librupita mas juc partichöga paypita manami alläpa musyanchïchu.

\par }{\IM {\BD{¿Maychötaj willacuran?}} Judá nasyunpa capitalnin Jerusalenchömi willacuran. Pay willacuran Judächo caycaj runacunapämi. Chaynöpis pay willacuran Edom nasyuncho caj runacunapämi.

\par }{\IM {\BD{¿Imaytaj willacuran?}} Malaquías willacuran Esdras y Nehemías (460 a.C.) cashan-wichanmi.

\par }{\IM {\BD{¿Imataj caycan cay librucho?}} Malaquiasga Tayta Diospa willacuyninta willacuran tapuypa y quiquin rispundiypa acrashan runacunawan sojta cuti Tayta Dios parlaycajno. Conträtuta rurar Tayta Dios goshan laycunata Israelcunaga cumliyta yamacäcuran. Tayta Diosmanpis manana yäracurannachu. Parlachiypa isquirbishancho Israelcunaga llaquicur niycasha: «Tayta Dios mana cuyamanchïchu» nir, (1.2–5) «Cay pachacho mana alli ruraycuna captin Tayta Diosga manami imatapis rurashachu» nir (2.17; 3.5; 3.13–4.3).

\par }{\IP Chaura Diosga Israelcunapa juchanta jorgaparan. Chaytaga Esdras y Nehemías libruchöpis rimaycanmi. Juchan caran: juc-lä warmicunawan majachacashan (Mal. 2.11–15; Esd. 9–10; Neh. 13.23–27), diesmucunata mana churashan (Mal. 3.8–10; Neh. 13.10–14), cüracuna pirdicashan (Mal. 1.6–2.9; Neh. 13.1–9), wacchacunata, biyüdacunata, juc-lä runacunata mana alli ricashan (Mal. 3.5; Neh. 5.1–13). Nircur cay libro ushanancho rimaycan Moisespaj y profëta Eliaspaj (4.4–6).



\par }\ChapOne{1}{\PP \VerseOne{1}Cay willacuyga caycan Israel runacunapaj
{\ND{Tayta Dios}} willacachishanmi. Chaytaga willacachiran profëta Malaquiaswanmi.


\par }{\SH Tayta Diospa cuyacuynin Israelcunapaj imano cashanpis
\par }
{\PP \VS{2}{\ND{Tayta Diosmi}} nin: «Nogaga gamcunata cuyämi». Gamcunanami ichanga ninqui: «¿Imanöpataj musyäcunaman cuyamashayquita?» nir. Chayno gamcuna niptiquimi
{\ND{Tayta Dios}} nin: «¿Manachu chay wauguilla caran Jacobwan Esaüga? Chaypis nogaga Jacobtami cuyarä.

\VS{3}Esaütami ichanga chayno mana cuyarächu.\XREF{*}{{\XO 1:3 }{\XT{Gén. 25.23–26; Rom. 9.13}}} Esaú castacunapa achca puntayoj nasyunnin caycajtapis chunyajmanmi ticrarachirä. Alli chacrancunatanami jirca animalcuna tiyanallanpaj ticrarachirä.»


\par }{\PP \VS{4}Esaú casta Edom runacunaga\XREF{*}{{\XO 1:4 }{\XT{Isa. 34.5–17; 63.1–6; Jer. 49.7–22; Eze. 25.12–14; 35.1–15; Amós 1.11–12; Abd. 1–14}}} caynömi nin: «Cäsi ushajpämi ushamashcanchi. Ichanga yapaymi juc nasyun cananchïpaj mirashun» nir. Munayniyoj
{\ND{Tayta Diosmi}} ichanga nin: «Paycuna siudänincunata yapay allchaptinpis nogaga yapaymi illgächishaj. Paycunapa nasyunninpa jutenga canga ‹Mana alli nasyun› nir, ‹{\ND{Tayta Dios}} para-simri rabyapashan nasyun› nir.

\VS{5}Israelcuna, gamcunaga ñawiquipami ricanquipaj Edomta imano päsashantapis. Chaymi ninquicunapaj: ‹{\ND{Tayta Diosga}} fiyupa munayniyojmi. Munayniyoj cashanga Israel nasyunpitapis mas carucamami chayan› nir.»


\par }{\SH Cüracunata Tayta Dios piñacushan
\par }
{\PP \VS{6}Munayniyoj
{\ND{Tayta Diosga}} cüracunapaj nin: «Wamracunaga papäninta rispitanmi. Uyway runacunapis mandajninta rispitanmi. Noga gamcunapa papäniqui caycaptëga ¿imanirtaj mana rispitamanquichu? Gamcunapa mandajniqui caycaptëga ¿imanirtaj mana rispitamanquichu? Gamcunaga manacajmanmi churaycämanqui. Chaypis ninquiraj: ‹¿Imanöpataj manacajman churaycä?› nir.

\VS{7}Manacajman churaycämanqui mana alli caj ofrendacunata apamushpayquimi. Chayno ruraycarpis tapumanquiraj: ‹¿Imachötaj gamta manacajman churaycä?› nir. Gamcunaga manacajman churaycämanqui altarnëta manacajtanölla ricashpayquimi.

\VS{8}Nogapaj uywacunata gaprata, wegruta, gueshyaycajta apamushpayqui ¿allitachuraj rurarcaycanqui?\XREF{*}{{\XO 1:8 }{\XT{Lev. 22.18–25; Deut. 15.21}}} Chaycunataga mä mandajniquicunaman apapay. Chaynöta goycuptiqui paycuna ¿cushishachuraj chasquishunqui? ¿Yanapäshunquichuraj?

\VS{9}Mä gamcuna mañacamay cuyapänäpaj. Ichanga ¿chayno ofrendacunata garaycämaptiqui cushishachuraj chasquishayqui? ¿Yanapäshayquichuraj?

\VS{10}Ima alliraj canman maygallayquipis Templupa puncunta wichgarcuptiqui. Chaura manami pipis manacajllapäga altarnëcho ninata ratachinmannachu. Nogaga manami cushicöchu gamcuna rurashayquipita. Ima ofrendata goycamashayquicunatapis manami chasquishayquichu.\XREF{*}{{\XO 1:10 }{\XT{Isa. 1.13; Amós 5.21–24}}}

\VS{11}Mundu intërucho may-chaychöpis nogataga rispitamanmi. May-chaychöpis nogapa jutëcho insinsuta rupaycächinmi. Nogapäga alli ofrendallatami churanpis.

\VS{12}Gamcunami ichanga jutëta manacajman churaycanqui ‹{\ND{Tayta Diospa}} altarnenga manami rispitäduchu. Chaymi ofrendata churashanchïcunapis mana imananpischu› nishpayqui.

\VS{13}Gamcunaga nircaycanqui: ‹¡Cay aruyga aburrïrumi!› nir. Chayno nishpayqui manacajmanmi churarcaycämanqui. Gamcunaga suwacurcurmi uywata nogapaj apaycämunqui. Wegru wäcata, gueshyaycaj uywatami apaycämunqui. ¿Chay ofrendacunata nogaga chasquishächuraj?

\VS{14}Maldisyunädumi canga allinnin caj uywanta nogata goycamänanpaj aunircur gueshyaj uywallantana pishtapämäga. Nogaga cä munayniyoj Raymi. Llapan nasyun runacunapis manchacamanmi.»




\par }\Chap{2}{\SH Cüracuna castigasha cananpaj cashan
\par }
{\PP \VerseOne{1}Munayniyoj
{\ND{Tayta Diosga}} cüracunata mastapis nin: «Cananga cüracuna gamcunapämi cay willacuy:

\VS{2}Gamcuna noga nishäta mana ruraptiquega, llapan shonguyquipa mana rispitamaptiquega maldisyunädu canayquipämi camacächishaj. Gamcunaga manami llapan shonguyquipachu rispitarcaycämanqui. Chaypitami cüra cashpayqui bindisyunta chasquishayquitapis maldisyunman ticrachishaj.


\par }{\PP \VS{3}«Chaypitami gamcunapita mirajcunataga castigashaj. Nogapaj pishtanayquipaj apamushayqui uywacunapa ashashnintami cärayquiman machiparishayqui. ¡Chaynöpis chay ashashcunawan iwalmi jitarisha canquipaj!

\VS{4}Chaynöpami tantiyaconga chayno cananpaj noga camacächishäta. Chaynöga rurashaj Leví\XREF{*}{{\XO 2:4 }{\XT{Núm. 3.11–13}}} runacunawan conträtu rurashä mana illgänanpämi. Noga munayniyoj
{\ND{Tayta Diosmi}} chayno në.


\par }{\PP \VS{5}«Leví\XREF{*}{{\XO 2:5 }{\XT{Núm. 25.12–13}}} runacunawan conträtu rurashäga caran paycuna allilla goyänanpaj, alli cawananpämi. Chaynöga conträtuta rurarä rispitamar manchacamänanpämi. Chaura paycunaga rasunpami rispitar manchacamaran.

\VS{6}Leví runacunaga yachachej rasun cajllatami. Paycunaga manami manacajta rimajchu. Paycunaga nogawan allillami goyaran. Chaynöpis achcajtami mana allipa aywaycajta cutichiran.\XREF{*}{{\XO 2:6 }{\XT{Deut. 33.8–10}}}

\VS{7}Cüracunapa aruynenga caycan runacuna noga pï cashätapis musyananpaj yachachiymi.\XREF{*}{{\XO 2:7 }{\XT{Lev. 10.11; Deut. 21.5}}} Cüracunamanga llapan runacunami aywanman yachachishanta wiyananpaj. Paycunaga nogapa willacojnëmi caycan.


\par }{\PP \VS{8}«Ichanga gamcuna cüracunaga alli ruray cajta cachaycärishcanquimi. Mana allita yachachishayquiwanmi achcajta llutanpa aywacunanpaj cachaycushcanqui. Chayno rurashpayquimi gamcunaga manacajman churashcanqui Leví runacunawan conträtu rurashäta.

\VS{9}Noga nishäcunata mana cumlishayquipitami, runacunata yachachishpayquipis jucta mas alli juctana mana alli ricashayquipitami noga camacächishaj llapan runacuna mana bälejtano ricashunayquipaj, manacajman churashunayquipaj.» Munayniyoj Tayta Diosmi chayno nin.


\par }{\SH Rimir caj warminwan raquicashanpita piñacushan
\par }
{\PP \VS{10}¿Manachu llapanchïpapis jucnaylla caycan taytanchëga? ¿Manachu llapanchïtapis camamashcanchi juc Dioslla?\XREF{*}{{\XO 2:10 }{\XT{Isa. 63.16; 64.8; Ose. 11.1–4; Efe. 4.6}}} Chayno caycaptenga ¿imanirtaj jucninchi-jucninchïpis llullapänacunchi? Chayno rurarga manami cumliycanchïchu unay caj awilunchïcunawan Tayta Dios conträtu rurashanta.

\VS{11}Judá runacunaga manami cumlinchu Tayta Dios nishanta. Jerusalenchöwan Israelchöga fiyupa melanaypajcunatami rurarcaycan. Judá runacunaga mana rasunpa caj diosta aduraj warmicunawan majachacashpanmi
{\ND{Tayta Dios}} cuyashan Templunta manacajman churasha.

\VS{12}Chayno rurajcunataga pï captinpis, munayniyoj Diospaj ofrendata apamoj captinpis
{\ND{Tayta Dios}} illgaraycachinman cay nasyunninchïpita.


\par }{\PP \VS{13}Chaypis, gamcunaga mas piyur-raj rurarcaycanqui:
{\ND{Tayta Diospa}} altarninta weguiquiwan ushmaycächinqui. Ofrendata goycushayquicunata
{\ND{Tayta Dios}} manana chasquishuptiquimi fiyupa llaquicur wagarcaycanqui.

\VS{14}Gamcunaga ninquiraj: «¿Imanir-raj mana chasquimanchïchu?» nir. Chaynöga caycan
{\ND{Tayta Diospa}} ricay ñawincho mösu car gam warmiwan majachacashpayqui aunishayquita mana cumlishayquipitami. Pay warmiqui caycaptinpis, payllawan tiyanayquipaj aunisha caycarpis cachaycushcanquimi.

\VS{15}¿Manachu Diosga ishcantapis jucnayllano cananpaj ruraran? ¿Imanirtaj jucnayllano cananpäga rurasha? Payga munan runacunapa wamrancunaga payllapäna acrasha canantami. Chayno caycaptenga ama cachaycuychu mösu caycällar majachacar aunishayqui warmiquita.

\VS{16}Israelcuna adurashan munayniyoj
{\ND{Tayta Diosga}} nin: «Nogaga melanäcömi majanpita raquicajta. Chayno rurarga juc runata magaycaj-japuymi caycan.»\XREF{*}{{\XO 2:16 }{\XT{Gén. 2.24; Prov. 5.18; Mar. 10.2–9; Efe. 5.21–33}}}

\par }{\PP Chaymi imatapis shonguyquicuna munashallantaga ama ruraychu. Majayquita ama jananpaychu.


\par }{\SH Fisyu chayamunanpäna cashan
\par }
{\PP \VS{17}{\ND{Tayta Diosga}} gamcunata wiyashuyta yamacashanami caycan. Chaypis nircaycanquiraj: «¿Imatataj nishcä wiyayta yamacänanpäga?» nir. Gamcunaga nishcanqui: «{\ND{Tayta Diosga}} allimi rican mana allita rurajcunatapis. Chayno ruraptinpis payga allimi rican» nir.\XREF{*}{{\XO 2:17 }{\XT{Job 21.7–16; Hab. 1.2–4, 13; Mal. 3.14–15}}} Chaynöpis asipashpayquimi gamcunaga nircaycanqui «¿Maytaj alli arriglaj Tayta Dios?» nir.




\par }\Chap{3}{\PP \VerseOne{1}Chaymi munayniyoj Tayta Diosga nin: «Willacojnëtami cachamoj-aywä nänita allchapämänanpaj.\XREF{*}{{\XO 3:1 }{\XT{Mat. 11.10; Mar. 1.2; Luc. 1.76; 7.27}}} Gamcuna shuyaycashayqui Cachaga illajpitami Templuman yaycoj-aywan. ¡Chayamojnami-aywan gamcuna ricayta munarcaycashayqui cacha conträtuta apamöga!»


\par }{\PP \VS{2}Pay chayamushan junäga ¿piraj awantanman? Chayno ¿piraj ichiraycanman paypa ñaupanchöga?\XREF{*}{{\XO 3:2 }{\XT{Isa. 13.6; Eze. 30.2–3; Joel 1.15; 2.11; Amós 5.18–20; 8.9–14; Sof. 1.14–18; Apoc. 6.17}}} Payga cangapaj lijyanömi chayacasha ganra caycajtano limyuyächimänanchïpaj. Payga fyërruta chulluchir limyuyächejnömi ruranga.\XREF{*}{{\XO 3:2 }{\XT{Mat. 3.10–12}}}

\VS{3}Payga gorita, guellayta ninacho limyuyächejno Leví runacunata limyuyächinanpämi jamayconga. Chaypitarämi paycunaga Tayta Diospaj ofrendanta churangapaj imanöpis rurananpaj caycashanno.

\VS{4}Chayrämi Tayta Diosga cushiconga Judá runacuna, Jerusalén runacuna ofrendanta goycuptin unaycuna cushicushanno.


\par }{\PP \VS{5}Munayniyoj Tayta Diosmi nin: «Nogaga shamushaj gamcunata jusganäpämi. Chaynöpis brüjuta rurajcuna, majayoj caycar jucwan cacojcuna, llullacuypa jurajcuna, arupacojcunata ñacachejcuna, biyüdacunatawan wacchacunata ñacachejcuna, jäpa runacunata mana alli ricajcuna, nogata mana rispitamajcuna castigasha cananpämi camacächishäpaj.


\par }{\SH Diesmuta churananpaj caj
\par }
{\PP \VS{6}«Nogami cä Tayta Diosga. Manami ni imanillarpis rucacashcächu.\XREF{*}{{\XO 3:6 }{\XT{Núm. 23.19; Heb. 13.8; Stg. 1.17}}} Chaymi gamcuna Jacobpita mirajcunapis mana ushajpäga ushacashcanquichu.

\VS{7}Gamcunaga unay caj castayquicunapita-pachapis yachachishäcunata manami cumlishcanquichu. Noga munayniyoj Tayta Diosmi në: Nogamanna cuticamuy-llapa. Chauraga nogapis gamcunata yapay yanapäshayquinami.\XREF{*}{{\XO 3:7 }{\XT{Isa. 55.7; Zac. 1.3}}} Ichanga gamcuna nircaycanqui: ‹¿Cutimushäcuna? ¿Imapitataj cutimushäcuna?› nir.

\VS{8}¿Runaga Diosta suwapanmanchuraj? ¡Gamcunami ichanga suwapämashcanqui! Chaypis tapuycämanquiraj: ‹¿Imachötaj suwapashcäcuna?› nir. ¡Diesmucunacho, ofrendacunachömi suwapämashcanqui!

\VS{9}Rasunpami llapayqui chay nasyuncho cajcunaga suwaparcaycämanqui. Chaypitami maldisyunädu carcaycanqui.

\VS{10}Charashayqui cajcunapa diesmunta ushajpaj apamuy Templöman.\XREF{*}{{\XO 3:10 }{\XT{Lev. 27.30; Núm. 18.21–24; Deut. 12.6; 14.22–29; Neh. 13.12}}} Chauraga wasëcho micuy cangami. Chayno rurashpayqui mä musyapämay. Chauraga syëlupa bentänancunatapis quichapäshayquimi gamcunaman mas alli bindisyunta churamunäpaj.

\VS{11}Manami camacächishänachu micuyta ushaj curucuna micuyniquita ni übasniquitapis ushacurcunanpäga.

\VS{12}Chauraga llapan nasyun runacunami ‹Dios yanapashan› nishunquipaj. Gamcunapa nasyunniquega cangapaj pï-maypis munapänanmi. Noga munayniyoj Tayta Diosmi chayno nishcä.»


\par }{\SH Fiyucunawan alli runacuna imano cashanpis
\par }
{\PP \VS{13}Tayta Diosga nin: «Gamcunaga nogapaj rimashcanqui fiyu shimiquiwanmi. Chaypis tapumanquiraj: ‹¿Imatataj nishcäcuna gampaj mana allitaga?› nir.

\VS{14}Gamcunaga caynömi nishcanqui: ‹Diosta sirbiyga yangami. ¿Imataraj jorgushun pay nimashanchïta rurashpanchi, munayniyoj Tayta Diospa ñaupancho lütu röpata jatisha purishpanchi?

\VS{15}Noganchëga ricashcanchïmi alli chölu-tucojcuna cushisha goyajta, fiyu runacuna rurashanga imapis alli llojshipashanta. Paycunaga Tayta Diosta musyapaytami munan. Chaypis manami ima castïgupis paycunaman chayanchu› nir.»\XREF{*}{{\XO 3:15 }{\XT{Mal. 2.17}}}


\par }{\PP \VS{16}Chaura Tayta Diosta rasunpa rispitar wiyacojcunalla quiquin-pura parlaran. Tayta Diosnami llapan parlashancunata wiyaran. Chaura Tayta Dios ricapaycaptin libruman isquirbicaran payta rispitajcunapa jutincuna.


\par }{\PP \VS{17}Munayniyoj Tayta Dios nin: «Juc junäga paycuna yapay acrashä runacunanami cangapaj. Juc tayta imanömi sirbej wamranta cuyapan, chaynömi nogapis paycunata cuyapäshaj.\XREF{*}{{\XO 3:17 }{\XT{Sal. 103.13}}}

\VS{18}Chayrämi gamcunaga musyanquipaj alli cajcunata imano ricashäta, mana alli cajcunata imano ricashätapis; nogata sirbimajcunata imano ricashäta, nogata mana sirbimajcunata imano ricashätapis.»




\par }\Chap{4}{\SH Tayta Dios jusganan junaj chayamunanpaj cashan
\par }
{\PP \VerseOne{1}Munayniyoj
{\ND{Tayta Diosmi}} nin: «Wallcanami pishin jurnucho nina rataycajno chayamunanpaj caj junaj. Chay junäga llapan alli-tucojcuna, fiyu runacuna rupangapaj ninacho ogsha rupaycajnörämi. Chay junaj chayamur rupaptin manami ni imallanpis quëdangapächu.

\VS{2}Gamcuna, rasunpa rispitamar wiyacamajcunapämi ichanga salbacoj caynë cangapaj mana gueshyanayquicunapaj inti ratamushanno. Chaura gamcunanami cushicuypita pinticachanquipaj besëracuna wichgarashanpita llojshir pañashannöraj.

\VS{3}Chay camariycashä junaj chayamuptin gamcunaga ñuchu allpatanörämi fiyu runacunata lluchcargärinquipaj.»


\par }{\SH Ushananta willapashan
\par }
{\PP \VS{4}{\ND{Tayta Dios}} nin: «Horeb\XREF{*}{{\XO 4:4 }{\XT{Éxo. 19.16–20.20; 24.1–17; Deut. 5.1–3}}} puntacho sirbimajnë Moisesta willapashä laycunata wiyacuy-llapa. Chaycunaga caran llapan Israelcuna wiyacunanpaj nishäcunami, mandamintöcunami.


\par }{\PP \VS{5}«Masqui wiyamay: Shamunä junaj manaraj chayamuptin profëta Eliastami\XREF{*}{{\XO 4:5 }{\XT{1Rey. 17–21; 2Rey. 2.1–12; Mat. 11.14; 17.10–13; Mar. 9.11–13; Juan 1.21}}} cachamoj-aywä. Chay junäga cangapaj fiyupa manchariypaj y jatun diyami.

\VS{6}Eliasmi camacächengapaj papänincunapis wamrancunawan amistananpaj; wamrancunapis papänincunawan amistananpaj.\XREF{*}{{\XO 4:6 }{\XT{Luc. 1.17}}} Chaynöpami noga shamushpä nasyunniquiman maldisyunta mana chayachimushänachu.»

\par }