\NormalFont\ShortTitle{ABDÍAS}

{\MT Abdías

\par }{\IMT Cay libro imano cashanpis

\par }{\ILI ¿Imayllaga cumlingachuraj Tayta Dios aunishancuna?

\par }{\ILI ¿Bisïnunchi nasyuncuna ñacachimashanchïpita Tayta Diosga castigangachuraj?

\par }{\IM {\BD{¿Pitaj caran?}} Abdías ninanga caycan «Tayta Diosta sirbej» ninanmi. Manami musyachimanchïchu pï cashantapis.

\par }{\IM {\BD{¿Maychötaj willacuran?}} Abdiasga Judäpa capitalnin Jerusalencho y Jerusalenpa sercancunachömi Tayta Diospa willacuyninta willacuran.

\par }{\IM {\BD{¿Imaytaj willacuran?}} Payga Tayta Diospa willacuyninta willacuran Jerusalén siudä juchurcuptillannami (586 a.C.).

\par }{\IM {\BD{¿Imataj caycan cay librucho?}} Cay libro caycan Unay Testamentucho mas tacshannin cajmi. Ishcay cösatami Abdías parlaycan: Israelcunapa contran Edom nasyun ushacänanpaj cashanta (1–15) y Israel nasyun yapay allina cananpaj cashanta (16–21).

\par }{\IP Génesis librucho niycan Jacob wauguin Esaüwan apänacushanta (Gén. 24–36). Jacobpitami miraran Israel nasyunpaj. Esaüpitami miraran Edom nasyunpaj. Mamanpa pachanchöpis paycunaga pillyaycarannami. Y sïguir pillyaycasha Abdías willacushan-wichancamapis.

\par }{\IP Abdías willacuycan Edom runacuna alli-tucushanpita, Tayta Dios acrashan runacunapa contran juchata rurashanpita Tayta Dios castigananpaj cashantami. Paycunaga castïguta chasquenga Israelcunata rurashanmannömi.



\par }\OneChap {\PP \VerseOne{1}Caychöga isquirbiraycan Abdiasta
{\ND{Tayta Dios}} ribilashanmi.

\par }{\SH Edom runacunapa contran rimashan
\par }
{\PP Edom runacunapaj
{\ND{Tayta Diosga}} caynömi nin:

\par }{\Q «Nogaga Israelcunapa
{\ND{Tayta Diosninmi}} cä.

\par }{\Q Juc cachatami nasyuncunaman cachashcä.

\par }{\Q Chay cachami cayno niycan:

\par }{\Q ‹¡Aywashun-llapa! ¡Aywashun Edom runacunawan pillyaj!›\XREF{*}{{\XO 1:1 }{\XT{Isa. 34.5–17; 63.1–6; Jer. 49.7–22; Eze. 25.12–14; 35.1–15; Amós 1.11–12; Mal. 1.2–5}}}


\par }{\BB \par }
{\Q \VS{2}«Edom runacuna sumaj wiyamay.

\par }{\Q Nogami camacächishaj llapan nasyuncunapita mas manacaj canayquipaj.

\par }{\Q Pasaypa pengaymanmi churashayquipaj.


\par }{\Q \VS{3}Gamcunaga gaga shilli uchcucunacho tiyarmi alli-tucurcaycanqui.

\par }{\Q Altunnin puntacunacho goyarmi yarparcaycanqui

\par }{\Q pipis mana binsishunayquipaj cashanta.

\par }{\Q Ichanga chayno alli-tucushpayqui quiquillayquimi engañacuycanqui.


\par }{\Q \VS{4}Ancano may janajcama wichaptiquipis,

\par }{\Q goyllarcuna caycashancho tiyanayquita ruraptiquipis chaypita garpamushayquipämi.


\par }{\BB \par }
{\Q \VS{5}«Suwacuna suwapäshunayquipaj chacaypa shamushpan

\par }{\Q imayquitapis ushajpäga manami apacunmanchu.

\par }{\Q Übasta pallajcuna gam cajman shamushpan

\par }{\Q juc ishcay sartataga cachaycunmanrämi.

\par }{\Q Gamcunatami ichanga contrayquicuna ushajpaj illgächishunquipaj.


\par }{\Q \VS{6}Gamcunataga ima-aycayquicunatapis ushajpämi guechushunquipaj.

\par }{\Q Llapan aläjayquicunatami apacongapaj.


\par }{\Q \VS{7}Llapan yanapäshojcunami engañashunquipaj.

\par }{\Q Nasyunniquipitami jitarishunquipaj.

\par }{\Q Asta yanasayquicunapis chiquicurcushunquipämi.

\par }{\Q Mas yäracushayqui caj amistäniquicunami

\par }{\Q llullapäshunquipaj mana alliman chayanayquipaj.

\par }{\Q Edom runacuna, ¿maytaj musyaj yachaj cashayqui?


\par }{\BB \par }
{\Q \VS{8}«Edom runacunata castigashä junäga llapan musyaj yachajcunatami illgächishaj.

\par }{\Q Altucho tiyaj runacuna yachaj cashantapis gongachishämi.


\par }{\Q \VS{9}Manchariywanmi sicsicyanga Temancho caj pillyay yachajcunapis.

\par }{\Q Gamcunacho tiyajcunaga ushajpämi wañonga.


\par }{\SH Edompa ima juchan cashanpis
\par }
{\Q \VS{10}«Fiyupa pengaypämi ricacunquipaj.

\par }{\Q Nircurpis para-simrimi illganquipaj.

\par }{\Q Chaynöga canquipaj castayqui Israelcunata wañuchishayquipitami.\XREF{*}{{\XO 1:10 }{\XT{Joel 3.19}}}


\par }{\Q \VS{11}Carupita shamoj contrancuna Israelpa ima-aycantapis siudäpita apacuptin,

\par }{\Q juc-lä nasyun suldärucuna Jerusalenpa puncuncunata paquir-ushaptin,

\par }{\Q gamcunaga juc-läman witicurirayqui.

\par }{\Q Guechushancunata raquipänacunanpaj surtita jitaptin, ima-aycantapis apacuptin,

\par }{\Q chay guechoj runacunanömi gamcunapis rurarayqui.


\par }{\Q \VS{12}Ama cushicunquimanchu caran castayquicuna

\par }{\Q mana alliman chayasha caycajta ricaycashpayquega.

\par }{\Q Ama cushipanquimanchu caran Judá ragällan quëdashan öra.

\par }{\Q Ama asipanquimanpischu caran paycuna llaquicuycashan öra.\XREF{*}{{\XO 1:12 }{\XT{Sal. 137.7; Lam. 4.21}}}


\par }{\Q \VS{13}Acrashä runacuna fiyupa llaquicuycashan öra

\par }{\Q ama siudäninman yaycunquimanchu caran.

\par }{\Q Paycuna mana allicho caycashan öraga

\par }{\Q ama cushipanquimanchu caran.

\par }{\Q Paycuna mana allicho caycashan öra

\par }{\Q ama imancunatapis suwapanquimanchu caran.


\par }{\Q \VS{14}Tincoj nänicunachöpis ama shuyanquimanchu caran

\par }{\Q gueshpicuycajcunata wañuchinayquipaj.

\par }{\Q Fiyupa llaquicushpan gueshpicuycajcunata

\par }{\Q contrancunaman ama entreganquimanchu caran.


\par }{\Q \VS{15}Imanömi juccunata rurashcanqui,

\par }{\Q chaynöllami gamcunatapis rurashunquipaj.

\par }{\SH Llapan nasyun runacunata jusgananpaj cashan
\par }
{\Q «Shamur llapan nasyuncunata jusganä junajpäga wallcanami pishiycan.


\par }{\Q \VS{16}Imanömi gamcuna rispitädu puntächo cushicur machänayquicama upurayqui,

\par }{\Q chaynömi llapan nasyuncunapis castigaptë ashgaj cöpata upongapaj.

\par }{\Q Paycunaga wicyayllami upongapaj.

\par }{\Q Chaynöpami paycunaga ushajpaj illgangapaj.


\par }{\BB \par }
{\Q \VS{17}«Sión lömacho ichanga waquin acrashä runacuna cawaycar quëdangapaj.

\par }{\Q Chaypitaga Jacobpita mirar aywajcuna chacrancunata yapay shuntangami.


\par }{\Q \VS{18}Chay Israel runacunawan Judá runacunaga canga ninano,

\par }{\Q nina wapchar imatapis ushacurcojno.

\par }{\Q Esaüpita miraj Edom runacunami ichanga canga ogshano.

\par }{\Q Chauraga chay ninano cajcunami ushajpaj usharengapaj.

\par }{\Q ¡Edom runacunaga manami jucnayllapis salbacongapächu!

\par }{\Q Noga
{\ND{Tayta Diosmi}} nishcä chayno cananpaj.


\par }{\Q \VS{19}Chay cawaycar quëdaj Israelcunaga Néguev partitami, Edom jircacunatami shuntanga.

\par }{\Q Paycuna waquenga shuntanga löma-löma guechwatapis Filistea partitapis.

\par }{\Q Paycuna waquenga shuntanga Efraín partita, Samariata, Benjamín partita, Galaadtapis.


\par }{\Q \VS{20}Röpanpa juc-läman prësu aywaj Israelcunaga shuntanga Canaán partita Sarepta siudäcama.

\par }{\Q Jerusalenpita Sefaradman prësu aywajcunapis shuntanga Neguevcho caycaj siudäcunata.


\par }{\Q \VS{21}Llapanta binsiycurnami Sión lömaman aywanga.

\par }{\Q Chaypitanami Edom runacunataga maquincho chararanga.

\par }{\Q Ichanga llapanpis nogapa maquëchömi caycanga.»

\par }