\NormalFont\ShortTitle{2 JUAN}

{\MT 2 Juan

\par }{\ILI ¿Pï-maytapis wasinchïman pachächishunchu?

\par }{\IM {\BD{¿Pitaj isquirbiran?}} Apóstol Juanmi isquirbiran. Jutinta mana isquirbirpis cay cartachöga quiquinmi «mayur ermänu» cashanta niycan.

\par }{\IM {\BD{¿Picunapätaj isquirbiran?}} Cay carta caycan «acrashan warmi y wamrancunapämi». Chayno niptinmi waquin runa tantiyasha cay carta ermänucunata wasincho shuntaj warmipaj cashanta. Chaynöpis cay cartata tantiyasha llapan ermänucunata juc warmimanno tincuycächishanta. Chaymi runacuna yarpasha Éfeso siudächo caj ermänucunapaj y sercancho caycaj ermänucunapaj cay carta cashanta.

\par }{\IM {\BD{¿Imaytaj isquirbisha?}} 1 Juan cartata apachishanpita manapis aycällatanami cay cartatapis isquirbiran. Runacuna yarpan wata 90 d.C. wichan isquirbishantami.

\par }{\IM {\BD{¿Imataj caycan cay librucho?}} Wallcalla carpis cay cartachöga niycan 1 Juan cartacho nishallantami. Juan sumaj cushisha caycasha ermänucuna Tayta Dios munashanno cawaptin. Chay ermänucunaga goyaycasha Jesús nishanno jucnin-jucninpis cuyanacurmi (5–6). Chaynöpis willapasha llutanta yachachir puriycajcunapa yachachicuyninta mana chasquipänanpaj (7). Chay llutan yachachicojcunataga ni pachächiyllapis mana pachächinanpämi niycan (10). Ushanantanaga Juan niycan watucoj aywananpaj cashantami (12–13).



\par }\OneChap {\SH Carta gallaycunan
\par }
{\PP \VerseOne{1}Tayta Dios acrashan warmi y wamrancuna:

\par }{\PP Noga mayur ermänumi cartata apaycächimö. Gamcunataga llapan shongöpami cuyä. Manami nogallachu cuyä, man'chäga Tayta Diospa willacuyninta chasquicojcunapis cuyashunquimi.

\VS{2}Paypa willacuynenga shongunchïcunamanmi chayasha. Imaypis manami gongashunnachu. Chaypitami llapaniquita cuyä.


\par }{\PP \VS{3}Chayno captinmi Tayta Diosninchïta y Wamran Jesucristutapis mañacuycä cuyapäshunayquipaj, llapan juchayquicunata perdunashunayquipaj y alli cawayta goycushunayquipäpis.


\par }{\SH Cuyanacur cawananpaj shacyächishan
\par }
{\PP \VS{4}Ermänucuna, gamcunawan shuntacaj ermänucunawanmi tincushcä. Paycuna Tayta Dios munashanno cuyanacur cawaycashanta ricarmi fiyupa cushicushcä.\XREF{*}{{\XO 1:4 }{\XT{3Juan 3}}}

\VS{5}Chaymi cananga ruwacushayqui jucninchi-jucninchïpis sïguir cuyanacullar cawaycänanchïpaj.\XREF{*}{{\XO 1:5 }{\XT{Juan 13.34; 15.12, 17}}} Chayno niycashäga manami mushoj mandamintuchu. Chaypa ruquenga unaypita-pacha wiyashanchïmi.

\VS{6}Rasunpa cuyacojcunaga Tayta Diospa mandamintuncunatami wiyacun. Musyashanchïnöpis Tayta Diosninchëga gallarinanpita-pachanami nimashcanchi jucninchi-jucninchïpis cuyanacunanchïpaj.\XREF{*}{{\XO 1:6 }{\XT{Juan 14.15, 23–24; 1Juan 5.3}}}


\par }{\PP \VS{7}Cay pachacho achcaj runacunami llutanta yachachir purircaycan «Jesucristoga manami runaman ticrarcurchu shamusha» nir. Chaynöga nin engañacojcunami, anticristucunami.\XREF{*}{{\XO 1:7 }{\XT{1Juan 2.18; 4.1–3}}}

\VS{8}Gamcunaga sumaj cuydacuy ari mana engañashunayquipaj. Man'chäga yangami canga Jesucristupa willacuyninta willapashäcunapis. Llutan yachachicojcunata chasquir-imarga Tayta Dios aunimashanchïta manami chasquinquipächu.

\VS{9}Pï runapis llutan yachachicuyta chasquerga manami rasunpachu Tayta Diosninchïta chasquicusha. Llutan yachachicuyta mana chasquir Tayta Dios munashanno cawajcunami ichanga Jesucristuta y Tayta Diosninchïtapis rasunpa chasquicusha.\XREF{*}{{\XO 1:9 }{\XT{1Juan 2.22–23; 4.15}}}

\VS{10}Chaymi llutan yachachicojcuna chayamuptenga ama jamachinquichu. Ama wasiquimanpis «Jamalläshun» nir pachächinquichu.

\VS{11}«Jamalläshun» nerga «allimi engañaycanqui» nej-japuymi caycan.


\par }{\SH Carta ushanan
\par }
{\PP \VS{12}Willapänäpäga achcami caycan. Cartallachöga manami llapanta isquirbimömanchu. Chaymi llapanta willapänäpaj watucoj shamuyta yarpaycä.\XREF{*}{{\XO 1:12 }{\XT{3Juan 13–14}}} Tincurnami cushisha goturpäshunpaj.


\par }{\PP \VS{13}Caycho caycaj ñañayquipa llapan wamrancunami wamayäshunqui. Paytapis Tayta Diosninchïmi acrasha.

\par }