\NormalFont\ShortTitle{MIQUEAS}

{\MT Miqueas

\par }{\ILI ¿Acrashan runacunapita imatataj Dios munan?

\par }{\ILI ¿Imanirtaj marca-masincunapaj Miqueas llaquicun?

\par }{\IM {\BD{¿Pitaj caran?}} Miqueas ninan caycan «¿Pitaj Tayta Diosno?» ninanmi. Pay caran chacra runami. Payga caran Jerusalenpa sercan Moreset jutiyoj marcapitami.

\par }{\IM {\BD{¿Maychötaj willacuran?}} Norte cajcho Miqueas willacuran Israelpa capitalnin Samaria ushacänanpaj cashantami. Jerusalenchöpis willacuran mana allita ruraj mandajcuna castigasha cananpaj cashanta.

\par }{\IM {\BD{¿Imaytaj willacuran?}} Profëta Amós, Oseas y Isaías cashan-wichanmi Miqueaspis profëta caran. Chay-wichanga Jotam, Acaz y Ezequiasmi Judächo ray caran (742–687 a.C.).

\par }{\IM {\BD{¿Imataj caycan cay librucho?}} Miqueasga Samariapa y Jerusalenpa mandajnincunata mana manchacuypami willacuran. Chay mandajcunataga suwacushanpita y pobricunapa chacrancunata guechushanpitami piñacuran (1–3). Chaynöpis willacuycan arpinticuptin Jerusalenta salbananpaj cashanta y allina goyänanpaj cashanta (4–5). Nircur willacuycan castïgu cananpaj cashanta y salbananpaj cashanta. Chaynöpis payga llaquicuran Israelcuna pasaypa mana alliman chayashanpita (6–7).

\par }{\IP Miqueas sumaj tantiyachicuycan imata rurananchïta Tayta Dios munashantapis. Chaymi palabrancho niycan: «Payga munan: Alli cajllata ruranayquitami, pï-maytapis cuyanayquitami, imata Tayta Dios nishushayquitapis wiyacur cumlinayquitami» (6.8).



\par }\ChapOne{1}{\SH Samaria runacunata Tayta Dios jusgananpaj cashan
\par }
{\PP \VerseOne{1}Miqueas tiyaran Moreset marcacho. Paytami
{\ND{Tayta Dios}} willaparan Samaria, Jerusalén siudäcuna imano cananpaj cashantapis. Chayga caran Jotam,\XREF{*}{{\XO 1:1 }{\XT{2Rey. 15.32–38; 2Crón. 27.1–7}}} Acaz,\XREF{*}{{\XO 1:1 }{\XT{2Rey. 16.1–20; 2Crón. 28.1–27}}} Ezequías\XREF{*}{{\XO 1:1 }{\XT{2Rey. 18.1–20.21; 2Crón. 29.1–32.33}}} Judächo ray cashan wichanmi.


\par }{\PP \VS{2}{\ND{Tayta Dios}} rimachiptin Miqueas cayno niran:

\par }{\Q «Llapaniqui runacuna wiyay.

\par }{\Q Intëru nasyuncho tiyajcuna wiyashpayqui sumaj tantiyacuy-llapa.

\par }{\Q Munayniyoj Tayta Diosmi rispitädu Templunpita-pacha

\par }{\Q nishunquipaj juchata rurashayquicunata.


\par }{\Q \VS{3}{\ND{Tayta Diosga}} tiyaycashan cajpitami llojshimonga.

\par }{\Q Nircorga puntallanpami shamonga.


\par }{\Q \VS{4}Pay lluchcashan cäga

\par }{\Q puntacunapis chullucäconga

\par }{\Q ninaman sërata churaycuptin chullucäcojnömi.\XREF{*}{{\XO 1:4 }{\XT{Sal. 97.5}}}

\par }{\Q Guechwa pampacunapis

\par }{\Q aypalla yacu aywar ragrarishannömi ragracäconga.


\par }{\Q \VS{5}Chayno canga Jacobpita miraj Israelcuna mana wiyacoj cashanpitami,

\par }{\Q juchata rurashanpitami.

\par }{\Q ¿Maychötaj caycan Jacobpita miraj Israelcuna jucha rurashanga?

\par }{\Q ¡Jucha rurashanga Samariachömi caycan!

\par }{\Q ¿Maychötaj caycan Judäpita mirajcuna jucha rurashanga?

\par }{\Q ¡Jucha rurashanga Jerusalenchömi caycan!»


\par }{\BB \par }
{\Q \VS{6}Chaypitami Tayta Diosga cayno nin:

\par }{\Q «Samaria siudä ushajpaj juchunanpämi camacächishaj.

\par }{\Q Übasta lantananpaj yapyasha caycaj chacranömi ricaconga.

\par }{\Q Chay siudäpa perga rumincunatapis guechwa ragrapami mashtarishaj.

\par }{\Q Chayno rurariptë simintuncuna cashanpis alayrimi quëdanga.


\par }{\Q \VS{7}Rispitar adurashan ïduluncunatapis ruparachishaj, agullarishaj.

\par }{\Q Chaycunataga ruraran

\par }{\Q pï-maywanpis cacoj warmicunapita chasquishan guellaywanmi.

\par }{\Q Chaypitami yapay ticrachishaj

\par }{\Q pï-maywanpis cacoj warmicunata pägananpaj.»


\par }{\SH Miqueas llaquicushan
\par }
{\Q \VS{8}Chaypitami fiyupa llaquicushpä wagashaj.

\par }{\Q Gara-chaquilla, röpaynajlla purishaj.

\par }{\Q Atoj-mallwa aullajno wagashaj.

\par }{\Q Avestruz äbipa wawanno gaparäshaj.


\par }{\Q \VS{9}Samariapa guerenga caycan ima jampiwanpis mana allchacajmi.

\par }{\Q Chay gueriga jogushami Judätapis.

\par }{\Q Jerusalén siudämanpis chayashami.


\par }{\Q \VS{10}Chaytaga ama willapaychu Gatcho tiyajcunata.

\par }{\Q Ni ama wagaypischu-llapa.

\par }{\Q Chaypa ruquenga fiyupa nanayllawan Bet-le-afracho gochpay-llapa.


\par }{\Q \VS{11}Safircho tiyajcuna nasyunniquipita juc-lämanmi prësu aywanquipaj galalla, fiyupa pengacur.

\par }{\Q Zaanáncho tiyajcuna, yanapäshunayquipaj manami pipis yargamongapächu.

\par }{\Q Beteselcho tiyajcuna, wagaptiquipis manami pipis cuyapäshunquipächu.


\par }{\Q \VS{12}Marotcho tiyajcunaga yanapänantami shuyarpaycaran.

\par }{\Q Nishan
{\ND{Tayta Diosga}} camacächisha asta quiquin Jerusalén puncuncama mana alli chayananpämi.


\par }{\Q \VS{13}Laquis siudächo tiyajcuna, gamcunapis Israelcunano mana wiyacojmi cashcanqui.

\par }{\Q Gamcunami caminuta gorayqui Sión runacuna juchata rurananpäga.

\par }{\Q Chaypita cananga carrëtayquicunaman cawalluyquicunata watacuyna.


\par }{\Q \VS{14}Imaypis mana cutinayquipaj Moreset-gat-taga «Aywallä» nicuy.

\par }{\Q Israelpa raynincunapäga Aczib siudä canga charinanpaj toglla shuyaraycajnömi.


\par }{\BB \par }
{\Q \VS{15}Tayta Diosga cayno nin: «Maresa marcacho tiyajcuna, gamcunamanga

\par }{\Q yapaymi cachamushaj nasyunniquita charicurcunanpaj.

\par }{\Q Israelcho mas mana manchacoj cajpis Adulamcho caycaj machaymanmi pacacongapaj.


\par }{\Q \VS{16}Jerusalén siudächo tiyajcuna,

\par }{\Q fiyupa cuyashayqui wamrayquicunatami caru nasyunman apacongapaj.

\par }{\Q Chaymi ajchayquita rutucuy llaquicushayqui musyacänanpaj.

\par }{\Q Ajchayquita jichcaypa rutucuy wisculno gala-uma canayquicama.»




\par }\Chap{2}{\SH Ñacachicoj rïcucuna castigasha cananpaj cashan
\par }
{\Q \VerseOne{1}¡Ay cuyapaypämi ñacanga

\par }{\Q asta suyñuyninchöpis mana allita rurayllata yarpaycajcuna!

\par }{\Q Chay runacunaga imata rurananpäpis puydej munayniyoj cashpanmi

\par }{\Q pacha wararcuptinnaga chay yarpashanno ruran.


\par }{\Q \VS{2}Chacrata munaparga chay chacracunata guechucurin.

\par }{\Q Wasicunata munaparga chay wasicunatapis guechucurin.

\par }{\Q Runata warmintinta, wamrantinta ñacachin.

\par }{\Q Taytan maman cachapaycushan chacracunatapis engañaypa guechucurin.


\par }{\PP \VS{3}Chaypitami chay runacunataga
{\ND{Tayta Dios}} cayno nin:

\par }{\Q «Nogapis paycunata imano ruraytapis yarpaycänami.

\par }{\Q Disigrasyami paycunamanga chayangapaj.

\par }{\Q Chay ñacaypitaga manami gueshpengapächu.

\par }{\Q Chauraga manami alli-tucushpan purengapänachu.

\par }{\Q Chay wichanga cangapaj fiyupa llaquicuyllami.


\par }{\Q \VS{4}Chayno ñacaycho goyashan junajcunami paycunataga asipanga.

\par }{\Q Asiparmi cayno nengapaj: ‹Pasaypa ushacashami quëdasha.

\par }{\Q Ñaupataga Tayta Diospaj acrasha runacunami caran.

\par }{\Q Cananga jucpa maquinchönami caycan.

\par }{\Q Suldärunchïcunami binsiycur charicarcärisha.

\par }{\Q Chaymi chacrancunatapis raquipänacushcanchi› nir.»


\par }{\Q \VS{5}Chaynöpami
{\ND{Tayta Dios}} acrashan runacuna chasquishanchöga

\par }{\Q chay fiyu runacuna imatapis mana chasquengapächu.


\par }{\SH Fiyu profëtacunapaj rimashan
\par }
{\PP \VS{6}Gam Israelcunaga nircaycanqui:

\par }{\Q «Ama willapämaynachu imapis cananpaj cajcunata.

\par }{\Q Mana alliga manami nogacunata chayamangachu.\XREF{*}{{\XO 2:6 }{\XT{Isa. 30.10}}}


\par }{\Q \VS{7}Jacobpita mirajcuna caycaptë
{\ND{Tayta Diosninchi}} manami nogacunawan rabyashachu caycan.

\par }{\Q Castigamänanpaj cashanta willacuptiquipis payga manami castigamangachu.

\par }{\Q Alli runacuna captëmi
{\ND{Tayta Diosga}} imaypis yanapämanga.»


\par }{\Q \VS{8}Ichanga Tayta Dios nin: «Gamcunaga ñaupata carayqui acrashä runacunami.

\par }{\Q Cananmi ichanga conträna ricacushcanqui.

\par }{\Q Alli goyäcojcunata, alli puricojcunata punchuncunatapis guechuycanqui.


\par }{\Q \VS{9}Cushisha tiyashan alli wasincunapitami warmicunatapis gargurcaycanqui.

\par }{\Q Wamrancuna cushisha goyänanpaj cajtapis guechushcanqui.


\par }{\Q \VS{10}Jatariyna-llapa; aywacuyna-llapa.

\par }{\Q Cay pachaga manami jamaräcunayquipächu.

\par }{\Q Pasaypa mana allillata rurashayquipitami ushajpaj illganquipaj.


\par }{\Q \VS{11}‹Tayta Diosga yanapäshunquipaj bïnu cananpaj, machächicojcuna cananpaj› nir

\par }{\Q willacojcunami gamcunapa profëtayqui cananpäga alli caycan.


\par }{\SH Acrashan runacunata Dios salbananpaj cashan
\par }
{\Q \VS{12}«Israelcuna, gamcunataga llapaniquitami juc pachallaman shuntaj-aywä.

\par }{\Q Gamcunataga wallcalla quëdasha caycajllatapis shuntajmi-aywä.

\par }{\Q Chayno rurarmi jucllachashayqui uyshata canchanman gaycojno.

\par }{\Q Gamcunaga caycanquipaj uyshacuna alli guewacho caycajnömi.

\par }{\Q Chaychöga aypallanömi gaparpanquipaj.»


\par }{\BB \par }
{\Q \VS{13}Tayta Diosmi nänita ricachishushpayqui ñaupayquita aywangapaj.

\par }{\Q Gamcunanami guepanta aywanquipaj.

\par }{\Q Chayno aywarmi siudä puncunpa llojshinquipaj.

\par }{\Q Rayniqui
{\ND{Tayta Diosnami}} gamcunapa ñaupayquita aywangapaj.




\par }\Chap{3}{\SH Fiyu mandajcuna castigacänanpaj willacushan
\par }
{\PP \VerseOne{1}Sumaj wiyay-llapa:

\par }{\BB \par }
{\Q Israelcunapa autoridänincuna, mandajnincuna,

\par }{\Q gamcunaga ¿manachu alli cajta ruranquiman?


\par }{\Q \VS{2}Chaypa ruquin gamcunaga alli cajta chiquiycanqui.

\par }{\Q Mana alli cajtana cuyaycanqui.

\par }{\Q Runacunataga pasaypanami garapachaycanqui.

\par }{\Q Chayno garapacharmi tullullantana cachaycunqui.


\par }{\Q \VS{3}Israelcunataga cawaycajtami ultacarcärinqui.

\par }{\Q Garancunata rachir-ushashpayqui tulluncunatapis paquirgärinquimi.

\par }{\Q Söpa mancaman wiñananpaj aychata rurashannömi gamcunaga ruraycanqui.


\par }{\Q \VS{4}Gamcunaga juc junaj
{\ND{Tayta Diosta}} mañacunquipämi.

\par }{\Q Ichanga pay manami wiyashunquipänachu.

\par }{\Q Fiyupa mana allita rurashayquicunapitami

\par }{\Q gamcunapitaga juc-läpa ticracurcongapaj.


\par }{\SH Llulla profëtacunapaj parlashan
\par }
{\PP \VS{5}Chayno caj profëtacunata
{\ND{Tayta Diosga}} nin:

\par }{\Q «Israelcunaga manami alli cajta ruranchu.

\par }{\Q Chaynöga caycan profëtacuna llullapaptinmi.

\par }{\Q Chay profëtacunaga pipis micuyta garaycoj cajta ‹allillami goyanquipaj› nin.

\par }{\Q Micuyta mana garaj cajtanami ichanga ‹Mana allimi goyanquipaj› nin.


\par }{\Q \VS{6}Chaypitami gamcunataga manana musyachishayquinachu imata ruranäpaj cajtapis.

\par }{\Q Ima cananpaj cajcunatapis manami willapäshayquinachu.»

\par }{\BB \par }
{\Q Chay profëtacunapäga intipis yagacongami.

\par }{\Q Paycunapäga pachapis chacacäcongami.


\par }{\Q \VS{7}Chay profëtacunaga, musyacojcunaga

\par }{\Q pasaypa pengaychömi ricaconga.

\par }{\Q Ruwacushanta Tayta Dios mana willaptin

\par }{\Q paycunaga imata niytapis manami camäpacongapächu.


\par }{\Q \VS{8}Nogatami ichanga
{\ND{Tayta Diospa}} Espiritun yanapäman

\par }{\Q callpayoj canäpaj,

\par }{\Q alli cajllata ruranäpaj,

\par }{\Q balurchanäpaj.

\par }{\Q Chaynöpami Israelcunataga mana wiyacoj cashanta, juchayoj cashanta niycä.


\par }{\SH Jerusalén ushacänanpaj cashan
\par }
{\Q \VS{9}Rayta mandäshej Israelcuna,

\par }{\Q Jacobpita mirajcunapa mandajnincunapis

\par }{\Q canan nishäta wiyamay.

\par }{\Q Gamcunaga manami alli cajta rurayta munanquichu.

\par }{\Q Lay nishancunatapis manami cumlinquichu.\XREF{*}{{\XO 3:9 }{\XT{Amós 5.7}}}


\par }{\Q \VS{10}Chaypitami Jerusalén siudächöga waran-waranpis caycan mana alli ruraycunalla wañuchinacuylla.\XREF{*}{{\XO 3:10 }{\XT{Hab. 2.12}}}


\par }{\Q \VS{11}Autoridäcunapis runacuna pacayllapa pägashan cajta alli arriglan.

\par }{\Q Cüracunapis guellayllapämi yachaycächin.

\par }{\Q Profëtacunapis guellayllapämi willacuycan.

\par }{\Q Chayno ruraycarpis «{\ND{Tayta Diosmi}} yanapaycäman» nir riguichin.

\par }{\Q «{\ND{Tayta Diosga}} noganchïwanmi caycan.

\par }{\Q Ima mana allipis manami chayamäshunchu» nin.


\par }{\Q \VS{12}Gamcunapa juchayquipitami

\par }{\Q Sión lömaga quëdanga yapyashano.

\par }{\Q Jerusalén siudä quëdangapaj muntuy-muntuy rumicuna goturaycajlla.

\par }{\Q Templu caycashan jircachöpis mana alli jachacunallana juntasha canga.\XREF{*}{{\XO 3:12 }{\XT{Jer. 26.18}}}




\par }\Chap{4}{\SH Tayta Dios alli mandananpaj cashan
\par }
{\R (Isa. 2.2–4)

\par }{\Q \VerseOne{1}Shamoj watacunacho
{\ND{Tayta Diospa}} Templun caycashan puntaga

\par }{\Q waquin puntacunapita mas rispitashami cangapaj.

\par }{\Q Chaymanmi shamongapaj achca nasyun runacuna.


\par }{\Q \VS{2}Aypalla runami shamunanpaj shacyächinacushpan cayno ninaconga:

\par }{\Q «Aywashun-llapa, Jacobpa
{\ND{Tayta Diosninpa}} Templun caycashan jircaman wichänapaj.

\par }{\Q Chaychönami yachachimäshun imano goyänanchïpäpis.

\par }{\Q Chaynöpana pay munashanno llapantapis rurashunpaj» nir.

\par }{\Q Sionpitami
{\ND{Tayta Diosga}} yachachenga.

\par }{\Q Jerusalenpitanami parlapämonga.


\par }{\Q \VS{3}Tayta Diosmi jusganga llapan nasyun runacunata.

\par }{\Q May carucho caycaj nasyuncunatapis imano cananpäpis nenga.

\par }{\Q Chaura chay runacunaga sablincunatapis rëjamanmi ticrachenga.

\par }{\Q Tucsicuna lansancunatapis ösimannami ticrachenga.\XREF{*}{{\XO 4:3 }{\XT{Joel 3.10}}}

\par }{\Q Juc nasyunwan juc nasyun manami guërrata ruranganachu.

\par }{\Q Guërrapäpis manami yachachinaconganachu.


\par }{\Q \VS{4}Chauraga mana manchacuypanami runacuna goyangapaj.

\par }{\Q Cada-ünunnami jamarpäcongapaj übas yöranpa, ïgus yöranpa llantuncunacho.\XREF{*}{{\XO 4:4 }{\XT{Zac. 3.10}}}

\par }{\Q Munayniyoj
{\ND{Tayta Diosmi}} nisha chayno cananpaj.


\par }{\Q \VS{5}Waquin nasyun runacunaga

\par }{\Q diosnincunatami aduran.

\par }{\Q Noganchïmi ichanga imaypis
{\ND{Tayta Diosninchi}} nimashallanchïta wiyacushun.


\par }{\SH Acrashan runacunata Tayta Dios salbananpaj cashan
\par }
{\PP \VS{6}{\ND{Tayta Diosga}} caynömi nin:

\par }{\Q «Chay junäga wegru uyshäcunata shuntashämi.

\par }{\Q Ogracasha caycajta, ñacaycajta canchanman shuntashaj.


\par }{\Q \VS{7}Chay wegrucunatami acrashaj.

\par }{\Q Chay ñacaycajcunatami munayniyoj nasyun cananpaj camacächishaj.

\par }{\Q Noga
{\ND{Tayta Diosmi}} acrashä runacunataga Sión lömapita-pacha imaycamapis mandashäpaj.\XREF{*}{{\XO 4:7 }{\XT{Isa. 40.11; Eze. 34.11–16; Sof. 3.19; Juan 10.7–16}}}


\par }{\Q \VS{8}Sión gammi caycanqui uyshacunata ricachacuna törri.

\par }{\Q Gammi canqui chaycho tiyajcunapa pacacunan.

\par }{\Q Yapaymi ñaupatano rispitädu canquipaj.

\par }{\Q Jerusalén yapaymi capital canquipaj.»


\par }{\BB \par }
{\Q \VS{9}Cananga ¿imanirtaj nanay chariptin warmi gaparajno gaparanqui?

\par }{\Q ¿Manachu rayniqui can?

\par }{\Q U ¿tantiyachishojniquichu wañusha?


\par }{\Q \VS{10}Sión siudächo tiyajcuna, nanaywan guempuycachay.

\par }{\Q Nanaycho caycaj warminöpis gaparay ari.

\par }{\Q Gamcunaga cay siudäpita aywacunquipämi.

\par }{\Q Chunyaj jircacunachömi tiyanquipaj.

\par }{\Q Babilonia nasyunmanmi prësu apashunquipaj.

\par }{\Q Chaypitanami
{\ND{Tayta Diosga}} salbashunquipaj contrayquipa munayninpita.


\par }{\BB \par }
{\Q \VS{11}Cananga achca nasyun runacunami gampa contrayqui shuntacasha carcaycan.

\par }{\Q Paycunami cayno parlan:

\par }{\Q «¡Jerusalén ushacaycunman!

\par }{\Q ¡Chauraga fiyupa cushicurmi ricapashwan!» nir.


\par }{\Q \VS{12}Ichanga chay nasyun runacuna manami musyanchu

\par }{\Q {\ND{Tayta Diospa}} yarpaynin imano cashanta, ni imata rurananpaj yarpaycashantapis.

\par }{\Q Manami musyanchu rïguta ëraman shuntajno
{\ND{Tayta Dios}} shuntaycashanta.


\par }{\BB \par }
{\PP \VS{13}{\ND{Tayta Diosga}} caynömi nin:

\par }{\BB \par }
{\Q «Sión runacuna, jatarcärir ërayna-llapa.

\par }{\Q Nogami yanapäshayqui fyërrupita wagrayoj, runsipita shilluyoj töruno fiyupa callpayoj canayquipaj.

\par }{\Q Chaynöpami achca nasyun runacunata lluchcar-ushanquipaj.

\par }{\Q Mana allita ruraypa tarishan cösancunatapis gamcunami guechunquipaj.

\par }{\Q Nircorga llapanpaj munayniyoj noga
{\ND{Tayta Diosniquitami}} goycamanquipaj.»




\par }\Chap{5}{\SH Israelcunaman juc mandajta cachamunanpaj cashan
\par }
{\Q \VerseOne{1}Chaymi cananga Jerusalén runacuna chapacunayquipaj camaricuy.

\par }{\Q Gamcunamanga jäpa runacunami yaycamongapaj.

\par }{\Q Paycunami Israelcunapa mandajnintaga fiyupa magangapaj.


\par }{\Q \VS{2}Ichanga Judächo caj marcacunapita mas tacsha Belén Efrata marca,

\par }{\Q gamchömi Israelcunapa raynin yurengapaj.\XREF{*}{{\XO 5:2 }{\XT{Mat. 2.6; Juan 7.42}}}

\par }{\Q Payga yurenga mas unay famillya aywarajpitami.


\par }{\Q \VS{3}Cananpitaga Tayta Dios cachaycushunquipämi.

\par }{\Q Ichanga manami unaycamachu cachaycushunquipaj.

\par }{\Q Chayga canga gueshyacunanpaj caycaj warmi gueshyacunancamallami.

\par }{\Q Chaypitaga chay yurejmi Israel-masincunawan shuntacanga.

\par }{\Q Shuntacanga prësu aywashanpita cutimojcunawan.


\par }{\Q \VS{4}Paynami marca-masincunataga
{\ND{Tayta Diospa}} munayninwan mandanga.

\par }{\Q Uyshëru uyshata michejnöpis ricanga.

\par }{\Q Chaura paycunaga allillanami goyangapaj.

\par }{\Q Chaynöga cangapaj intëru munducho paytana pï-maypis rispitaptinmi.


\par }{\Q \VS{5}Pay mandaptenga alli goyaymi cangapaj.

\par }{\Q Asiria runacuna nasyunninchïman yaycamuptin,

\par }{\Q palasyunchïcunaman yaycuptin,

\par }{\Q paycunaman cachashun ganchis mandajninchïcunata,

\par }{\Q pusaj mas rispitädu runacunatapis.


\par }{\Q \VS{6}Chaura paycunami pushamäshun Asiria runacuna cajman,

\par }{\Q Nimrodcho\XREF{*}{{\XO 5:6 }{\XT{Gén. 10.8–11}}} tiyajcunata binsiycur mandananchïpaj.

\par }{\Q Paycunami salbamäshunpaj Asiria runacuna nasyunninchïman yaycamuptinpis.


\par }{\Q \VS{7}Chaura Jacobpita miraj quëdajcunaga intëru nasyuncunachömi caycangapaj.

\par }{\Q Shullayta
{\ND{Tayta Dios}} guewaman cada tuta chayachimushannömi caycanga.

\par }{\Q Chaycunataga manami runachu chayachimun.

\par }{\Q Chaypa ruquenga Diosllami chayachimun.


\par }{\Q \VS{8}Chaynöpis Jacobpita miraj quëdajcunaga intëru nasyuncunachömi aypacasha caycangapaj.

\par }{\Q Animalcunacho manchacuypaj liyun caycajnömi caycangapaj.

\par }{\Q Liyonga uyshacunata charishpan rachir-usharinmi.

\par }{\Q Cawaycajtaga manami ni jucnayllatapis cachaycunchu.


\par }{\Q \VS{9}Tayta Dios, gamga chaynömi illgächinquipaj contrayqui jatarejcunata.


\par }{\SH Pillyapis ïdulucunata aduraypis illgänanpäna cashan
\par }
{\PP \VS{10}{\ND{Tayta Diosga}} Payllaman yäracunanpämi Israelcunataga cayno nin:

\par }{\Q «Chay junäga cawalluyquicunatapis wañuchishämi.

\par }{\Q Guërrapaj caj carrëtayquicunatapis illgächishämi.


\par }{\Q \VS{11}Siudäniquicunatapis illgächishaj.

\par }{\Q Pacacunayquicunatapis ushajpämi juchurgärachishaj.


\par }{\Q \VS{12}Brüjucunatapis ushajpämi illgächishaj.

\par }{\Q Chaura gamcunachöga manami cangapänachu musyacojcunapis.


\par }{\Q \VS{13}Ïduluyquicunatapis, rispitashayqui wancacunatapis ushajpämi illgächishaj.

\par }{\Q Chayno ruraptëga imaypis manami aduranquipänachu

\par }{\Q quiquiquicuna ‹diosnë› nir rurashayquita.


\par }{\Q \VS{14}Rispitashayqui Asera diosa-niraj ïdulutapis ushajpämi jitarishaj.

\par }{\Q Siudäniquicunatapis ushajpämi juchurgärachishaj.


\par }{\Q \VS{15}Noga nishäta mana wiyacoj nasyun runacunatami ichanga fiyupa rabyawan castigashaj.»




\par }\Chap{6}{\SH Israelcunata Tayta Dios jorgapashan
\par }
{\PP \VerseOne{1}Israelcuna,
{\ND{Tayta Dios}} nishanta wiyay-llapa. Paymi nin:

\par }{\Q «Lömacuna wiyaycäshuptiqui ichircur difindicuy ari.

\par }{\Q Imata rimashayquitapis puntacuna wiyachun.


\par }{\Q \VS{2}Mundu mana cuyucunanpaj tucnaraycaj simintuncunapis

\par }{\Q puntacunapis sumaj wiyay-llapa.

\par }{\Q Acrashä runacunatami jusgaj-aywä.

\par }{\Q Israel runacunatami imata rurashallantapis jorgapaj-aywä.\XREF{*}{{\XO 6:2 }{\XT{Isa. 3.13; Ose. 4.1; 12.2}}}


\par }{\Q \VS{3}Israelcuna, mä canan nimay.

\par }{\Q Gamcunataga ¿imatataj rurashcä?

\par }{\Q ¿Imachötaj rabyachishcä?


\par }{\Q \VS{4}Gamcunataga uyway caycajta salbashpä

\par }{\Q Nogami Egiptupita jorgamurä.\XREF{*}{{\XO 6:4 }{\XT{Éxo. 12.50–51}}}

\par }{\Q Nogami cachamurä Moisesta, Aaronta,\XREF{*}{{\XO 6:4 }{\XT{Éxo. 4.10–16}}} Mariata\XREF{*}{{\XO 6:4 }{\XT{Éxo. 15.20}}}

\par }{\Q llojshicamuptiqui paycuna pushamushunayquipaj.


\par }{\Q \VS{5}Acrashä runacuna, cananga yarpäriy

\par }{\Q Moabpa raynin Balac gamcunapa contrayqui imano yarpashantapis.

\par }{\Q Chaynöpis yarpäriy Beorpa\XREF{*}{{\XO 6:5 }{\XT{Núm. 22–24}}} wamran Balaam imano nishantapis.

\par }{\Q Yarpäriy Sitimpita Gilgalcama\XREF{*}{{\XO 6:5 }{\XT{Jos. 3.1–4.19}}} imano aywashayquitapis.

\par }{\Q Chaynöpami musyanqui noga
{\ND{Tayta Diosniqui}} gamcunapaj allicunata rurashäta.»


\par }{\SH Tayta Dios imata munashanpis
\par }
{\PP \VS{6}Capas pillapis ninman:

\par }{\Q «¿Imalläwanraj aywashaj
{\ND{Tayta Diospa}} ñaupanman?

\par }{\Q ¿Imallawanraj janaj pachacho caycajta adurashaj?

\par }{\Q ¿Paypa ñaupanmanga aywashaj rupachipänäpaj cajta apacurcurchuraj,

\par }{\Q u watayoj besërata apacurcurchuraj?


\par }{\Q \VS{7}¿{\ND{Tayta Dios}} cushicunmanchuraj waranga uyshacunata paypaj pishtaptë?

\par }{\Q ¿Aypalla mayu aywaycajtanöraj asëtita goycuptë chasquinmanchuraj?

\par }{\Q ¿Paypa contran jatarishäpita, juchäcunapa ruquin,

\par }{\Q guechpa wamräta sacrifisyupaj pishtapaptë chasquimanmanchuraj?»


\par }{\BB \par }
{\Q \VS{8}Runa,
{\ND{Tayta Diosga}} maynami nisha-cashunqui,

\par }{\Q alli cajllata, pay munashan cajllata ruranayquipaj.

\par }{\Q Payga munan: Alli cajllata ruranayquitami,

\par }{\Q pï-maytapis cuyanayquitami,

\par }{\Q imata Tayta Dios nishushayquitapis wiyacur cumlinayquitami.\XREF{*}{{\XO 6:8 }{\XT{1Sam. 15.22; Prov. 21.3; Ose. 2.19–20; 6.6; Amós 5.22–24; Zac. 7.9–10}}}


\par }{\SH Jerusalén runacunata castigananpaj nishan
\par }
{\PP \VS{9}{\ND{Tayta Diosga}} Jerusalén siudächömi gayaraycan. Payga cayno nin:

\par }{\Q «Siudächo caycajcuna llapayqui wiyay.

\par }{\Q Tantiyachejcunapis wiyay.


\par }{\Q \VS{10}Fiyu runacunapa wasinchöga

\par }{\Q ima-aycanpis caycan mana allita rurar shuntashallanmi.

\par }{\Q Chaynöpis chaychöga caycan chiquishä caj suwa tupullami.


\par }{\Q \VS{11}¿Imanöpataj perdunashaj suwa balansayojta,

\par }{\Q pishejlla pësacunayojtaga?\XREF{*}{{\XO 6:11 }{\XT{Lev. 19.35–36; Deut. 25.13–16; Amós 8.5}}}


\par }{\Q \VS{12}Cay siudächo caj rïcucunaga

\par }{\Q llapanpis ñacachicojcunallami.

\par }{\Q Llapanpis llullacunallami caycan.


\par }{\Q \VS{13}Chaypitami cananga gamcunata castigayta gallaycushayqui, juchayquicunapitapis illgächiyta.


\par }{\Q \VS{14}Micurpis manami sacsanquipächu.

\par }{\Q Jinallami yargaycanquipaj.

\par }{\Q Ima-aycatapis shuntar churanquipaj.

\par }{\Q Chayno churarpis manami imatapis jorgunquipächu.

\par }{\Q Imallatapis quëdachisha captiquega

\par }{\Q Nogami camacächishaj guërrachöna ushacänanpaj.


\par }{\Q \VS{15}Murupacurpis manami shuntapacunquipächu.

\par }{\Q Olivota agarpis asëtinwan manami imatapis ruranquipänachu.

\par }{\Q Übasta lluchcarpis manami bïnuta upunquipänachu.


\par }{\Q \VS{16}Chaynöga cangapaj ray Omriwan, ray Acabpa\XREF{*}{{\XO 6:16 }{\XT{1Rey. 16.23–34; 21.25–26}}} famillyancuna nishancunata,

\par }{\Q rurashancunata, wiyacur rurashayquipitami.

\par }{\Q Chaypitami cananga noga camacächishaj Jerusalenta illgächinanpaj.

\par }{\Q Chaycho tiyaj runacunataga pasaypa manacajmanmi churanga.

\par }{\Q Llapan nasyun runacunami jamurpangapaj acrashä runacunataga.»




\par }\Chap{7}{\SH Israelcuna pirdicashan
\par }
{\Q \VerseOne{1}¡Cuyapaypämi caycä!

\par }{\Q Cosëchata ushaycur chacracho quëdajcunata ashejnöllanami caycä.

\par }{\Q Manami tarënachu micuyta munashä übasta ni ïgustapis.


\par }{\Q \VS{2}Chaynömi cay munduchöga manana cannachu allita rurajcuna, ni Tayta Dios nishanta rurajcunapis.\XREF{*}{{\XO 7:2 }{\XT{Sal. 12.1}}}

\par }{\Q Imay örapis wañuchinacuyllatami ashircaycan.

\par }{\Q Jucnin-jucninpis llullapänacun mana alliman chayachinacunanpaj.


\par }{\Q \VS{3}Mana alli ruraypäga fiyupa yachajmi carcaycan.

\par }{\Q Mandaj autoridäcunaga imapitapis pägananta munarcaycan.

\par }{\Q Juezcunapis pacayllapa pägaptenga chasquinmi.

\par }{\Q Munayniyojcunaga imatapis munashantami ruran.


\par }{\Q \VS{4}Paycunacho mas rispitasha caj runacunapis cashanömi caycan.

\par }{\Q Mas yäracuypaj runapis shiranömi caycan.

\par }{\Q Imano captinpis chayamongapänami llapanpita jusgasha cananpaj junaj.

\par }{\Q Chaytaga maynami willacojcuna willacuran.

\par }{\Q Chay öraga runacuna manami ima ruraytapis camäpacongapächu.


\par }{\Q \VS{5}Ama riguiychu runa-masiqui imata nishushayquitapis.

\par }{\Q Ama yäracuycho ni maygan amïguyquitapis.

\par }{\Q Warmiquitapis llapantaga ama willapaychu.


\par }{\Q \VS{6}Ollgu wamrancunaga papäninta pasaypa manacajmanmi churaycan.

\par }{\Q Warmi wamrancunapis mamanta chiquicarcärishami.

\par }{\Q Llumchuycunapis suyrancunata chiquircaycanmi.

\par }{\Q Chaymi, cada runapa contranga caycan quiquin famillyalla.\XREF{*}{{\XO 7:6 }{\XT{Mat. 10.35–36; Luc. 12.53}}}


\par }{\Q \VS{7}Nogami ichanga
{\ND{Tayta Diosllata}} shuyäcuycäshaj.

\par }{\Q Salbamaj Tayta Diosnilläman yäracushaj.

\par }{\Q Payga wiyamangami.


\par }{\SH Tayta Diosga Israelcunata salbangami
\par }
{\PP \VS{8}Israelcuna cayno nin:

\par }{\Q «Nogacunata chiquimaj nasyun runacuna,

\par }{\Q mana allicho caycajta ricamar ama cushipämaychu.

\par }{\Q Mana alliman chayasha, tunisha caycarpis jatarishämi.

\par }{\Q Intëröpami yanauyaycaj chacay caycan.

\par }{\Q Ichanga
{\ND{Tayta Diosmi}} achicyajman apamanga.


\par }{\Q \VS{9}{\ND{Tayta Dios}} mana munashanta rurarmi juchata rurashcä.

\par }{\Q Chaymi awantashaj castigamaptinpis.

\par }{\Q Payga imano cashätapis jusgamangami.

\par }{\Q Nircorga allimi arriglamanga.

\par }{\Q Tayta Diosga achicyajmanmi jorgamanga.

\par }{\Q Paymi salbamanga.


\par }{\Q \VS{10}Chaytaga ricangami chiquimajcunapis.

\par }{\Q Chaura paycunaga fiyupa pengay-tucushami ricaconga.

\par }{\Q Paycunaga caynömi tapumaran: ‹¿Maychötaj caycan
{\ND{Tayta Diosniqui}}?› nir.\XREF{*}{{\XO 7:10 }{\XT{Sal. 79.10; Joel 2.17}}}

\par }{\Q Paycunataga ricashaj nogapita mas piyur ruracasha caycajtami.

\par }{\Q Paycunaga cangapäpis cällicho caycaj mituta lluchcar-ushashanömi.


\par }{\BB \par }
{\Q \VS{11}«Jerusalén siudä, chayaycämunnami

\par }{\Q intëruyquipa curalaraj pergayquicuna allchachisha cananpaj caj junaj.

\par }{\Q Lindayquicunapis mas carupana cangapaj.


\par }{\Q \VS{12}Jerusalén, intërupitami runacuna gamman shamongapaj.

\par }{\Q Chay junäga chayaycämunnami.

\par }{\Q Gammanga shamongapaj:

\par }{\Q Asiriapita Egiptucamami,

\par }{\Q Nilo mayupita Éufrates mayucama,

\par }{\Q juc lamarpita juc lamarcama,

\par }{\Q juc puntapita juc puntacama.


\par }{\Q \VS{13}Chay nasyun runacunapa nasyunnenga chunyajman ticrashami quëdanga.

\par }{\Q Chaynöga canga chaycho tiyaj runacuna

\par }{\Q juchancunapitami y mana allita rurashanpitami.


\par }{\SH Israelcuna allichöna cananpaj mañacushan
\par }
{\Q \VS{14}«Tayta Dios, sirbishojcunataga ricaycuy ari.

\par }{\Q Nogacunaga caycä gampa uyshayquinömi.

\par }{\Q Quiquilläcuna shatachömi carcaycä.

\par }{\Q Micuy fiyupa wayunan allpami intëröpa tumaparaycäman.

\par }{\Q Unay pushamushayquino, yapay pushamay ari.

\par }{\Q Pushamay Basancho Galaadcho caycaj alli guewacunaman.


\par }{\Q \VS{15}Nogacunatapis milagrucunata ricachimay.

\par }{\Q Egiptupita jorgamushpayqui ricachishayquino ricachimay.


\par }{\Q \VS{16}Chaytaga waquin nasyuncunapis ricangami.

\par }{\Q Ricashpan fiyupa munayniyoj caycashpanpis pasaypa pengay-tucushami quëdanga.

\par }{\Q Äyacashami ricaconga.

\par }{\Q Imata ruraytapis manami camäpacongachu.


\par }{\Q \VS{17}Culebracunano, waquin garachaypa purejcunanöpis allpatami miconga.

\par }{\Q Pacarpaycashanpitapis sicsicyaycarmi llojshimonga
{\ND{Tayta Diospa}} ñaupanman.

\par }{\Q Tayta Dios, gamtaga fiyupami manchacushunquipaj.


\par }{\SH Runacunata Tayta Dios perdunashan
\par }
{\Q \VS{18}«Gamnöga manami juc Dios canchu.

\par }{\Q Gamga perdunanquimi mana allita rurajtapis.

\par }{\Q Chaynöpis gonganquimi nogacuna wallcalla quëdaj

\par }{\Q acrashayqui runacuna juchata rurashäta.

\par }{\Q Imaycamapis manami rabyashallaga cacunquichu.

\par }{\Q Gamga nogacunata cuyamashayquita musyachimanquimi.


\par }{\Q \VS{19}Nogacunata yapay cuyapaycamay ari.

\par }{\Q Juchäcunatapis ama yarpaynachu.

\par }{\Q Nogacunapa juchätaga jitarpuy

\par }{\Q mas jundunnin lamarman.


\par }{\Q \VS{20}Tayta Dios, cumliycuy ari Jacobta aunishayquita,

\par }{\Q Abrahamta cuyapänayquipaj aunishayquitapis.

\par }{\Q Chaynömi unay awilöcunata aunirayqui.»\XREF{*}{{\XO 7:20 }{\XT{Gén. 12.1–3; 17.6–8; 28.13–15; Luc. 1.55, 73}}}

\par }