\NormalFont\ShortTitle{3 JUAN}

{\MT 3 Juan

\par }{\ILI ¿Llapan willacojcunatachu pachächishun?

\par }{\ILI ¿Alli willacuyta willacur purejcunata yanapashwanchu?

\par }{\IM {\BD{¿Pitaj isquirbiran?}} Apóstol Juanmi isquirbiran. Jutinta mana isquirbirpis cay cartachöga quiquinmi «mayur ermänu» cashanta niycan.

\par }{\IM {\BD{¿Picunapätaj isquirbiran?}} Cay cartata Juan isquirbiran Gayo jutiyoj ermänupämi. Pay caran Juanpa amïgunmi.

\par }{\IM {\BD{¿Imaytaj isquirbiran?}} Cay cartatapis isquirbiran 1 Juan y 2 Juan cartata isquirbishan wichallanmi. Waquin yarpan wata 90 d.C. wichan isquirbishantami.

\par }{\IM {\BD{¿Imataj caycan cay librucho?}} Ishcay carta apachishancho niycashannömi cay cartachöpis niycan ermänu-pura alli ricanacur cuyanacunanpaj. Cay cartata Juan apaycächin Gayo jutiyoj amïgunmanmi. Juc-läpita chayaj ermänucunata payga allimi pachächej (1–5). Diótrefes jutiyoj runapämi ichanga llaquicun. Juc-läpita chayaj ermänucunata payga manashi pachächejchu. Chayno juc ermänucuna pachächinantapis manashi dëjajchu (9–11).

\par }{\IP Ushanantanaga Juan niycan watucoj aywananpaj cashantami (13–15).



\par }\OneChap {\SH Carta gallaycunan
\par }
{\PP \VerseOne{1}Fiyupa cuyanacushä Gayo:

\par }{\PP Noga mayur ermänumi cartata apaycächimö.\XREF{*}{{\XO 1:1 }{\XT{Hech. 19.29; Rom. 16.23; 1Cor. 1.14}}}


\par }{\PP \VS{2}Ermänu, Tayta Diosta amatarmi ruwacö ima rurashayquichöpis alli cananpaj, mana gueshyanayquipaj.


\par }{\SH Gayopaj alli rimashan
\par }
{\PP \VS{3}Ermänunchicuna chayamurmi willamasha Jesucristo yachachishannölla goyaycashayquita. Chaymi fiyupa cushicushcä.\XREF{*}{{\XO 1:3 }{\XT{2Juan 4}}}

\VS{4}Wamräcuna chayno Tayta Diosman rasunpa yäracuptenga noga fiyupami cushicö.


\par }{\PP \VS{5}Cuyay ermänu, Jesucristupa willacuyninta willacur purej ermänucunata yanapar allitami ruraycanqui.

\VS{6}Paycunaga cayman chayamur shuntacashanchömi cuyapäcoj cashayquita willapasha. Paycunata yanapaycullay purir mana pishëpacunanpaj ari. Chayno ruraptiqui Tayta Diospis amatarmi cushiconga.

\VS{7}Paycunaga Jesucristupa alli willacuyninta willacurmi purircaycan. Tayta Diosman mana yäracojcunaga manami yanapanchu.

\VS{8}Chaymi noganchi yanapäshun Jesucristupa alli willacuyninta may-chaychöpis willacunanpaj. Chayno yanaparga willacäshiycanchïmi.


\par }{\SH Diotrefespäwan Demetriupaj rimashan
\par }
{\PP \VS{9}Nogaga willacojcunata yanapänapaj cashanta tantiyachirmi ermänunchïcunaman cartata apachimö. Diotrefesmi ichanga mandaj cayta munaywan manacajman churamashpan mana chasquishachu.

\VS{10}Chaypitami shamorga piñacushaj. Payga manacajman churamar nogacunapa washäta rimasha. Manami chayllawanchu usharäcun. Chaypa ruquenga ermänunchi chayajcunatapis manami pachächinchu. Pachächiyta munajcunatapis michan. Waquintaga inlisyapita gargun.


\par }{\PP \VS{11}Cuyashä ermänu, ama paynöga canquichu. Chaypa ruquin allillata ruray. Allita ruraj cäga Diospami. Mana allita ruraj cajmi ichanga Diosta mana rejsinchu.\XREF{*}{{\XO 1:11 }{\XT{1Juan 2.29; 3.6, 9–10}}}

\VS{12}Demetriupämi ichanga llapan runacunapis parlan Jesucristupa willacuynin nishanno cawaycashanta. Nogacunapis paytaga ricashcä Tayta Dios munashanno cawashantami. Gamga musyanquinami nogacuna rimashä rasunpa cashanta.


\par }{\SH Carta ushanan
\par }
{\PP \VS{13}Noga willapänäpäga achcami caycan. Ichanga cartallachöga manami llapanta isquirbimömanchu.

\VS{14}Manapis aycällatanami watucoj shamushaj tincur parlanapaj.\XREF{*}{{\XO 1:14 }{\XT{2Juan 12}}}


\par }{\PP \VS{15}Alli goyaycullay ari. Caycho caycaj rejsinacushanchi ermänucunami wamayäshunqui. Gamna wamayäcuynëta waquin ermänucunata willaycullay ari.

\par }