\NormalFont\ShortTitle{2 TIMOTEO}

{\MT 2 Timoteo

\par }{\ILI ¿Imano cawananchïtataj Pablo munan? ¿Imanötaj cashun famillyanchïpaj, amïgunchïcunapaj, ermänucunapaj?

\par }{\ILI ¿Imano yarpämänanchïtataj munanchi?

\par }{\IM {\BD{¿Pitaj isquirbiran?}} Apóstol Pablo.

\par }{\IM {\BD{¿Picunapätaj isquirbiran?}} Cay cartaga caycan Pabluta yanapaj Timoteo mösupämi. Ichanga cay cartacho rimaycan Efesucho caj ermänucunapäpis (4.22).

\par }{\IM {\BD{¿Imaytaj isquirbiran?}} Romachöna carsilcho caycashanpitami cay cartata isquirbiran wata 64 d.C. wichan (4.17). Cay cartataga Pablo isquirbiran wañunanpaj wallcana pishiycaptinmi (4.6–8). Chaura waquin yarpan cay cartallatana ultimuta Pablo isquirbishantami.

\par }{\IM {\BD{¿Imataj caycan cay cartacho?}} Pablo yapay prësuna caycaran. Roma siudämanna aparan. Cartancho Pablo ruwacuycan Timoteo watucoj aywananpaj (4.9, 21). Chayno aywar Pablupa cösancunata apananpaj y Marcustapis pushananpaj niycan (4.11, 13). Cay carta caycan Pablupa tistamintunnömi.

\par }{\IP Cay cartachöga achca cutimi Timoteota y ermänucunatapis shacyaycächin Tayta Jesucristuman yäracuyta mana cachaycunanpaj. Shacyaycächin Pablo yachachishan alli willacuyta willacur mana pengacunanpaj (1.6–2.13). Chayno willapaycan llutan yachachicojcuna yachachishanta mana chasquipänanpämi (2.16–18; 3.13); yäracuycashanta mana cachaycunanpämi (1.15).

\par }{\IP Quimsa caj capïtulucho yachaycächin ushanan junajcunacho imano cananpäpis cashanta (3.1–9). Timoteota shacyaycächin Pabluno allita rurallar goyänanpaj, Tayta Diospa willacuynincho niycashantapis cumlinanpaj (3.10–4.8).

\par }{\IP Cay carta ushananchöga Timoteota mas willapaycan y dispidicuycan (4.9–22).



\par }\ChapOne{1}{\SH Salüdun
\par }
{\PP \VerseOne{1-2}Cuyay wamräno Timoteo:\XREF{*}{{\XO 1:1-2 }{\XT{Hech. 16.1; 1Tim. 1.2}}}

\par }{\PP Noga Pablumi gampaj cay cartata apachimö. Taytanchi Jesucristupa apostulnin canäpämi Tayta Diosninchi acramasha. Chaymi may-chaychöpis willacuycä Jesucristupa willacuyninta. Chay willacuyta chasquicojcunaga imaycamapis cawangami.

\par }{\PP Tayta Diosninchi y Taytanchi Jesucristo cuyapaycushunqui ari alli cawanayquipaj.


\par }{\SH Tayta Diosta agradësicur mañacushan
\par }
{\PP \VS{3}Timoteo, pagasta junajtapis Tayta Diosninchïta mañacur gampaj imaypis mana gongaypami payta agradësicuycä. Paytaga alli yarpaynëwan sirbiycä unay famillyäcuna sirbishannömi.

\VS{4}Wagaycar quëdamushayquita yarparmi llaquicuycä. Chaymi tincuycushwan cushicunäpaj.

\VS{5}Noga musyämi Tayta Diosninchïman llapan shonguyquiwan yäracur pay munashanno goyaycashayquita. Chayno caycanqui chachayqui Loida, mamayqui Eunicepis\XREF{*}{{\XO 1:5 }{\XT{Hech. 16.1}}} Tayta Diosman yäracur goyashannömi.


\par }{\SH Mana pengacuypa willacunanpaj cashan
\par }
{\PP \VS{6}Chaymi gamga ruray Tayta Diosninchi ruranayquipaj churashushayquita. Tayta Diosninchi chayno churashurayqui maquëta umayquiman churaycur payta mañacuptëmi.

\VS{7}Manami pitapis manchacunanchïpächu Tayta Diosninchëga Espíritu Santuta cachamuran, chaypa ruquenga munayninwan willacunanchïpaj, cuyanacunanchïpaj, sumaj yarpachacurir imatapis rurananchïpämi.


\par }{\PP \VS{8}Espíritu Santu yanapaycäshuptiquega mana pengacuypa Jesucristupa alli willacuyninta willacuy. Ama pengacuychu Jesucristu-janan nogata wichgaraycächimaptinpis. Chaypa ruquenga ñacachishuptiquipis alli willacuyta willacuy. Chayno willacunayquipämi Tayta Diosninchi yanapaycäshunqui.

\VS{9}Payga juchanchïcunata perdunar salbamashcanchi munashannöna goyänanchïpämi. Salbamashcanchi manami allicunata rurashanchïpitachu, chaypa ruquenga juchayoj caycashapis cuyapämashpanchïmi. Cay pachata manaraj camallarnami Jesucristo cayninpa cuyapämashcanchi.

\VS{10}Chay cuyapämashanchïtami cananga Tayta Dios musyachimashcanchi noganchïman Jesucristuta cachamur. Jesucristumi salbamashcanchi. Paymi wañunapaj caycashapis salbamashcanchi. Willacuyninchöna musyachimashcanchi mana ushacaj cawayta tarinanchïpaj cashanta.


\par }{\PP \VS{11}Chay alli willacuyta willacur purinäpämi Tayta Diosninchi churamasha. Chaymi apostulnin car pï-maytapis alli willacuyta yachaycächë.\XREF{*}{{\XO 1:11 }{\XT{1Tim. 2.7}}}

\VS{12}Chayno willacushäpitami canan ñacaycä. Chaypis manami pengacöchu. Noga musyämi piman yäracushätapis. Willacuptë paymi munayninwan yanapämanga shuntacamänan junajcama.


\par }{\PP \VS{13}Timoteo, Jesucristupa willacuyninta yachachishänölla gampis yachachiy. Jesucristuman yäracur pï-maytapis cuyapanqui.

\VS{14}Imapaj churashushayquitapis ama gongaychu. Jesucristupa alli willacuyninta yachachiptiquega Espíritu Santumi yanapäshunquipaj. Paymi imaypis noganchïwan caycan.


\par }{\PP \VS{15}Musyashayquinöpis Asia probinsyapita caj ermänucunaga gongaycamashami. Figelowan Hermogenespis gongaycamashami.

\VS{16}Ichanga Onesiforopa wasincho tiyaycajcunata Tayta Jesucristo cuyapaycullächun. Pay watucamaptin imaypis cushicushcämi. Prësu caycashäpita manami pengacushachu.

\VS{17}Chaypa ruquenga Romaman chayamurpis payga jucllami ashimaran tarimänancama.

\VS{18}Chaynöllami Éfeso marcachöpis payga sumaj yanapämaranchi. Taytanchi Jesucristo payta cuyapaycuchun runacunata jusganan junaj.




\par }\Chap{2}{\SH Timoteo mana yamacaypa willacunanpaj cashan
\par }
{\PP \VerseOne{1}Cuyashä Timoteo, Jesucristo yanapaycäshuptiquega balurchay.

\VS{2}Achca runacunapa ñaupancho yachachishäcunata yachachinqui paycuna waquintapis yachachinanpaj. Chay runacunaga canman yäracuypaj y juccunata yachachinanpaj camäpacoj.


\par }{\PP \VS{3}Jesucristo nishushayquita ruraycarga ima-ayca ñacaytapis awantay juc alli suldäru imano ñacarpis awantashanno.

\VS{4}Manami pï suldärupis suldäru caycashanpita yamacar juc rurayman aywacunchu. Chaypa ruquenga mandajnin nishantami ruran.

\VS{5}Chaynöllami cörriypa llallinacuypa cörrejcunapis premyuta chasquinanpäga tucuytaraj päsanan. Chaycunata mana päsarga manami imatapis chasquinchu.

\VS{6}Fiyupa ñacar chacra arojcunapis cosëchachöga arushanpita rimërumi chasquin.

\VS{7}Nishäcunata ama gongaychu. Tayta Jesucristunami llapanta tantiyachishunquipaj.


\par }{\PP \VS{8}Timoteo, musyashayquinöpis Tayta Diosninchïmi Jesucristuta cawarachimuran. Payga ray David castapita mirar aywajmi casha. Chaycunataga ama gongaychu. Nogapis chayno cashantami willacuycä.

\VS{9}Alli willacuyta willacushäpitami fiyupa ñacaycä. Wañuchicojnömi carsilcho wichgaraycä. Wichgaraptëpis Jesucristupa willacuynintaga imapis manami chapangachu.

\VS{10}Chaymi imano ñacarpis mana yamacaypa Jesucristupa willacuyninta willacuycä. Chaynöpami Jesucristuta chasquicuptin Tayta Diosninchi acrashan cajcunata salbangapaj.


\par }{\PP \VS{11}Cay nishanga rasunpami:

\par }{\Q Jesucristuwan wañusha carga

\par }{\Q syëluchöpis paywanmi cawashun.


\par }{\Q \VS{12}Ñacayta awantarga paywanmi mandashun.\XREF{*}{{\XO 2:12 }{\XT{1Ped. 5.1}}}

\par }{\Q Ñïgashaga paypis ñïgamäshunmi.\XREF{*}{{\XO 2:12 }{\XT{Mat. 10.33; Luc. 12.9}}}


\par }{\Q \VS{13}Aunishanchïta mana cumlishapis payga imaypis noganchïwanmi caycan.

\par }{\Q Payga aunishanta manami cutiricunmanchu.


\par }{\SH Tayta Diospa alli arojnin cananpaj willapashan
\par }
{\PP \VS{14}Chay willashäcunataga ermänucunata willapay rimanacuyllacho mana goyänanpaj. Rimanacushanga manami pitapis allita ruranchu. Wiyajcunallatami jagayächin.

\VS{15}Tayta Diosninchi alli ricashunayquipaj ima-aycanöpapis rasun caj willacuyninta sumaj yachachiy. Chayno captin uyway sumaj arusha car mana pengacushanno gampis manami pengacunquipächu.

\VS{16}Tayta Diosninchïpaj manacajta yanga parlajcunapita witicuy. Chayno parlajcunaga Tayta Diosninchi mana munashanta rurayllamanmi waran-waran chayanga.

\VS{17}Chaynöpis runapa cuerpunpa risipïlu mashtacashannömi llutan yachachishancunaga may-chaymanpis chayaycan. Chayno yachachejcunaga caycan Himeneuwan Filetumi.

\VS{18}Paycunaga manami rasun cajtachu yachachin. Chaymi nin «Jesucristuta chasquicur maynami wañushanchïpita cawarimushano caycanchi. Manami yapayga cawarimushunnachu» nir. Chayno nirmi waquin ermänucunatapis yarpachacachin Jesucristuman mana yäracunanpaj.

\VS{19}Chaypis Tayta Diosninchïpa alli willacuynenga wasipaj simintuta alli jatarachishanömi caycan. Chaymi palabrancho cayno isquirbiraycan: «Yäracojcunataga Tayta Dios rejsinmi»\XREF{*}{{\XO 2:19 }{\XT{Núm. 16.5; Juan 10.14; 1Cor. 8.3}}} nir. Yapaypis nin: «Tayta Diosman yäracojcunaga ama juchata rurachunnachu» nir.


\par }{\PP \VS{20}Rïcu runapa wasinchöga manami gorillapitachu ni guellayllapitachu ima-aycapis caycan. Canmi guerupitapis mitupitapis. Goripita guellaypita cajcunaga caycan imapis captin charircunanpämi. Guerupita mitupita cajcunami ichanga caycan waran-waran manijananpaj.

\VS{21}Mana allita rurananpaj nishäcunata pipis mana rurarga gori lätu cuyayllapaj cashannömi caycan. Chay runataga Tayta Diosmi acraraycächin pay munashanno rurananpaj.


\par }{\PP \VS{22}Waquin mösucuna mana allita yarpar llutanta rurashannöga ama ruraychu. Chaypa ruquenga Jesucristo munashanno goyaj ermänucunano allillata ruranqui. Tayta Diosninchïman yäracunqui. Pï-maywanpis cuyanacunqui. Pï-maywanpis alli ricanacunqui.

\VS{23}Manacajcunata runacuna parlaptin witicunqui. Musyanquinami chayno parlarga rimanacunanpäna cashanta.

\VS{24}Tayta Dios munashanta rurananpaj acrashan runaga piwanpis mana rimanacoj canman. Pipäpis alli canman. Pitapis sumaj yachachej y pasinsayoj canman.

\VS{25}Contran jatarejcunata alli shimillanpa tantiyachej canman. Tantiyachiptin capaschari tantiyacur Tayta Dios munashannönapis goyanman.

\VS{26}Chayno cawarga Satanaspa maquincho caycashanpita gueshpir Tayta Diosninchïpa maquinchönami goyanga.




\par }\Chap{3}{\SH Ushanan junajcunacho runacuna imano cananpaj cashanpis
\par }
{\PP \VerseOne{1}Sumaj tantiyacuy: Jesucristo cutimunanpaj wallcana pishiptin fiyupa sasa goyaymi cangapaj.

\VS{2}Chay wichan runacunaga cangapaj quiquillanpaj imatapis yarpaj, guellayllapaj wañoj, manacajcunapita alli-tucoj, Tayta Diospa contran rimaj, mamanta taytanta mana wiyacoj, mana agradësicoj, Tayta Diosninchïpa palabrantapis manacajman churaj,

\VS{3}mana cuyacoj mana cuyapäcoj, pitapis alli-tupayta munaj, washa rima, fiyu, alli goyajcunapa contran,

\VS{4}amïguncunata contranman entregaj, mana yarpachacuypa imatapis ruraj, alli-tucoj, ollgoj, Tayta Dios munashanta rurananpa ruquenga shongun munashallanta ruraj.

\VS{5}Runacuna ricanallanpämi Tayta Diosninchïman yäracoj-tuconga. Imanöpis cawashanmi ichanga mana Tayta Diosninchi munashannöchu canga. Chayno runacunapitaga witicuy.


\par }{\PP \VS{6}Chay runacuna waquenga pipa wasinmanpis yaycun warmicunata llutanta yachachinanpaj. Chay warmicunaga juchan atipashami; shongun munashancunallatami imatapis ruran.

\VS{7}Chay warmicunaga pï yachachishantapis wiyaj-wiyajllami shuyaraycan. Ichanga manami imaypis Jesucristupa alli willacuyninta tantiyacunchu.


\par }{\PP \VS{8}Brüju Janeswan Jambres Moisespa contran jatarishannömi
\XREF{*}{{\XO 3:8 }{\XT{Éxo. 7.11}}} chay llutan yachachicojcunapis Jesucristupa willacuyninta yachachej runacunapa contran caycan. Chay runacunaga llutancunallata yarparmi Tayta Diospa yachachicuyninta rasunpaga mana riguinchu.

\VS{9}Imano yachachiptinpis runacunaga tantiyacongami llutanta yachaycächishanta. Chaymi brüjucunata unay runacuna mana cäsushanno llutan yachachicojcunatapis mana cäsonganachu.


\par }{\SH Pabluno cawananpaj Timoteota willapashan
\par }
{\PP \VS{10}Gammi ichanga llapantapis yachachishänölla rurashcanqui. Goyashäno goyashcanqui; yarpashäno yarpashcanqui; riguishäno riguishcanqui; awantacushäno awantashcanqui; noga cuyashäno cuyashcanqui; yaparir-yaparir ñacachimaptinpis pasinsacushäno awantashcanqui.

\VS{11}Antioquiacho,\XREF{*}{{\XO 3:11 }{\XT{Hech. 13.14–52}}} Iconiucho,\XREF{*}{{\XO 3:11 }{\XT{Hech. 14.1–7}}} Listracho\XREF{*}{{\XO 3:11 }{\XT{Hech. 14.8–20}}} runacuna chiquimar gaticachämashantapis musyanquimi. Imanöshi ñacarä. Tayta Diosninchïmi ichanga llapanpitapis salbamasha.


\par }{\PP \VS{12}Jesucristo munashanno goyajcunaga chiquir-ushashami cangapaj.

\VS{13}Fiyu runacuna y engañajcunaga mas mana allimanmi chayanga. Waquinta engañanga y quiquincunatapis jucga engañangami.


\par }{\PP \VS{14}Gam ichanga yachacushayquinölla goyay. Yachacushayqui rasunpa caj cashantaga quiquiquipis musyanquimi. Musyanquimi yachachishojcuna Tayta Dios munashanno goyashantapis.

\VS{15}Wamra cashayquipita-pachami yachacushcanqui Tayta Diosninchïpa palabranta. Palabranta yachacurmi Jesucristuman yäracur payta chasquicushcanqui. Chaymi Tayta Diosninchi salbasha-cashunqui.

\VS{16}Tayta Diosninchëga palabranta quiquinmi isquirbichiran. Chaymi alli caycan rasun cajta yachachinanchïpaj, piñacunanchïpaj y Tayta Diosninchi munashanno goyänanchïpäpis.

\VS{17}Chaynöpami Tayta Diosninchi munashantana rurananpaj acrasha caycaj runaga caycanga sumaj yachacushana y sumaj camaricushana imatapis allillatana rurananpaj.




\par }\Chap{4}{\SH Imaypis willacunanpaj cashan
\par }
{\PP \VerseOne{1}Musyanquimi Jesucristo cutimur wañushacunata cawarachimur llapan runacunata jusgananpaj cashanta. Chaymi Jesucristo y Tayta Diosninchi ricaycämaptinchi gamta në:

\VS{2}Runacuna chasquicuptin o mana chasquicuptinpis Jesucristupa willacuyninta imaypis willacuy. Willacorga sumaj tantiyachinqui, willapanqui y shacyächinqui Tayta Dios munashanno goyänanpaj.

\VS{3}Chayamongapämi Tayta Diosninchïpa willacuyninta runacuna mana wiyayta munanan timpu. Chaypa ruquenga paycuna achca yachachicojcunata ashenga quiquincuna munashan cajllata yachachinanpaj.

\VS{4}Chayno carmi rasun caj willacuyta wiyacunanpa ruquenga manacaj willapacunallata wiyayta munanga.

\VS{5}Gam ichanga sumaj yarpachacuy. Ñacaycunacho carpis ama yamacaychu. Imaypis Tayta Jesucristupa willacuyninta willacuy. Tayta Dios acrasha caycäshuptiquega llapanta cumliy.


\par }{\PP \VS{6}Wañuyga janächönami. Nogaga Tayta Diospaj sacrifisyuta rurashannömi wañunäpaj caycä.

\VS{7}Suldärunömi llapanta cumlishcä. Llallinacojnömi chayashcäna. Yäracushätaga manami cachaycushcächu.

\VS{8}Cananga shuyaraycä Tayta Diosninchïpa ñaupanman chayanäpaj cajllatanami. Chaychömi Tayta Dios nimashanta cumlishäpita premyuta chasquishaj. Manami nogallachu chayno premyuta chasquishäpaj, chaypa ruquenga Jesucristo cutimunancama shuyarpaycajcunaga llapanmi chasquenga.


\par }{\SH Carsilcho caycashanta willapashan
\par }
{\PP \VS{9}Timoteo, tincunanchïpaj juclla shamuy.

\VS{10}Ermänunchi Demasmi\XREF{*}{{\XO 4:10 }{\XT{Col. 4.14; Film. 24}}} cay pachacho ima-aycapis cajcunata munar cachaycamar Tesalónica marcaman aywacusha. Crescenteta cachashcä Galacia probinsyaman, Titutanami\XREF{*}{{\XO 4:10 }{\XT{2Cor. 8.23; Gál. 2.3; Tito 1.4}}} Dalmacia marcaman.

\VS{11}Lucasllanami\XREF{*}{{\XO 4:11 }{\XT{Col. 4.14; Film. 24}}} nogawan caycan. Shamorga Marcusta\XREF{*}{{\XO 4:11 }{\XT{Hech. 12.12, 25; 13.13; 15.37–39; Col. 4.10; Film. 24}}} pushacamuy. Payga Tayta Diospa willacuyninta willacuptë yanapämangami.

\VS{12}Tiquicutanami\XREF{*}{{\XO 4:12 }{\XT{Hech. 20.4; Efe. 6.21–22; Col. 4.7–8}}} Efesuman cachaycämö.

\VS{13}Troaschömi\XREF{*}{{\XO 4:13 }{\XT{Hech. 20.6}}} Carpopa wasincho säcöta cachaycamurä. Shamorga apacapamanqui säcöta, librucunata, röllucunata. Röllutaga gongargamunquiman.
 

\par }{\PP \VS{14}Jirrëru Alejandrumi\XREF{*}{{\XO 4:14 }{\XT{1Tim. 1.20}}} fiyupa conträ ricacusha. Chayno cashanpita Tayta Diosninchïmi jusganga.\XREF{*}{{\XO 4:14 }{\XT{Sal. 62.12; Rom. 2.6}}}

\VS{15}Gampis Alejandrupitaga alcäbu cacunqui. Payga Jesucristupa willacuyninta willacojcunapa contranmi caycan.


\par }{\PP \VS{16}Autoridäcunapa ñaupancho rimëru declarar chapacuptë manami pipis faburnë rimarcushachu. Llapanmi japalläta cachaycamasha. Chayno ruramashanpita Tayta Diosninchi perdunaycullächun.

\VS{17}Paycuna cachaycamaptinpis Tayta Diosninchëga manami cachaycamashachu. Chaymi autoridäcunapa ñaupanchöpis runacuna salbacunanpaj alli willacuyta willacushcä. Wañuchimänanpaj caycaptinpis Tayta Diosninchïmi salbamasha liyunpa shiminpitanöpis.

\VS{18}Chaynöllami llapan mana allicunapitapis salbamanga. Nircurnami imaycamapis ñaupancho cawanäpaj pushacamanga. ¡Tayta Diosninchëga imaypis alabasha caycullächun!


\par }{\SH Carta ushanan
\par }
{\PP \VS{19}Salüdöta goycullanqui Priscilata, Aquilata.\XREF{*}{{\XO 4:19 }{\XT{Hech. 18.2, 18}}} Onesiforopa famillyantapis salüdöta goycullanqui.\XREF{*}{{\XO 4:19 }{\XT{2Tim. 1.16–17}}}

\VS{20}Corintuchömi Erasto\XREF{*}{{\XO 4:20 }{\XT{Hech. 19.22; Rom. 16.23}}} quëdacamusha. Miletochömi Trofimotapis\XREF{*}{{\XO 4:20 }{\XT{Hech. 20.4; 21.29}}} gueshyaycajta cachaycamurä.

\VS{21}Tamya quilla manaraj chayamuptin apurä shamunqui. Eubulo, Pudente, Lino, Claudia y waquin ermänunchïcunapis salüduntami gampaj apachicaycämun.


\par }{\PP \VS{22}Taytanchi Jesucristo imachöpis yanapayculläshunqui gamta y llapan chaycho caycaj ermänucunatapis. [Amén.]

\par }