\NormalFont\ShortTitle{LAMENTACIONES}

{\MT Lamentaciones

\par }{\ILI ¿Ñacaycarpis sïguir Tayta Diosman yäracuycashwanrächu?

\par }{\ILI ¿Imatapis mana rimacuyllapachu ñacacushun? ¿Ñacaycashanchi öra maychötaj Dios caycan?

\par }{\IM {\BD{¿Pitaj isquirbiran?}} Runacuna yarpan Lamentaciones libruta Jeremías isquirbishantami. Lamentaciones ninan caycan «llaquicur atashan» ninanmi.

\par }{\IM {\BD{¿Imataj caycan cay librucho?}} Lamentaciones libruchöga caycan pichga capïtulumi. Chayta isquirbiran wata 586 a.C. Jerusalén juchuchisha cashanpita y ushacashanpitami. Cay capïtulucunacho fiyupami llaquicuycan Jerusalén juchushanpita, chaycho tiyaj runacuna juc-lä nasyunman prësu aywashanpita. Chaynöpis yarpachacuycan chay castïgu chayashan paycunata merësishanta u mana merësishantapis. Yarpachacuycan shamoj watacunacho imanöpis cananpaj cashanta.

\par }{\IP Cay librutaga pasaypa llaquishami isquirbiran. Chaypis cada fïla gallarejcho hebreo rimaypa letrancunata sumaj camacächiypa churasha. Pichgan capïtuluchömi chayno camacächisha. Hebreo rimaychöga ishcay chunca ishcaynin (22) letracunami caycan. Y cay librucho cada capítulo caycan 22, 22, 66, 22, 22 bersïculucuna. Quimsa caj capïtuloga ishcay chunca ishcaynin (22) partimi caycan. Ichanga cada parti caycan quimsa bersïculuyoj. Y chay quimsan bersïculunami juc casta letrallawan gallariycan. Chaymi quimsa caj capïtuloga caycan sojta chunca sojtanwan (66) bersïculu.

\par }{\IP Cay libruta isquirbëga reconösiycanmi quiquincunapa juchanpita castïgu chayashanta. Ichanga castïguman chayar fiyupa ñacasha. Contrancuna yaycur llapanta ushaycuran. Runacunatana ñacachiypa wañuchiran (2.20–22).



\par }\ChapOne{1}{\SH Rimir caj llaquicuy
\par }
{\QA Álef

\par }{\Q \VerseOne{1}Ay Jerusalén, ñaupataga aypalla runami chaycho tiyaran.

\par }{\Q Cananga imano chunyajshi ricacusha.

\par }{\Q Ñaupataga sumaj rejsisha siudämi caran.

\par }{\Q Cananga biyüda warminömi caycan.

\par }{\Q Achca siudäcunapa raynannömi caran.

\par }{\Q Cananga quiquinnami chay nasyuncunapa uywaynin caycan.


\par }{\QA Bet

\par }{\Q \VS{2}Chacaycuna fiyupa llaquicushpan icchushanyajmi wagaycan.

\par }{\Q Cärancunapapis yacunörämi weguin jutuycan.

\par }{\Q «Cuyämi» nir gatirajcunaga manami maygallanpis canchu shogananpaj.\XREF{*}{{\XO 1:2 }{\XT{Sal. 69.20; Jer. 9.17–19; 13.17}}}

\par }{\Q Llapan yanasancuna ticraparmi chiquicarcärisha.\XREF{*}{{\XO 1:2 }{\XT{Jer. 30.13, 14}}}


\par }{\QA Guímel

\par }{\Q \VS{3}Judá runacunataga juc-lämanmi prësu apasha.

\par }{\Q Chaychönami sasa aruycunacho aruchir, fiyupa ñacarcaycächin.

\par }{\Q Ñaupata paycunaga llapanpa mandajninmi caran.

\par }{\Q Cananga mananami jamaytapis tarichinnachu.

\par }{\Q Gaticachajcunaga chariycurmi

\par }{\Q llaquicachir fiyupa ñacarcaycächin.


\par }{\QA Dálet

\par }{\Q \VS{4}Sión lömaman aywaj caminucunaga fiyupa llaquicuypaj chunyajmi ricacusha.

\par }{\Q Fistacunamanpis mananami pipis shamunnachu.

\par }{\Q Siudäman yaycuna puncupis pasaypa chunyajmi caycan.

\par }{\Q Siudächöga cüracunallami wagaycan.

\par }{\Q Jipashcunapis fiyupa llaquicurcaycan.

\par }{\Q Quiquin siudäpis fiyupami llaquicuycan.\XREF{*}{{\XO 1:4 }{\XT{Isa. 3.26; Jer. 14.2}}}


\par }{\QA He

\par }{\Q \VS{5}Chiquejcunanami munaynincho chararaycan.

\par }{\Q Contrancunaga mas allimannami chayasha.

\par }{\Q Jerusalencunataga achca juchata rurashanpitami
{\ND{Tayta Dios}} ñacaycächin.

\par }{\Q Wamrancunatapis chiquejcunami prësu apasha.


\par }{\QA Vav

\par }{\Q \VS{6}Jerusalenpaga illgashami cuyayllapaj cayninpis.

\par }{\Q Mandajnincunapis, lluychu guewata ashejnömi purircaycan.

\par }{\Q Balurninpis mana captinmi

\par }{\Q chaquintapis garchayllapa aywarcaycan gaticachajcunapa ñaupanta.


\par }{\QA Zayin

\par }{\Q \VS{7}Jerusalenga yarpärin japallan, llaquisha quëdashanta.

\par }{\Q Yarpärin ima-aycatapis fiyupa aypallata charashanta.

\par }{\Q Yarpärin chiquejcunapa munayninman chayashanta,

\par }{\Q chay öra pipis mana yanapashanta.

\par }{\Q Chiquejcuna chayta ricashpan asiparan

\par }{\Q mana alliman chayashanpita.


\par }{\QA Jet

\par }{\Q \VS{8}Jerusalenga fiyupami juchata rurasha.

\par }{\Q Chaynöpami pï-maypis manacajman churasha.

\par }{\Q Ñaupata rispitajcuna, cananga manacajmanmi churarcaycan disigrasyaman chayashanta ricashpan.

\par }{\Q Chaypitami payga wagaycan.

\par }{\Q Pengacuyllawanmi ticracurcusha.\XREF{*}{{\XO 1:8 }{\XT{Eze. 16.35–37}}}


\par }{\QA Tet

\par }{\Q \VS{9}Juchata rurashpanmi röpantapis ganrachisha caycan.

\par }{\Q Manami yarpachacuranchu imaman chayananpaj cashantapis.

\par }{\Q Mana riguiypämi mana alliman chayasha.

\par }{\Q Pipis manami canchu cuyapar shogananpaj.

\par }{\Q {\ND{Tayta Dios}}, ricäramay ari fiyupa llaquicuycashäta.

\par }{\Q Chiquimajcunanami alliman chayasha.


\par }{\QA Yod

\par }{\Q \VS{10}Jerusalenpa ima-aycantapis chiquejcunami apacusha.\XREF{*}{{\XO 1:10 }{\XT{2Rey. 24.13; 25.13–17}}}

\par }{\Q Siudächo tiyajcunaga ricashami

\par }{\Q Diosta mana rispitajcuna callpaycur Templuman yaycojta.

\par }{\Q Tayta Dios, gamga chay runacunapaj nirayqui Templuyquiman mana yaycunanpämi.


\par }{\QA Caf

\par }{\Q \VS{11}Jerusalencho tiyaj runacunaga llapanmi wagarcaycan.

\par }{\Q Micuyta ashirmi purircaycan.

\par }{\Q Micur cawananpämi micuywan rucaycärisha ima-aycantapis.

\par }{\Q Paycunaga wagashpan
{\ND{Tayta Diosta}} ruwacuycan:

\par }{\Q «Mana alliman chayasha caycajtaga ricäramay.

\par }{\Q Disigrasyaman chayasha caycajta cuyapaycamay ari.»


\par }{\QA Lámed

\par }{\Q \VS{12}Jerusalén siudänami nin:

\par }{\Q «Gamcuna, caminunpa purejcuna,

\par }{\Q ichiycäriy sumaj yarpachacunayquipaj.

\par }{\Q ¿Pillaga ñacaycanchuraj noga fiyupa ñacaycashäno?

\par }{\Q {\ND{Tayta Diosmi}} rabyacurcushpan camacächisha cayno ñacanäpaj.


\par }{\QA Mem

\par }{\Q \VS{13}«Paymi janajpita-pacha ninata cachamusha tullöcama ruparamänanpaj.

\par }{\Q Purinäman chapata churapämasha.

\par }{\Q Chaymi guepaman cutichimasha.

\par }{\Q Japallätami cachaycamasha.

\par }{\Q Cananga ñacayllachömi caycä.


\par }{\QA Nun

\par }{\Q \VS{14}«Juchäcunaga yügunömi lasaycäman.

\par }{\Q Quiquin Tayta Diosmi watarcamasha.

\par }{\Q Callpäpis ushacaycannami.

\par }{\Q Tayta Diosga cachaycamasha

\par }{\Q ichipayta mana puydishä runacunapa munayninmanmi.


\par }{\QA Sámej

\par }{\Q \VS{15}«Tayta Diosga yagarachisha washämaj jinyu runacunata.

\par }{\Q Paymi cachamusha magamänanpaj jäpa suldärucunatana,

\par }{\Q paycuna nogapa jinyu suldäröcunata wañuchinanpaj.

\par }{\Q Tayta Diosga llapiramasha juc runa bïnupaj übasta gapchirishannömi.\XREF{*}{{\XO 1:15 }{\XT{Isa. 63.3; Joel 3.13; Apoc. 14.20; 19.15}}}


\par }{\QA Ayin

\par }{\Q \VS{16}«Chaypitami fiyupa wagaycä.

\par }{\Q Ñawëchöpis weguillami juntasha caycan.

\par }{\Q Nogata shogamäga manami pipis canchu.

\par }{\Q Manami canchu yanapämänanpäpis.

\par }{\Q Wamräcunataga ushajpämi illgächisha.

\par }{\Q Chiquimajcunami binsiycamashpan wañuchisha.»


\par }{\QA Pe

\par }{\Q \VS{17}Sionga maquintapis chojpacur-rämi mañacuycan.

\par }{\Q Ichanga manami pipis canchu shogananpaj.

\par }{\Q {\ND{Tayta Diosmi}} camacächisha chiquejcuna Jacobta curalapaycärinanpaj.

\par }{\Q Chiquejcunapäga Jerusalén caycan mana sirbejmi.


\par }{\QA Tsade

\par }{\Q \VS{18}Jerusalén nin: «{\ND{Tayta Diosga}} rasun cajtami rurasha

\par }{\Q pay nimashanta mana wiyacushäpita.

\par }{\Q Marcacuna wiyamay-llapa.

\par }{\Q Ricamay-llapa imano nanächicuycajtapis.

\par }{\Q Nogapitaga mösucunata jipashcunatapis prësumi apacusha.


\par }{\QA Qof

\par }{\Q \VS{19}«Yanasä caj nasyuncunatami yanapämänanpaj ruwacurä.

\par }{\Q Nishä paycunaga ticrapamashami.

\par }{\Q Cüracuna, auquincuna jinan siudällacho wañusha

\par }{\Q cawananpaj micuyta ashir purircaycashancho.


\par }{\QA Resh

\par }{\Q \VS{20}«{\ND{Tayta Dios}}, fiyupa llaquicuycashäta ricäramay ari.

\par }{\Q Shongöpis fiyupami tic-ticyaycan.

\par }{\Q Pasaypa mana wiyacoj cashäta yarpäriptëga

\par }{\Q shongöpis fiyupami nanacuycun.

\par }{\Q Jawachöga wamräcunatami sabliwan wañuycächin.

\par }{\Q Cay rurichöpis wañuyga caycanmi.\XREF{*}{{\XO 1:20 }{\XT{Jer. 4.19; 9.21}}}


\par }{\QA Shin

\par }{\Q \VS{21}«Runacunaga wiyaycanmi llaquicur wagaycashäta.

\par }{\Q Ichanga shogamänanpaj manami pipis canchu.

\par }{\Q Llapan chiquimajcunami musyaycan mana allicho caycashäta.

\par }{\Q Paycunami cushicurcaycan gam chayno castigamashayquipita.

\par }{\Q Tayta Dios, nogata castigaycämashayquino paycunatapis castigayna ari.


\par }{\QA Tav

\par }{\Q \VS{22}«Paycuna mana allita rurashancunatapis

\par }{\Q llapanta ricaycuy ari.

\par }{\Q Juchata rurashancunapitaga castigaycuy

\par }{\Q nogata castigamashayquino.

\par }{\Q Alläpanami wagaycä.

\par }{\Q Shongöpis nanaycanmi.»




\par }\Chap{2}{\SH Ishcay caj llaquicuy
\par }
{\QA Álef

\par }{\Q \VerseOne{1}Tayta Diosga fiyupami rabyacurcusha casha.

\par }{\Q Chaymi cuyayllapaj Siontapis yanamaypa chapacurcuran.

\par }{\Q Syëlupitami illgarachimusha Israelcho mas cuyayllapaj caj siudätaga.

\par }{\Q Rabyasha caycashan öraga manami yarpärishachu chaquin lluchcaränan Templutapis.


\par }{\QA Bet

\par }{\Q \VS{2}Tayta Diosga manami ni jucnayllatapis cachaycushachu ichiraycajta Jacob famillyapa wasincunataga.

\par }{\Q Rabyasha caycashan öra illgarachiran Judäpa sumaj curalasha caycaj siudänincunatapis.

\par }{\Q Mandajcunatapis manacajman churasha.

\par }{\Q Waquin mandäshejcunatapis manacajman churasha.


\par }{\QA Guímel

\par }{\Q \VS{3}Fiyupa rabyacurcorga Israel munayniyoj caycajta

\par }{\Q juc maquillachömi illgarachisha.

\par }{\Q Chiquimajninchïwan pillyaycashapis payga mananami yanapämashcanchïchu.

\par }{\Q Israelchöga ninatami ratarcachisha.

\par }{\Q Chay ninami tarishan cajta llapanta rupar ushaycan.


\par }{\QA Dálet

\par }{\Q \VS{4}Tayta Diosga chiquimajninchïnöpis

\par }{\Q callpaycurmi lëchata chutasha jitananpaj.

\par }{\Q Cuyayllapaj alli cajcunataga contranchïnömi ushajpaj illgarachisha.

\par }{\Q Rabyashanga casha ninanömi.

\par }{\Q Chayno rabyarmi usharamashcanchi.


\par }{\QA He

\par }{\Q \VS{5}Tayta Diosga chiquimajninchïnömi ruramashcanchi:

\par }{\Q Israeltaga ushajpämi illgarachisha.

\par }{\Q Palasyucunatapis ushajpämi juchurachisha.

\par }{\Q Sumaj curalasha siudänincunatapis juchuchisha.

\par }{\Q Judäpa cuyayllapaj siudäninmanga

\par }{\Q jananman-jananman llaquicuyllatami chayaycächin.


\par }{\QA Vav

\par }{\Q \VS{6}Chucllata usharejnömi
{\ND{Tayta Diosga}} Templunta usharisha.

\par }{\Q Tayta Diosmi camacächisha

\par }{\Q fistacunata, säbadu jamay junajcunatapis Sioncho gongaycärinanpäna.\XREF{*}{{\XO 2:6 }{\XT{Isa. 1.13}}}

\par }{\Q Fiyupa rabyacurcushpanmi camacächisha raypis ni cürapis manana cananpaj.


\par }{\QA Zayin

\par }{\Q \VS{7}Tayta Diosga Templunta manami ricaytapis munannachu.

\par }{\Q Altarnintapis manacajmannami churasha.\XREF{*}{{\XO 2:7 }{\XT{Eze. 24.21}}}

\par }{\Q Chiquejcunapa munayninmanmi cachaycusha siudäta curalaraj pergacunatapis.

\par }{\Q Nircur
{\ND{Tayta Diospa}} Templunchöga fistacho caycaj-jinaraj talluypa-tallur gaparpaycan.


\par }{\QA Jet

\par }{\Q \VS{8}Quiquin
{\ND{Tayta Diosmi}} camacächisha cuyayllapaj Sión siudäta curalaraycaj pergan juchuchisha cananpäpis.

\par }{\Q Paymi camacächisha imano illgächinanpäpis.

\par }{\Q Mana cuyapaypami ushajpaj illgächisha.

\par }{\Q Pergancunata paymi juchuchisha.

\par }{\Q Cananga muntuy-muntuyllanami goturpaycan.


\par }{\QA Tet

\par }{\Q \VS{9}Siudäpaga mananami cannachu puncuncuna, ni rancancunapis.

\par }{\Q Paquir-ushashami intëru pampacho mashtaraycan.

\par }{\Q Raytapis gobernadorcunatapis juc-lä nasyuncunamanmi apacusha.

\par }{\Q {\ND{Tayta Diospa}} layninpis manami cannachu.

\par }{\Q Profëtacunatapis Tayta Diosga mananami musyachinnachu.\XREF{*}{{\XO 2:9 }{\XT{Sal. 74.3–9; Eze. 7.26}}}


\par }{\QA Yod

\par }{\Q \VS{10}Cuyayllapaj Sión siudächo caj rispitädu auquincunapis upällallami pampacho jamarpaycan.

\par }{\Q Llaquicurmi umancunaman allpata wiñacurcaycan, gachga röpacunata jaticurcaycan.

\par }{\Q Jerusalén jipashcunaga pengay-tucushpanmi uysurpaycan.


\par }{\QA Caf

\par }{\Q \VS{11}Wagaycaptillämi ñawëpis chacaycanna.

\par }{\Q Mayaptë pëchöpis rachicäcojnöraj caycan.

\par }{\Q Marca-masëcuna tiyashan siudä illgashata ricashcä.

\par }{\Q Chuchuycaj wamracunapis cällicunacho yargaypita wañuycajtami ricashcä.

\par }{\Q Chaymi balurnëpis manana cannachu.


\par }{\QA Lámed

\par }{\Q \VS{12}Pishi wamracunami mamanta nircaycaran:

\par }{\Q «Fiyupami yargaycä mama.»

\par }{\Q Chayno nircur siudäpa cällincunacho wañoj.

\par }{\Q Mamanpa mellgaynincunacho wañucäcoj.


\par }{\QA Mem

\par }{\Q \VS{13}Cuyayllapaj Jerusalén, ¿imamanraj o imawanraj gamta tincuchëman?

\par }{\Q Cuyayllapaj Sión siudä, ¿gamta imaman tincuchiyparaj willapäman shoganäpaj?

\par }{\Q Gamtaga fiyupami mana allicuna chayashurayqui.

\par }{\Q Cananga ¿piraj allchacächishunquiman?


\par }{\QA Nun

\par }{\Q \VS{14}Profëtayquicuna willashushayquega manami rasunpachu caran.

\par }{\Q Juchayoj cashayquita paycunaga manami willashurayquichu.

\par }{\Q Willashuptiquega canan manami prësu aywanquimanchu caran.

\par }{\Q Llutanta willapäshushpayquimi gamcunataga riguichishurayqui.\XREF{*}{{\XO 2:14 }{\XT{Jer. 5.31; 23.25–27; Eze. 13.10}}}


\par }{\QA Sámej

\par }{\Q \VS{15}Näninpa päsajcunaga

\par }{\Q cushipäshushpayqui maquintapis macshunraj.

\par }{\Q Manacajman churashushpayqui umantapis awinraj.

\par }{\Q Jerusalén, gampäga caynömi nin:

\par }{\Q «¿Tagaychi caycan ‹intëru munducho caj siudäcunapita

\par }{\Q mas cuyayllapaj› nishan siudä?» nir.


\par }{\QA Pe

\par }{\Q \VS{16}Llapan chiquishojcunami washayquita parlan.

\par }{\Q Wichyacachashpan, jamurpäshushpayqui cayno nin:

\par }{\Q «Ushajpämi illgächishcanchi.

\par }{\Q Chayno canantami munaranchïpis.

\par }{\Q Cananga ¿manachu ricanchi?» nir.


\par }{\QA Ayin

\par }{\Q \VS{17}{\ND{Tayta Diosga}} yarpashancunata llapantami camacächisha.

\par }{\Q Imano canayquipäpis nishantaga cumlishami.

\par }{\Q Mana cuyapaypami illgächishurayqui ñaupatana yarpashanno.\XREF{*}{{\XO 2:17 }{\XT{1Rey. 9.6–9}}}

\par }{\Q Chiquishojcuna asipäshunayquipämi camacächisha.

\par }{\Q Contrayquicuna fiyupa munayniyoj cananpämi camacächisha.


\par }{\QA Tsade

\par }{\Q \VS{18}Cuyayllapaj Sión, Tayta Dios yanapäshunayquipaj mañacuy.

\par }{\Q Chacaypa junajpapis weguiquega yacunöraj aywaypa aywachun.

\par }{\Q Mana chawaypa wagay.


\par }{\QA Qof

\par }{\Q \VS{19}Chacaycunapapis jatarcur waray-waray gaparay.

\par }{\Q Llapan llaquicuycashayquipita Tayta Diosta willapay, wagapay.

\par }{\Q Mañacushpayqui maquiquitapis chojpacuy.

\par }{\Q Ruwacuy yargaypita wamrayquicuna mana wañunanpaj.

\par }{\Q Micunanpaj imapis mana captinmi wamrayquicunaga cällicunachöpis wañurcaycan.


\par }{\QA Resh

\par }{\Q \VS{20}Jerusalennami nin: «{\ND{Tayta Dios}}, masqui ricay

\par }{\Q nogacunata imano päsaycämashantapis.

\par }{\Q Chuchuycashan wamrancunatami warmicuna micucarcärin.

\par }{\Q Cüracunatawan profëtacunatapis Templuchömi wañuchin.

\par }{\Q ¿Pillataga chayno rurashcanquichuraj?\XREF{*}{{\XO 2:20 }{\XT{Deut. 28.53; 2Rey. 6.28–29; Jer. 19.9}}}


\par }{\QA Shin

\par }{\Q \VS{21}«Wamracunapis, auquincunapis cällicunachömi wañusha mashtarpaycan.

\par }{\Q Mösucunapis, jipashcunapis cuchuypami wañusha.

\par }{\Q Rabyasha caycashayqui örami wañuchishcanqui.

\par }{\Q Mana cuyapaypami wañuchishcanqui.


\par }{\QA Tav

\par }{\Q \VS{22}«Gammi camacächishcanqui wacpita caypita mana allicuna chayamunanpaj.\XREF{*}{{\XO 2:22 }{\XT{Sal. 31.13; Jer. 20.3, 10; 46.5; 49.29}}}

\par }{\Q Fistaman runa aywajnörämi tucuy-niraj mana allicuna chayamasha.

\par }{\Q {\ND{Tayta Dios}}, rabyasha caycashayqui öraga manami pipis gueshpishachu.

\par }{\Q Noga uywashäta yachachishätaga chiquimajcunami wañuycachisha.»




\par }\Chap{3}{\SH Quimsa caj llaquicuy
\par }
{\QA Álef

\par }{\Q \VerseOne{1}Nogaga fiyupami ñacashcä.

\par }{\Q Tayta Dios rabyacurcur castigamaptinmi ñacashcä.


\par }{\Q \VS{2}Paymi yanauyaycajman pushamaran.

\par }{\Q Achqui mana cashancho purichir ñacachimaran.\XREF{*}{{\XO 3:2 }{\XT{Job 19.8}}}


\par }{\Q \VS{3}Yaparir-yaparirmi imay örapis nogataga castigaycäman.\XREF{*}{{\XO 3:3 }{\XT{Job 7.16–19; Sal. 88.7, 15–16}}}


\par }{\QA Bet

\par }{\Q \VS{4}Garätapis aychätapis pasaypanami auquisyächisha.

\par }{\Q Tullöcunatapis pasaypami paquir-ushasha.\XREF{*}{{\XO 3:4 }{\XT{Job 7.5; 30.30}}}


\par }{\Q \VS{5}Intëröpa curralta rurajnömi fiyupa ñacachimashpan llaquicaycächiman.\XREF{*}{{\XO 3:5 }{\XT{Job 19.12}}}


\par }{\Q \VS{6}Wañojcuna pamparaycashan chacaychöno cawanäpämi cachaycamasha.\XREF{*}{{\XO 3:6 }{\XT{Sal. 88.5–6; 143.3}}}


\par }{\QA Guímel

\par }{\Q \VS{7}Maypapis mana llojshinäpämi curralman wichgarcamasha.\XREF{*}{{\XO 3:7 }{\XT{Job 3.23; 19.8}}}

\par }{\Q Fiyupa lasaj cadinacunawanmi watarcamasha.


\par }{\Q \VS{8}Yanapämänanpaj mañacur gaparaycaptëpis

\par }{\Q ruwacushätaga manami wiyamashachu.\XREF{*}{{\XO 3:8 }{\XT{Job 30.20}}}


\par }{\Q \VS{9}Puricunätaga rumicunawanmi pergacurcusha.

\par }{\Q Caminötaga juc-läpana jitarisha.


\par }{\QA Dálet

\par }{\Q \VS{10}Nogapäga Tayta Dios casha pacaraycaj ucumaryanömi;\XREF{*}{{\XO 3:10 }{\XT{Job 10.16; 16.9}}}

\par }{\Q pintipaycamänanpaj caycaj liyunnömi.


\par }{\Q \VS{11}Allipa aywaycajtami pantacächimasha.

\par }{\Q Tariparcur rachiramasha.

\par }{\Q Fiyupa mancharishatami cachaycamasha.


\par }{\Q \VS{12}Lëchanta sumaj chutarcurmi nogataga lëchanwan chayachimänanpaj apuntamasha.


\par }{\QA He

\par }{\Q \VS{13}Tayta Dios jitamushan lëchacunaga

\par }{\Q cuerpöman fiyupa ruricamami jaticasha.\XREF{*}{{\XO 3:13 }{\XT{Job 16.12–13}}}


\par }{\Q \VS{14}Llapanmi marca-masëcunapis nogataga asipäman.

\par }{\Q Imay örapis nogapaj parlar asircaycanmi.\XREF{*}{{\XO 3:14 }{\XT{Deut. 28.37; Job 30.9; Sal. 69.10–12; Jer. 20.7}}}


\par }{\Q \VS{15}Tayta Diosga fiyupa llaquicuyllamanmi churamasha.

\par }{\Q Ashgaj berbënatami upuchimashapis.\XREF{*}{{\XO 3:15 }{\XT{Job 9.18}}}


\par }{\QA Vav

\par }{\Q \VS{16}Guechga rumiwanmi quirötapis jorgusha.

\par }{\Q Uchpachömi gochpachimasha.


\par }{\Q \VS{17}Nogapäga manami cannachu alli goyayga.

\par }{\Q Cushisha goyay cashantapis gongaycushcänami.


\par }{\Q \VS{18}Chayno cashpämi nishcä:

\par }{\Q «Alli goyayta manami yarpänachu.
{\ND{Tayta Diosmanpis}} imapänataj yäracushaj» nir.\XREF{*}{{\XO 3:18 }{\XT{Job 17.15–16; 19.9–10; 30.19}}}


\par }{\QA Zayin

\par }{\Q \VS{19}Yarpämi llaquicushäta, ñacashäta, japallä goyashätapis.


\par }{\Q \VS{20}Chaycuna imano päsamashantapis yarpachacömi.

\par }{\Q Chauraga alli shacyaycashäpitapis guellanacäcönami.


\par }{\Q \VS{21}Ichanga imaypis shongöcho yarpaycäshämi.

\par }{\Q Y chay yarpaycashämanga yäracuycäshämi:


\par }{\QA Jet

\par }{\Q \VS{22}{\ND{Tayta Dios}} cuyacoj cashanga manami imaypis ushacanchu.

\par }{\Q Cuyapäcoj cayninpis manami ushacanchu.


\par }{\Q \VS{23}Alli caynenga waran-waranmi mushojyaycan.

\par }{\Q Aunishantaga imaypis cumlinmi.\XREF{*}{{\XO 3:23 }{\XT{Éxo. 34.6–7; Sal. 136}}}


\par }{\Q \VS{24}Shongullächöga në: «Nogapäga
{\ND{Tayta Diosllami}} llapanpitapis mas alli.

\par }{\Q Chaymi payllaman yäracö.»\XREF{*}{{\XO 3:24 }{\XT{Sal. 16.5; 119.57}}}


\par }{\QA Tet

\par }{\Q \VS{25}{\ND{Tayta Diosga}} fiyupa allimi payman yäracojcunapäga

\par }{\Q llapan shongunpa payman yäracuyta ashejcunapäga.\XREF{*}{{\XO 3:25 }{\XT{Isa. 30.18}}}


\par }{\Q \VS{26}{\ND{Tayta Dios}} salbamänanchïpäga upällalla shuyaraymi mas alli.


\par }{\Q \VS{27}Runapäga mas alli caycan mösu cashanpita-pacha ñacaycunata awantaymi.


\par }{\QA Yod

\par }{\Q \VS{28}Tayta Dios ñacachishan öra

\par }{\Q runaga upällalla japallan cacunman.


\par }{\Q \VS{29}Wiyacushpan pampaman uysuräcunman.

\par }{\Q Chayno ruraptenga capaschari allimanpis churanman.


\par }{\Q \VS{30}Pipis magaptenga cäranta witichipanman.

\par }{\Q Imata gayapaptinpis upällalla chasquicunman.\XREF{*}{{\XO 3:30 }{\XT{Mat. 5.39}}}


\par }{\QA Caf

\par }{\Q \VS{31}Tayta Diosga pitapis manami para-simriga gongaycunchu.


\par }{\Q \VS{32}Ñacachishpanpis cuyapanmi.

\par }{\Q Chaynöga ruran fiyupa cuyacoj cashpanmi.\XREF{*}{{\XO 3:32 }{\XT{Sal. 30.5; Isa. 54.7–8; 60.10}}}


\par }{\Q \VS{33}Rasunpaga pay manami munanchu

\par }{\Q runacunata ñacachiyta, ni nanächiytapis.


\par }{\QA Lámed

\par }{\Q \VS{34}Tayta Diosga manami munanchu prësu caycaj jäpacunata ñacachinanta.


\par }{\Q \VS{35}Tayta Diosga manami munanchu pï runatapis manacajman churananta.


\par }{\Q \VS{36}Tayta Diosga manami munanchu dimanducho juchayoj cajpa faburnin pipis cananta.


\par }{\QA Mem

\par }{\Q \VS{37}Tayta Dios mana camacächiptenga imapis manami cay pachacho canmanchu.


\par }{\Q \VS{38}Allipis mana allipis chayamun janajcho caycaj Tayta Dios «chayno cachun» niptinmi.\XREF{*}{{\XO 3:38 }{\XT{Job 2.10; Isa. 45.7}}}


\par }{\Q \VS{39}Juchasapa cashanpita castigasha caycarga runa ¿imapitataj quijacunman?


\par }{\QA Nun

\par }{\Q \VS{40}Imano goyaycashanchïtapis sumaj yarpachacushun.

\par }{\Q {\ND{Tayta Dios}} munashannöna cawashun.


\par }{\Q \VS{41}Syëlucho caycaj Tayta Diostaga

\par }{\Q llapan shongunchïwan, maquinchïta chojpacur mañacushun.


\par }{\Q \VS{42}Nogacunaga gam nishayquita mana rurarmi juchata rurashcä.

\par }{\Q Chaymi gamga mana perdunamashcanquichu.\XREF{*}{{\XO 3:42 }{\XT{Isa. 55.7}}}


\par }{\QA Sámej

\par }{\Q \VS{43}Fiyupa rabyashpayquimi gaticachämashcanqui.

\par }{\Q Intëröpa chapacaycamashcanqui.

\par }{\Q Mana cuyapaypami nogapa castacunataga wañuchishcanqui.


\par }{\Q \VS{44}Nogacuna ruwacur mañacamushäta mana wiyanayquipämi pucutayman yagacuycurayqui.


\par }{\Q \VS{45}Llapan runacunapa ñaupanchömi nogacunataga ganratano ricamashcanqui.


\par }{\QA Pe

\par }{\Q \VS{46}Llapan chiquimajcunapis nogacunapa contrallämi rimarcaycan.


\par }{\Q \VS{47}Nogacunaga goyashcäpis mancharishallami.

\par }{\Q Mana allicunallami chayamashapis.


\par }{\Q \VS{48}Cuyashä siudäta illgaycächejta ricaptë weguëpis mayunörämi aywaycan.\XREF{*}{{\XO 3:48 }{\XT{Jer. 9.1; Lam. 2.11}}}


\par }{\QA Ayin

\par }{\Q \VS{49}Mana chawaypami wagaycä.

\par }{\Q Cushicuyta manami tarishächu


\par }{\Q \VS{50}syëlucho caycaj
{\ND{Tayta Dios}} manaraj yanapämashancamaga.


\par }{\Q \VS{51}Siudänëcho tiyaj jipashcuna ñacajta ricaptëmi

\par }{\Q shongöcamaraj nanäman.


\par }{\QA Tsade

\par }{\Q \VS{52}Achäquita mana ashipaycaptillämi

\par }{\Q chiquimajcunaga äbita charejnöpis prësu charimasha.


\par }{\Q \VS{53}Cawaycajtami pösuman cacharpamasha.

\par }{\Q Nircur uchcupa shimintana jatun läjawan chaparcamusha.


\par }{\Q \VS{54}Chaura yacuga ushajpämi ultacarcamaran.

\par }{\Q Chaymi yarparä «wañushänachari» nir.\XREF{*}{{\XO 3:54 }{\XT{Jon. 2.3–6}}}


\par }{\QA Qof

\par }{\Q \VS{55}{\ND{Tayta Dios}}, pösupa rurincho caycashpämi gamta mañacamurä.\XREF{*}{{\XO 3:55 }{\XT{Sal. 130.1–2}}}


\par }{\Q \VS{56}Mañacamushäta gamga wiyamashcanquimi.


\par }{\Q \VS{57}Gayacamushäta wiyamashpayquimi yanapämarayqui.

\par }{\Q Nircur «ama manchacuychu» nimarayqui.


\par }{\QA Resh

\par }{\Q \VS{58}Tayta Dios, gammi ima mana allipitapis chapämashcanqui.

\par }{\Q Wañunäpitapis gammi salbamashcanqui.


\par }{\Q \VS{59}Gamga ricaycanquimi imano mana alli ruramashantapis.

\par }{\Q Gampaj alli cashanno arriglaycamay.


\par }{\Q \VS{60}Gamga ricaycanquimi imata rurayta munaycämashantapis,

\par }{\Q nogapa conträ imano rurananpaj yarpaycashantapis.


\par }{\QA Shin

\par }{\Q \VS{61}{\ND{Tayta Dios}}, masqui wiyaycuy conträ imano rimarcaycashantapis,

\par }{\Q imata ruramänanpaj yarpaycashantapis.


\par }{\Q \VS{62}Chiquimajcunaga nogapa contrallämi imay örapis rimarcaycan.


\par }{\Q \VS{63}Masqui sumaj ricay.

\par }{\Q Ima rurashancunachöpis nogapäga shimincayllarämi riman.


\par }{\QA Tav

\par }{\Q \VS{64}{\ND{Tayta Dios}}, paycunataga rurashanmanno castigaycuy.


\par }{\Q \VS{65}Paycuna mana tantiyananpaj camacaycachiy.

\par }{\Q Nircorga paycunata castigaycuy.


\par }{\Q \VS{66}{\ND{Tayta Dios}} fiyupa rabyasha gaticachaycuy.

\par }{\Q Cay pachapita paycuna illgänanpaj camacaycachiy ari.




\par }\Chap{4}{\SH Chuscu caj llaquicuy
\par }
{\QA Álef

\par }{\Q \VerseOne{1}Imanöshi Templucho caj aläjacuna intëru isquïnacho mashtarpaycan.

\par }{\Q Goripis chegrayacäcushami.


\par }{\QA Bet

\par }{\Q \VS{2}Sión runacuna unayga caran alli rispitashami.

\par }{\Q Fiyupa cuestaj goripitapis mas alli ricashami caran.

\par }{\Q Cananga pï-maypis rican mana yachaj runa allpa mancata rurashantanöllana.


\par }{\QA Guímel

\par }{\Q \VS{3}Asta atojcunapis wawantaga chuchunmi.

\par }{\Q Täpayllapami uywanpis.

\par }{\Q Marcächo tiyaj warmicunami ichanga wamrancunapaj rabyacurcusha.

\par }{\Q Chunyajcho tiyaj avestruz äbi wawanpaj fiyu cashannömi ricacusha.\XREF{*}{{\XO 4:3 }{\XT{Job 39.13–16}}}


\par }{\QA Dálet

\par }{\Q \VS{4}Chuchuycaj wamracunaga fiyupami yacunaycan.

\par }{\Q Yacunaywan shimin chaquiycaptillannami gallunpis palacarninman lagacäcun.

\par }{\Q Wamracunaga micuyta mañacun.

\par }{\Q Ichanga manami pipis canchu paycunata imallatapis yawaycachinanpaj.


\par }{\QA He

\par }{\Q \VS{5}Ñaupata achca micuyniyoj cajcuna

\par }{\Q cananga yargaypita cällicunacho wañurcaycan.\XREF{*}{{\XO 4:5 }{\XT{2Rey. 25.3; Jer. 52.6}}}

\par }{\Q Alli wasicho wiñajcuna

\par }{\Q cananga ganracuna goturaycashanchömi tiyarcaycan.


\par }{\QA Vav

\par }{\Q \VS{6}Marca-masëcuna tiyarcaycashan Jerusalencho juchata

\par }{\Q rurashanga caycan Sodomacuna juchata rurashanpita mas piyurmi.

\par }{\Q Sodomaga illajpitami illgaran pipis mana juchuycächiptillan.\XREF{*}{{\XO 4:6 }{\XT{Gén. 19.24}}}


\par }{\QA Zayin

\par }{\Q \VS{7}Mandaj runacunaga caran rashtapita, lëchipitapis mas yurajrämi.

\par }{\Q Cuerpuncunapis pucaypa-pucaycaran.

\par }{\Q Cäranpis gueshpi ruminörämi caran.


\par }{\QA Jet

\par }{\Q \VS{8}Cananga mancapa siquinno pasaypa yanayashami caycan.

\par }{\Q Cällichöpis manami pipis rejsinmannachu.

\par }{\Q Yantano pasaypa chaquisha garan tullullannami caycan.


\par }{\QA Tet

\par }{\Q \VS{9}Pillyacho wañojcunaga allipämi wañucuran canan yargaywan wañunanpitaga.

\par }{\Q Yargaywanga micuy mana wayuptin cuyapaypaj ñacar-rämi wañusha.


\par }{\QA Yod

\par }{\Q \VS{10}Marca-masëcuna tiyashan siudäta illgächiptenga quiquinpa wamrancunami micuyninpis casha.

\par }{\Q Cuyapäcoj alli warmicunami wamrancunata yanucarcärisha.\XREF{*}{{\XO 4:10 }{\XT{Deut. 28.56–57; Lam. 2.20; Eze. 5.10}}}


\par }{\QA Caf

\par }{\Q \VS{11}{\ND{Tayta Diosga}} fiyupa rabyasha caycashantami pascacächisha.

\par }{\Q Fiyupa rabyasha cashpanmi castigasha.

\par }{\Q Siontaga ninata sindipaycuran.

\par }{\Q Chauraga simintuntinta rupar ushacurcuran.


\par }{\QA Lámed

\par }{\Q \VS{12}Cay pachacho caycaj raycuna,

\par }{\Q ni pï runapis cay munduchöga manami imaypis riguinmanchu caran

\par }{\Q chiquimajcuna Jerusalenta charicurcunantaga.


\par }{\QA Mem

\par }{\Q \VS{13}Chaynöga llapanpis casha profëtacuna juchata rurashanpitami, cüracuna fiyupa mana allita rurashanpitami.

\par }{\Q Paycunaga jinan siudächömi alli runacunata wañuchishpan yawarninta mashtaran.


\par }{\QA Nun

\par }{\Q \VS{14}Chaypitami cällicunapapis puriycan gaprano, mayman chayaytapis mana musyashpan.

\par }{\Q Yawarpita mana cawaj captinmi pipis mana yatayllapis yataycuyta munanchu.\XREF{*}{{\XO 4:14 }{\XT{Núm. 19.11–16}}}


\par }{\QA Sámej

\par }{\Q \VS{15}«¡Witicuy-llapa! ¡Chaycunaga ganra runacunami caycan!» nir gayarpan.

\par }{\Q «Guella puricachaj runacunami.

\par }{\Q Amana caychöga tiyachunnachu» ninmi Diosta mana rispitajcunaga.


\par }{\QA Pe

\par }{\Q \VS{16}{\ND{Tayta Dios}} rabyacurcushpanmi wacpa caypa mashtacächisha.

\par }{\Q Nircur mananami imaypis ricärishanachu.

\par }{\Q Chaymi runacunaga cüracunata mana rispitashanachu.

\par }{\Q Auquincunatapis manami cuyapashanachu.


\par }{\QA Ayin

\par }{\Q \VS{17}Yanapämänanchïpaj yarpashpanchïmi shuyaraycanchi mana salbamänanchïpaj caj nasyunta.

\par }{\Q Shuyarar ricchacuycashallanami ñawinchïpis uticasha.\XREF{*}{{\XO 4:17 }{\XT{Jer. 37.5–10}}}


\par }{\QA Tsade

\par }{\Q \VS{18}Chiquimajcunaga ricaparcaycämanmi.

\par }{\Q Manami cällicunaman llojshiyllatapis puydëcunachu.

\par }{\Q Ushacänanchïpäpis wallcanami pishin.

\par }{\Q Ushacänanchïpaj caj öra chayaycämunnami.


\par }{\QA Qof

\par }{\Q \VS{19}Nogacunata gaticachämajcunaga

\par }{\Q ancacunapitapis mas fiyupa aywajmi.

\par }{\Q Jircacunapami gaticacharcaycäman.

\par }{\Q Chunyaj chaqui jircachöpis shuyarpaycämanmi.


\par }{\QA Resh

\par }{\Q \VS{20}{\ND{Tayta Dios}} acrashan raytapis prësumi charisha.\XREF{*}{{\XO 4:20 }{\XT{2Rey. 25.4–6; Jer. 39.4–6}}}

\par }{\Q Paymi noganchïtaga cawaycächimaranchi.

\par }{\Q Chay raypämi nogacuna nej cä:

\par }{\Q «Paypa munayninchömi tiyashun nasyuncunapa chaupincho» nir.


\par }{\QA Shin

\par }{\Q \VS{21}Uz particho caj Edom nasyun runacuna mä cushicuy ari.

\par }{\Q Gamcuna cajmanpis castïgu chayamongapämi.

\par }{\Q Chauraga macharcur garapächulla cashannömi pengaypaj ricacunquipaj.


\par }{\QA Tav

\par }{\Q \VS{22}Sión, castïguyqui cumplishanami.\XREF{*}{{\XO 4:22 }{\XT{Isa. 40.2}}}

\par }{\Q Tayta Diosga mananami imaypis jitarishunquipänachu.

\par }{\Q Edom runacuna, gamcunatami ichanga mana allita rurashayquipita castigashunquipaj.

\par }{\Q Nircur juchayquicunata pï-maytapis musyachengami.\XREF{*}{{\XO 4:22 }{\XT{Abd. 1–12}}}




\par }\Chap{5}{\SH Pichga caj llaquicuy
\par }
{\Q \VerseOne{1}{\ND{Tayta Dios}}, yarpäriy ari imano päsamashancunatapis.

\par }{\Q Masqui ricay imano disigrasya chayamashantapis.\XREF{*}{{\XO 5:1 }{\XT{Sal. 44.9–26; 74; 79}}}


\par }{\Q \VS{2}Erensyäcunapis juc-lä nasyun runacunapa munaynillanchönami caycan.

\par }{\Q Wasëcunapis jäpa runacunapa munayninchönami.


\par }{\Q \VS{3}Taytaynaj wacchanönami ricacushcäcuna.

\par }{\Q Mamäcunapis biyüdanönami ricacusha.


\par }{\Q \VS{4}Cananga quiquëcunapa yacöcunatapis rantiycämi.

\par }{\Q Quiquëcunapa yantäcunapäpis pägarcaycämi.


\par }{\Q \VS{5}Gaticacharcaycämanmi.

\par }{\Q Guepäta guepätami gatimar aywarcaycämun.

\par }{\Q Uticasha caycashpäcunapis jamaytaga manami tarëchu.


\par }{\Q \VS{6}Micunäcunapäpis maquëta chojpacur mañacöcuna

\par }{\Q Egipto runacunata, Asiria runacunata.


\par }{\Q \VS{7}Papänëcunami juchataga ruraran.

\par }{\Q Paycunaga mananami cannachu.

\par }{\Q Paycunapa juchanpitaga nogacunami castïguta chasquiycä.


\par }{\Q \VS{8}Cananga uywaycunapa maquinchömi caycäcuna.

\par }{\Q Paycunapa munayninpita jorgamänanpaj manami pipis canchu.


\par }{\Q \VS{9}Micuytapis tarëcuna wañuy caway ashir-rämi.

\par }{\Q Micuytaga chayachimö chunyajcho caycaj asaltanticuna caycashanpa päsamur-rämi.


\par }{\Q \VS{10}Cuerpöpis jurnunörämi rupariycan.

\par }{\Q Yargaywan caycällarnami rupaycä.


\par }{\Q \VS{11}Sionchöpis, Judächo caj siudäcunachöpis,

\par }{\Q warmicunata, wamra jipashcunatapis charipacusha.


\par }{\Q \VS{12}Mandajnëcunataga maquipitami warcurcusha.

\par }{\Q Auquincunatapis manami rispitashanachu.


\par }{\Q \VS{13}Mas callpayoj caj runacunatami churasha mulinucho agaj rumita tangananpaj.

\par }{\Q Mösucunatanami yantata ashtachisha apaytapis mana puydishancama.


\par }{\Q \VS{14}Siudäman yaycuna puncucho auquincunapis manami cannachu.

\par }{\Q Mösucuna jipashcuna manami cantannachu.


\par }{\Q \VS{15}Manami cushicuytapis tarënachu.

\par }{\Q Cushicur gachwanäpa ruquin llaquicuyllamanmi chayashcäcuna.


\par }{\Q \VS{16}Corönäpis shicwacushami.

\par }{\Q Imapäraj yuriräcunapis.

\par }{\Q Nogacunaga juchatami rurashcä.


\par }{\Q \VS{17}Chaypitami cananga shongu nanaywan gueshyaycäcuna.

\par }{\Q Chaypitami ñawëcunapis chacacäcusha.


\par }{\Q \VS{18}Sión lömapis cananga caycan gotuy-gotuy juchushallami.

\par }{\Q Chaychöga atojcunallanami cutir ticrar puricunpis.


\par }{\Q \VS{19}Gammi ichanga
{\ND{Tayta Dios}} imaycamapis mandaycanquipaj.

\par }{\Q Syëlucho caycaj jamanayquipitami para-simri mandaycanquipaj.\XREF{*}{{\XO 5:19 }{\XT{Sal. 102.12; 145.13; 146.10}}}


\par }{\Q \VS{20}¿Imanirtäshi para-simriga gongaycamänayqui caran?

\par }{\Q ¿Imanirtäshi unaycamaga cachaycamänayqui caran?\XREF{*}{{\XO 5:20 }{\XT{Sal. 74.1}}}


\par }{\Q \VS{21}{\ND{Tayta Dios}} camacaycachiy yapay gamman cutimunäcunapaj.

\par }{\Q Chauraga gammannami cutimur yäracamushaj.

\par }{\Q Tayta Dios, camacaycachiy ari unay goyashäcunanöna yapay goyänäpaj.\XREF{*}{{\XO 5:21 }{\XT{Sal. 80.3–7; Jer. 31.18}}}


\par }{\Q \VS{22}Ichanga, gam Tayta nogacunata ricamaytapis manami munanquichu.

\par }{\Q Nogacunapäga fiyupami rabyacurcushcanqui.

\par }