\NormalFont\ShortTitle{1 TIMOTEO}

{\MT 1 Timoteo

\par }{\ILI ¿Imanötaj inlisyacho mayurcuna?

\par }{\ILI ¿Mösulla u jipashlla caycar Tayta Diosta sirbinmanchu?

\par }{\IM {\BD{¿Pitaj isquirbiran?}} Apóstol Pablo.

\par }{\IM {\BD{¿Picunapätaj isquirbiran?}} Pablo isquirbiran Timoteoman. Timoteo caran willacur purïshejnin mösumi. Chaynöpis cay cartata isquirbiran Éfeso siudächo caj ermänucunaman (1.3).

\par }{\IM {\BD{¿Imaytaj isquirbiran?}} Macedonia probinsyapitami isquirbiran wata 62 d.C. wichan.

\par }{\IM {\BD{¿Imataj caycan cay librucho?}} Pablumi niran Timoteo Éfeso siudällacho quëdacunanpaj (1.3). Chaycho quëdaran llutan yachachicuycunata corrijinanpämi (1.6–7; 4.1–5). Cay cartata apachiran Timoteota shacyächinanpämi, ima mana allicuna caycashantapis arriglananpämi.

\par }{\IP Cay cartacho mas rimaycan inlisyacho caycaj ermänucunapaj y Timoteopämi. Willapaycan llutan yachachicojcunata imata yachachishanta y imano cawashantapis (1.3–11; 4.1–5; 6.3–10). Mas juc partichönami Timoteota shacyaycächin (4.6–16; 6.11–16). Chaymi Pablo niycan: ermänucunaga shuntacanman yachacunanpaj y Tayta Diosta mañacunanpaj (2.1–15); inlisyacho mayur ermänucuna imano cananpäpis (3.1–13; 5.17–25); chacwan biyüdacunata imano ricananpäpis. Y jipash biyüdacunatana willapaycan casaracunanpaj (5.3–16); uywaycuna patrunninta imano ricananpäpis (6.1, 2).



\par }\ChapOne{1}{\SH Salüdun
\par }
{\PP \VerseOne{1-2}Cuyay wamräno Timoteo:\XREF{*}{{\XO 1:1-2 }{\XT{Hech. 16.1–3}}}

\par }{\PP Noga Pablumi gamman cay cartata apachimö. Salbacoj Tayta Diosninchi, yäracuycashanchi Taytanchi Jesucristumi acramasha apostulnin canäpaj.

\par }{\PP Tayta Diosninchi y Taytanchi Jesucristo cuyapaycushunqui ari alli goyänayquipaj.


\par }{\SH Llutan yachachicojcunapita willapashan
\par }
{\PP \VS{3}Ñaupata Macedoniaman aywacur Efesuchömi gamta cachaycamurä llutan yachachicojcunata michänayquipaj.

\VS{4}Paycunaga unay imanöpis cashallanta y pipa castancunapis cashallantami yachachin. Chayno yachachiptin michänayquipämi cachaycamurä. Chayno yachacherga rimanacachillarmi goyan. Chayno car manami Tayta Dios munashantachu ruraycan. Tayta Diosninchi munashanga musyacan Jesucristuman yäracuptinmi.\XREF{*}{{\XO 1:4 }{\XT{2Cor. 8.23; Gál. 2.3; 2Tim. 4.10}}}


\par }{\PP \VS{5}Nogaga chayno willapaycä cuyanacunayquita munarmi. Chayno cuyanacoj canayquipäga Tayta Diosmanmi yäracunayqui, alli shonguyquiwan Tayta Dios munashanno cawanayqui.

\VS{6}Waquenga manami Tayta Dios munashannönachu cawaycan. Paycunaga rimanacurmi pantacasha carcaycan.

\VS{7}Tayta Diospa layninta yachaj-tucurpis manami tantiyanchu. Ni rimashantapis manami tantiyanchu.


\par }{\PP \VS{8}Musyanchïmi Tayta Diospa laynin nishanno mayganta rurananpaj y mana rurananpaj cashanta pipis yachachiptenga alli cashanta.

\VS{9}Laynincunata Tayta Diosninchi gomashcanchi manami allita rurajcunapächu, chaypa ruquenga jucha rurajcunapämi. Chaymi chay laycuna caycan mana wiyacojcunapaj, fiyu runacunapaj, juchasapacunapaj, Diosta mana rispitajcunapaj, mamanta taytanta magajcunapaj, runa-masinta wañuchejcunapaj,\XREF{*}{{\XO 1:9 }{\XT{1Tim. 3.2–7}}}

\VS{10}jucwan-jucwan cacojcunapaj, ollgu-pura cacojcunapaj, uyway cananpaj runa-masinta ranticojcunapaj, llullacunapaj, y manacajpita jurajcunapäpis. Chayno cawajcunaga Tayta Diosninchïpa alli yachachicuyninta manami wiyacunchu.

\VS{11}Alli yachachicuyga alli willacuymi caycan. Chayta willacunäpämi Tayta Diosninchi cachamasha. Alabasha cachun ari Tayta Diosninchëga.


\par }{\SH Pabluta Tayta Dios cuyapashan
\par }
{\PP \VS{12}Taytanchi Jesucristumi imaypis yanapämasha. Chaymi payta agradësicö alli runata-japuy acramashanpita, willacuyninta willacur purinäpaj churamashanpita.

\VS{13}Ñaupataga Jesucristupa contranmi rimarä. Yäracojcunatapis ashiycur-ashiycur carsilman wichgachirä. Tayta Diosmi ichanga cuyapämasha mana musyaynëpa rurashäpita. Chay wichanga manarämi Jesucristuman yäracurärächu.\XREF{*}{{\XO 1:13 }{\XT{Hech. 8.3; 9.4–5}}}

\VS{14}Chayno caycaptëpis Tayta Diosninchïmi alli cashpan cuyapämar tantiyachimaran payman yäracunäpaj y Jesucristo cuyacoj cashanno cuyacoj canäpaj.


\par }{\PP \VS{15}Rasunpami Jesucristoga cay pachaman shamusha juchasapacunata salbananpaj. Ricay nogatapis Jesucristo perdunamasha llapan runacunapita mas juchayoj caycaptë.

\VS{16}May-jina juchasapa captëpis waquin ricacunanpämi cuyapämar perdunamasha. Cananga waquin runacunapis tantiyacurcaycan paycunatapis perdunar salbananpaj cashantami.

\VS{17}¡Chaymi Tayta Diosninchïta imaypis alabashun! ¡Paymi llapanpäpis munayniyoj, imaycamapis cawaj, mana ricacaj! ¡Amén!


\par }{\SH Jesucristupa willacuyninta Timoteo imaypis willacunanpaj shacyächishan
\par }
{\PP \VS{18}Cuyay wamräno Timoteo, cay nishäcunata ruranqui. Ruranayquipaj nishäcunaga caycan gam imano canayquipäpis ermänucuna nishannöllami. Chaura alli suldäru mana gueshpiypa pillyashanno gampis mana cachariypa Jesucristupa willacuyninta imaypis willacuy.

\VS{19}Chayno willacuycarga Tayta Diosman sumaj yäracunayqui, alli shonguyquiwan Tayta Dios munashanno goyänayqui.

\par }{\PP Waquin runacunaga alli shongunwan Tayta Dios munashanno goyänanpa ruquin Jesucristuman yäracuycashanta cachaycärishami.

\VS{20}Mana wiyacushanpitami Alejandrutapis Himeneutapis Satanaspa maquinman churashcä. Chayrämi tantiyaconga Tayta Diosninchïpa contran imatapis mana parlananpaj.




\par }\Chap{2}{\SH Tayta Diosta imano mañacunapäpis cashan
\par }
{\PP \VerseOne{1}Timoteo, Tayta Diosninchïta imaypis mañacuy, ruwacuy, agradësicuy-llapa llapan runacunapaj.

\VS{2}Mañacuy nasyunta mandajcunapaj, autoridäcunapaj paycuna alli mandananpaj. Chaynöpami noganchïpis allilla goyar Tayta Diosninchi munashanno goyäshunpaj.

\VS{3}Tayta Diosninchïta chayno mañacuy allimi. Salbamajninchi Tayta Diospis chayno rurananchïtami munan.

\VS{4}Payga munan llapan runacuna alli willacuyninta chasquicur salbacunantami.


\par }{\Q \VS{5}Pï-maypäpis jucnayllami Tayta Diosninchëga.

\par }{\Q Tayta Dioswan amistachimajninchïpis jucnayllami.

\par }{\Q Chayga Jesucristumi.


\par }{\Q \VS{6}Paymi wañusha llapan runata Tayta Diosninchi perdunar salbananpaj.

\par }{\PP Chayno salbacoj cashantaga Tayta Diosninchi may-chaychöpis musyaycächimanchïmi.\XREF{*}{{\XO 2:6 }{\XT{Mat. 20.28; Mar. 10.45; Gál. 1.4; Tito 2.14}}}

\VS{7}Chaypämi Tayta Diosninchi acramasha apostulnin car mana Israel runacunaman alli willacuyninta willacur purinäpaj, paycunata Tayta Dios munashanno goyayta yachachinäpaj.\XREF{*}{{\XO 2:7 }{\XT{2Tim. 1.11}}} Chayno nerga rasun cajtami niycä. Manami llullacöchu.


\par }{\PP \VS{8}Shuntacashanchöga ollgu runacuna mana piwanpis rabyachinacusha car, mana nanaparänacorga maquinta jogarcur alli shongunpa Tayta Diosta mañacuchun.

\VS{9}Chaynölla warmicunapis mayur warmicunano röpata jaticuchun. Tincushalla adurnacuchun. Ama alläpa ajchanta adurnacuchunchu. Goriwanpis ni perlascunawanpis ama alläpa adurnacuchunchu. Fiyupa chanin cuestaj röpacunatapis ama jaticuchunchu.\XREF{*}{{\XO 2:9 }{\XT{1Ped. 3.3}}}

\VS{10}Chaypa ruquenga Tayta Dios munashanno manchapacuypa cawaj warmicunano allicunata rurar cawachun.


\par }{\PP \VS{11}Shuntacashanchöga Tayta Diospa willacuyninta yachachiptin warmicuna rispëtuwan manchapacuypa yachacuchun.

\VS{12}Nogaga manami munächu warmicuna ollgucunata yachachinanta, ni ollgucunatapis munashanno purichinanta. Paycunaga manami chayno cananpächu caycan.

\VS{13}Musyashanchïnöpis Tayta Diosninchëga Adantami rimëru ruraran.\XREF{*}{{\XO 2:13 }{\XT{Gén. 2.7}}} Nircur-rämi Evata ruraran.\XREF{*}{{\XO 2:13 }{\XT{Gén. 2.21–22}}}

\VS{14}Chaynöpis manami Adantachu Satanás engañaran, chaypa ruquenga Evatami.\XREF{*}{{\XO 2:14 }{\XT{Gén. 3.1–6}}} Chaynöpami Evaga jucha rurayman chayaran.

\VS{15}Chayno casha captinpis warmicunaga salbaconga wawata tarir alli uywarmi, Tayta Diosninchïman yäracur pay munashannölla cawarmi, pï-maywanpis cuyanacurmi.




\par }\Chap{3}{\SH Mayur ermänu cananpäga ¿imanötaj canman?
\par }
{\PP \VerseOne{1}Rasunpa pipis inlisyacho mayur ermänu cayta munarga allitami yarpaycan.

\VS{2}Mayur ermänuga canman pipitapis mana jamurpasha, juc warmillapa majan, alli tantiyacoj, sumaj yarpachacurir imatapis ruraj, rispëtuyoj, runa-masinta cuyapar pachächej y yachachinanpaj listu caycaj.

\VS{3}Upyallacho, pillyallapaj ama canmanchu. Chaypa ruquenga cuyapäcunman. Allilla goyanman. Guellayllapäga ama imatapis ruranmanchu.

\VS{4}Warminta wamrancunata alli uywanman. Wamrancunatapis yachachinman wiyacoj car pï-maytapis rispitananpaj.

\VS{5}Famillyanta sumaj mana uywarga ¿imanöparaj Tayta Diosman yäracojcunata alli ricanman?

\VS{6}Mushoj ermänucunaga inlisyacho mayur ermänu cayta ama ashinmanchu. Mayur ermänu cananpaj churaptenga capaschari yachaj-tucunman. Yachaj-tucorga Satanás castigasha cashannömi paycunapis castigasha canga.

\VS{7}Mayur ermänu cayta munajcunaga Tayta Diosman mana yäracojcunapitapis alli rispitasha canman. Chauraga pipis manami manacajman churangachu. Chaynöpami Satanaspis mana engañanganachu.\XREF{*}{{\XO 3:7 }{\XT{Tito 1.6–9}}}


\par }{\SH Diácono cananpäga ¿imanötaj canman?
\par }
{\PP \VS{8}Chaynöpis diaconucunaga canman pipitapis alli ricasha, imapäpis parlashantaga cumlej, mana upyaj, guellayllapaj mana wañoj.

\VS{9}Tayta Diosninchi nishancunata yachacushannölla juchata mana ruraypa cawanman.

\VS{10}Chaynömi diácono cayman pitapis churananpäga jinyunta sumajraj musyapanman. Imano cawashantapis sumajraj ricanman. Alli cawashanta ricar-raj diácono cananpaj churanman.


\par }{\PP \VS{11}Warmicunapis\FTNT{*}{{\FR 3:11 }{\FT{Waquin yarpan diaconucunapa warminpaj rimaycashanta. Waquinna yarpan diaconisapaj rimaycashanta (ricay Rom. 16.1).}}} cachun pï-maypitapis alli ricasha, pipa washantapis mana rimaj, mana upyaj, nishanta cumlej.


\par }{\PP \VS{12}Diaconucunaga juc warmillawan goyaj canman. Warminta, wamrancunatapis sumaj ricanman.\XREF{*}{{\XO 3:12 }{\XT{Hech. 20.4; Efe. 6.21–22; Col. 4.7–8; 2Tim. 4.12}}}

\VS{13}Pipis inlisyacho diácono carga pï-maypitapis amatar alli ricashami canga. Tayta Jesucristumanpis sumajmi yäraconga.\XREF{*}{{\XO 3:13 }{\XT{Hech. 18.24; 1Cor. 16.12}}}


\par }{\SH Pablo imapaj cay cartata apachishanpis
\par }
{\PP \VS{14}Timoteo, shamuyta munaycarpis rimëroga cay cartatami apachicamö.

\VS{15}Juclla mana shamuptë-imaga cay cartacho niycänami Tayta Diosman yäracojcuna imano alli cawananpaj cashantapis. Noganchëga cawaycaj Diospa wamranmi caycanchi. Chaynöpis noganchïmi rasun cajta niycanchi. Llutancunata Tayta Diosninchïpaj rimaptinpis rasun cajta tantiyachinanchïpämi caycanchi.


\par }{\PP \VS{16}Llapanchïmi musyanchi Jesucristupa willacuynin llapanpitapis mas alli cashanta.

\par }{\Q Jesucristoga runami yuriran.

\par }{\Q Wañuptinna Espíritu Santu cawarachimuran.

\par }{\Q Anjilcunapis ricashpan aduraran.

\par }{\Q Willacuynenga maychöpis willacusha caran.

\par }{\Q May-chaychöpis paymanmi yäracuran.

\par }{\Q Syëluman cutirnami Tayta Diospa ñaupanman chayaran.




\par }\Chap{4}{\SH Llutan yachachicojcuna yurimunanpaj cashan
\par }
{\PP \VerseOne{1}Espíritu Santumi musyachimanchi ushanan junajcunachöga waquin runacuna Jesucristuta chasquicurcurpis llutan yachachicojcunata chasquinanpaj cashanta. Chay llutan yachachicojcunaga Satanás munashantami yachachengapaj.

\VS{2}Paycunaga llullacushpanmi ishcay cära canga. Chaymi llutancunata yachachirpis mana imapis gocongachu.

\VS{3}Chay runacunaga michan majachacänantapis, waquin micuyta micunantapis. Chay micuycunataga Tayta Dios camaran agradësicurcur micunanchïpämi.

\VS{4}Tayta Diosninchi camashancunaga llapanpis allimi.\XREF{*}{{\XO 4:4 }{\XT{Gén. 1.31}}} Imatapis manami wasguipashwanchu. Llapantapis Tayta Diosninchïta agradësicurcur micushwanmi.

\VS{5}Llapan camashan alli cashantaga Tayta Diosninchïpa palabranchömi musyachimanchi. Payta mañacur agradësicushanchïpitami llapanpis allina caycan.


\par }{\SH Jesucristo munashanno Timoteo yachachinanpaj cashan
\par }
{\PP \VS{6}Chay nishäcunata ermänucunata sumaj yachacherga Taytanchi Jesucristupa alli sirbejninmi canquipaj. Tayta Diosninchïpa alli willacuyninta yachacorga, y alli yachachicuycunata wiyacorga alli micuyta micushanömi canquipaj.


\par }{\PP \VS{7}Ama chasquipaychu runacuna llutanta yachachishancunataga. Chaypa ruquenga Tayta Diosninchi munashanno waran-waran goyay.

\VS{8}Tayta Diosninchi munashanno goyayga mas allimi caycan fïsicata rurashanchïpitapis. Fïsica rurayga cay pachacho cawashanchïcamallami alli caycan. Tayta Diosninchi munashanno goyaymi ichanga cay pachacho y syëluchöpis alli cawananchïpaj caycan.

\VS{9}Chay nishäcunaga rasunpami. Chaytaga llapan riguinman.

\VS{10}Cawaj Tayta Diosninchïman yäracurmi imano ñacarpis pay munashanno imaypis cawaycanchi. May-chaychöpis willacuyninta willacuycanchi Jesucristuta pï-maypis chasquicunanpaj. Payman yäracuptenga pï-maytapis Tayta Diosninchi salbangami.


\par }{\PP \VS{11}Chay nishäcunataga sumaj willapay, yachachiy.

\VS{12}«Manaräpis mayur runa caycar ¿imanöpataj Timoteo yachachimäshun?» nir runacuna niptinpis ama cäsupaychu. Chaypa ruquenga alli shimillayquipa pï-maytapis parlapay, juchata mana ruraypa caway, runa-masiquita cuyapay, y Tayta Diosninchïman imaypis yäracuy. Chayno alli caway ari llapan ricacunanpaj.

\VS{13}Chayamunäcama Tayta Diosninchïpa palabranta liguipar yachachiy shacyächiy.

\VS{14}Chay llapan ruranayquipaj cajcunata ruranqui. Mayur ermänucuna umayquiman maquinta churaycur mañacuycaptinmi Tayta Dios niran munashanta ruranayquipaj cajcunata gamta musyachishunayquipaj.


\par }{\PP \VS{15}Chay nishäcunata mana gongaypa ruray. Yachachishänölla alli cawashayquita ricashushpayquimi runacuna tantiyanga Tayta Diosninchi munashanno cawaycashayquita.

\VS{16}Gamga allita rurar cawanquiman. Cuydä llutanta yachachinquiman. Rasun cajllata yachachir Tayta Diosninchi munashannölla caway. Chayno cawarga quiquiquipis y yachachishayquita chasquicojcunapis salbacongami.




\par }\Chap{5}{\SH Ermänucunawan alli ricanacunanpaj cashan
\par }
{\PP \VerseOne{1}Mayurcunataga ama ollgöpaychu. Chaypa ruquenga taytayquitano rispitar alli shimillayquipa tantiyachiy. Mösucunatapis wauguiquitano alli shimillayquipa tantiyachiy.

\VS{2}Chacwancunatapis mamayquitano rispitashpayqui alli shimillayquipa tantiyachiy. Jipashcunatapis pañiquitano rispëtuwan ricay.


\par }{\SH Biyüdacunata alli ricananpaj cashan
\par }
{\PP \VS{3}Famillyaynaj caj biyüdacunataga yanapay-llapa.

\VS{4}Famillyayoj biyüdata ichanga wawancuna, willcancuna yanapächun. Ama gongachunchu cuyar imano uywashantapis. Mamanta, chachanta cuyar yanapaptinmi Tayta Diosninchi cushicun.


\par }{\PP \VS{5}Famillyaynaj biyüdacunaga pïninpis mana captinmi Tayta Diosman yäracun, pagasta junajtapis payta mañacun.

\VS{6}Quiquin munashallanta ruraj biyüdacunami ichanga mana cawanchu Tayta Dios munashannöga. Tayta Diosman mana yarparmi wañusha-japuyna caycan.

\VS{7}Biyüdapa famillyancunata sumaj yachachiy yanapänanpaj chaynöpa pipis paycunata mana jamurpänanpaj.

\VS{8}Pipis chachanta, famillyanta mana yanaparga manami Tayta Diosninchi munashannöchu goyaycan. Tayta Diosman mana yäracojcunapitapis mas piyurmi caycan.


\par }{\PP \VS{9}Yanapänapaj caj biyüdacunapa jutintaga apuntanqui sojta chunca (60) watayojpita janaman cajllata. Chaynöpis canman juc runallawan goyasha cajcuna.

\VS{10}Chaynöpis canman allita rurashanpita alli ricasha cajcuna: wamrancunata sumaj uywasha cajcuna, wasinman chayajcunata pachächisha cajcuna, ermänucunata yanapasha cajcuna, ñacajcunata yanapasha cajcuna, llapanchöpis allita rurasha cajcunalla.


\par }{\PP \VS{11}Jipash biyüdacunataga yanapänayquipaj ama apuntanquichu. Paycunaga jipash carmi Jesucristuta sirbinanpa ruquin yapapacuyta munanman.

\VS{12}Yapapacorga Jesucristuta aunishantapis mana cumlir juchayojmi ricacun.

\VS{13}Nircurpis wasincho ruraynincunata cachaycur wasincaylla purin runapa washanta rimar, runapa bïdanta ashir.

\VS{14}Chaymi jipashllaraj caj biyüdacunaga majachacanman, wawayoj canman, wasi ruraynincunacho goyächun. Chayno captinmi contranchi cajcunaga mana jamurpämäshunnachu.

\VS{15}Chayno niycä waquin biyüdacuna Tayta Jesucristuman yäracuycashanta cachaycur Satanás munashannöna puriycashanpitami.


\par }{\PP \VS{16}Ermänucunaga quiquincunami yanapänan famillyan biyüda cajcunata. Chaynöpami ermänucuna shuntashanga aypanga famillyaynaj biyüdacunata yanapänanpaj.


\par }{\SH Mayurcunata alli ricananpaj cashan
\par }
{\PP \VS{17}Inlisyacho alli mandaj mayur ermänucuna cajtaga rispëtuwan ricanman y päganman. Pägasha y mas rispitasharaj canman chay mayur ermänucunacho Tayta Diospa alli willacuyninta willacoj y yachachej cäga.

\VS{18}Tayta Diosninchïpa palabranchöpis nin: «Pachanta mana garayllapaga töruta ëracho ama aruchinquichu.»\XREF{*}{{\XO 5:18 }{\XT{Deut. 25.4}}} Mastapis nin: «Arupacojcunaga arushanpita pägunta chasquinanmi»\XREF{*}{{\XO 5:18 }{\XT{Mat. 10.10; Luc. 10.7}}} nir.


\par }{\PP \VS{19}Mandaj mayur ermänupaj juc runalla jitapaptenga ninqui ishcaj u quimsaj testïgucunata pushamunanpäraj. Testïgucunata mana apamuptenga ama cäsupanquichu.\XREF{*}{{\XO 5:19 }{\XT{Deut. 17.6; 19.15}}}

\VS{20}Maygan mayur ermänupis jucha ruraycashanta mana cachariptenga llapanpa ñaupancho piñacuy waquinpis manchacur juchata mana rurananpaj.


\par }{\PP \VS{21}Tayta Diosninchi, wamran Jesucristo y anjilcunapis wiyaycaptinmi gamta në: Pipapis faburnin mana jatariypa chay nishänölla llapantapis sumaj ruray.


\par }{\PP \VS{22}Mayur ermänu cananpaj jucllaga ama pimanpis maquiquita churaychu. Sumajraj musyapay imano goyashantapis. Juchata ruraycajta churarga gampis juchayojmi ricacunquipaj. Quiquiquipis Tayta Diosninchi munashannölla caway ari.


\par }{\PP \VS{23}Pacha nanaywan jinalla gueshyarga yacullata upunayquipa ruquin jampillapaj bïnutapis upuy.


\par }{\PP \VS{24}Waquin runacunapa juchanga manaräpis mayacachaptillannami mayacan. Waquinpa juchanmi ichanga unaytaraj mayacan.

\VS{25}Alli rurashancunapis waquinpaga jucllami musyacan. Waquinpanami ichanga unaytaraj musyacan.




\par }\Chap{6}{\SH Patrunninta alli ricananpaj cashan
\par }
{\PP \VerseOne{1}Uywayga patrunninta sumaj rispitachun. Chaynöpami Tayta Diosninchïpaj y willacuyninpäpis llutanta pipis mana rimangachu.

\VS{2}Patrunnin ermänu-masin captinpis sumaj rispitachun. «Payga ermänu-masëmi» nir ama manacajman churachunchu. Ermänu-masin caycaptenga cuyanacur masraj sirbichunpis. Chayno nishätaga yachachir sumaj willapay ari.


\par }{\SH Charashallanwan cuntintacunanpaj cashan
\par }
{\PP \VS{3}Taytanchi Jesucristupa alli willacuynenga Pay munashanno cawananchïpämi yachachimanchi. Llutan yachachicojcuna yachachishanmi ichanga mana tincunchu.

\VS{4}Paycunaga imatapis manami musyanchu. Quiquillanpämi yachaj-tucun. Gueshyayasha-japuy rimanacuyllacho caycan. Chaypitami chiquinacun, ashllinacun, jucnin-jucninpis mana yäracunacunchu, mana allita yarpapänacun,

\VS{5}quiquin-pura rimanacun, pillyan. Paycunaga rasun cajta mana musyarmi jucha rurayllacho arun. Tayta Diospa jutintapis parlan rïcuyayta munallarmi. [Paycunawanga ama shuntacaypischu.]

\VS{6}Alli goyayga manami rïcu caychörächu caycan. Chaypa ruquenga rïcu carpis, pobri carpis Tayta Diosninchi munashanno goyaymi mas alliga.

\VS{7}Jinayllami yurishcanchi. Wañurpis jinayllami aywacushun.\XREF{*}{{\XO 6:7 }{\XT{Job 1.21; Sal. 49.17; Ecl. 5.15}}}

\VS{8}Chayno caycaptenga nistashanchïcunata Tayta Dios camaripämashanchïwan cushisha goyäshun.


\par }{\PP \VS{9}Rïcu cayllata ashejcunaga llutan ruraymanmi chayan. Nircorga llutan ruraycunapita llojshiyta manami camäpacunnachu. Chayno carnami pasaypa ñacayman chayanga.

\VS{10}Fiyupa guellayta cuyaywanmi llapan jucha ruraycunapis shamun.\XREF{*}{{\XO 6:10 }{\XT{Heb. 13.5}}} Waquin ermänucunapis riquësacunapaj yargaj caywanmi Tayta Diospita witicurisha. Chaynöpami fiyupa ñacayman chayasha.


\par }{\SH Timoteota shacyächishan
\par }
{\PP \VS{11}Timoteo, gamga Tayta Diosta sirbejmi canqui. Llapan mana alli ruraycunapita witicuy; Tayta Diosninchi munashallanta ruray; payllaman yäracuy; cuyapäcuy; pasinsacuy; ama alli-tucuychu.

\VS{12}Guërracho suldärucuna mana gueshpiypa pillyashanno gampis mana yamacaypa Tayta Dios munashannömi goyänayqui. Paypa ñaupancho imaycamapis cawanayquipämi Tayta Diosninchi acrashurayqui. Chay cawayta chasquishcanqui ermänucunapa ñaupancho Jesucristo munashanno imaypis cawanayquipaj cashanta aunirmi. Chaytaga mana gongaypa yarparay ari.

\VS{13}Ama gongaychu Jesucristupis wañunancama Tayta Diosninchi munashanno cawashanta. Wañuchinanpaj cashanta musyaycarpis Poncio Pilatupa ñaupancho mana manchacuypami rasun cajta niran.\XREF{*}{{\XO 6:13 }{\XT{Juan 18.37}}} Chaymi llapantapis cawachej Tayta Diosninchi y wamran Jesucristupis ricaycämaptinchi gamta në:

\VS{14}Tayta Diosninchi imapaj churashushayquitapis llapanta cumliy. Chaynöpami Tayta Dios munashanno cawanquipaj Taytanchi Jesucristo cutimunancama.

\VS{15}Timpu chayamuptinnaga Taytanchi Jesucristuta illajpitami Tayta Diosninchi cay pachaman cachamongapaj. Payga raycunapa Rayninmi caycan, mandajcunapa mandajninmi caycan.

\VS{16}Payga imaycamapis cawajmi caycan. Payga ñawitapis fiyupa pengachej achquichömi caycan.\XREF{*}{{\XO 6:16 }{\XT{Sal. 104.2}}} Paytaga pipis manami ricashachu ni ricaytapis manami camäpacunchu. ¡May-chaychöpis llapan runacuna payta alabaycullächun! ¡Paypa maquincho llapan runacunapis caycullächun! ¡Amén!


\par }{\PP \VS{17}Rïcu cajcunata ninqui rïcu carpis mana alli-tucunanpaj ni ima-aycanmanpis mana yäracunanpaj. Chay riquësanpis ni ima-aycanpis ushacajllami. Chaypa ruquenga yäracuchun Tayta Diosllaman. Paymi ima-aycatapis noganchïpaj cananpaj gomanchi, chaynöpana cushisha cawananchïpaj.

\VS{18}Chay rïcucunata ninqui imaypis alli cajllata rurananpaj, ima-aycanpis cashanpita waquin runacunata yanapänanpaj.

\VS{19}Chayno Tayta Diosninchïman yäracur allicunata rurarmi mana ushacaj cawayta tarenga. Cay pachachöpis alli goyangapaj.


\par }{\SH Carta ushanan
\par }
{\PP \VS{20}Timoteo, imapaj churashushayquitapis ama gongaychu. Ama cäsupaychu llutan yachachicojcunataga. Chay runacunaga yachaj cashanta yarparpis yachaj-tucur manacajcunallatami yachachin.

\VS{21}Waquenga chayno llutanta yachachishanta chasquiparmi Tayta Diosninchïman yäracuycashanpita witicusha.

\par }{\PP Gamta y gamwan caycajcunatapis Tayta Diosninchi yanapayculläshunqui. [Amén.]

\par }