\NormalFont\ShortTitle{HAGEO}

{\MT Hageo

\par }{\ILI Tayta Diosta adurananchïpaj juc wasi captin ¿allichu canman?

\par }{\ILI ¿Israelcunaga imanötaj ricaj Templuta?

\par }{\IM {\BD{¿Pitaj caran?}} Hageo ninan caycan «fista» ninanmi. Israelcuna juc-lä nasyunman prësu aywashanpita Jerusalenman cutimushan-wichanmi payga profëta caran. Esdras 5.1; 6.14 rimaycan chay-wichan Hageo y Zacarías profëta cashantami.

\par }{\IM {\BD{¿Maychötaj willacuran?}} Hageo willacuran Judá nasyuncho caycaj Jerusalén siudächömi. Tayta Dios acrashan runacuna chayrämi Babiloniapita cutimusha caran.

\par }{\IM {\BD{¿Imaytaj willacuran?}} Pay willacushanchöga tantiyaycächimanchi Tayta Diospa willacuyninta chuscu quilla willacushantami. Willacuran Persia nasyuncho Darío ray caycaptinmi (520 a.C.).

\par }{\IM {\BD{¿Imataj caycan cay librucho?}} Wata 539 a.C. ray Ciromi niran Persiapita Israelcuna nasyunninman cuticunanpaj (Esd. 1.1–4). Chay cutimojcunami Templupa simintuncunata, altarta allchachiran (Esd. 3). Chaypitaga chunca isgunnin (19) watami aruyta cachaycäriran. Chaycamaga wasincunata y chacrancunacho arucuran. Chay wichanmi fiyupa usya caran. Chaura micuypis mana wayuranchu.

\par }{\IP Hageo willacuycan imanir usya caycashanta, imanir micuy mana sumaj wayushantapis. Pay niycan juc-lä nasyunpita cutimojcuna Templuta aruyta mana ushashanpita ñacaycashantami. Chay runacunaga quiquincunapa wasinta rurashanami caran. Tayta Diosta aduranan Templutami ichanga rurayta mana usharanrächu. Chayno willacuptin Israelcunaga wiyacuran (1.12–15).



\par }\ChapOne{1}{\SH Templuta yapay jatarachinanpaj piñacushan
\par }
{\PP \VerseOne{1}Ray Darío mandar ishcay wataman aywaycaptin sojta caj quilla rimir junajcho
{\ND{Tayta Diosga}} profëta Hageota willaparan. Willaparan Judäpa gobernadornin Zorobabelpaj. Payga Salatielpa wamranmi caran. Chaynöpis willaparan cüracunapa mandajnin Josuëpaj. Payga Josadacpa wamranmi caran.\XREF{*}{{\XO 1:1 }{\XT{Esd. 4.24–5.2; 6.14}}}


\par }{\PP \VS{2-3}Munayniyoj
{\ND{Tayta Diosga}} profëtanwan willacachishpan caynömi niran: «Cay runacunaga nircaycan: ‹{\ND{Tayta Diospa}} Templunta yapay jatarachinapäga pishinrächu› nir.

\VS{4}Nogapa Templö juchuchir-ushacasha caycaptin ¿gamcuna alli wasicunacho, cuyayllapaj wasicunacho tiyanayqui camacanchu?

\VS{5}Noga munayniyoj
{\ND{Tayta Diosmi}} në:

\par }{\Q «Imano cawaycashayquitapis sumaj yarpachacuy.


\par }{\Q \VS{6}Gamcunaga aypallatami murupacunqui;

\par }{\Q ichanga wallcallatami shuntanqui.

\par }{\Q Micushpayquipis jinallami yargaycanqui.

\par }{\Q Upushpayquipis jinallami yacunarcaycanqui.

\par }{\Q Sumaj pitucurpis manami goñurinquichu.

\par }{\Q Arupacuptiqui pägashushayquipis manacajnöllami ushacäcun.


\par }{\PP \VS{7}«Noga munayniyoj
{\ND{Tayta Diosmi}} në:

\par }{\Q «Imano cawaycashayquitapis sumaj yarpachacuy.


\par }{\Q \VS{8}Puntacunaman ayway-llapa.

\par }{\Q Chaypita guerucunata apaycamushpayqui Templuta yapay jatarachiy.

\par }{\Q Templuta jatarachiptiqui nogaga cushicushämi.

\par }{\Q Chaymi nogaga alabasha cashaj.


\par }{\Q \VS{9}Gamcunaga achcata ashirpis

\par }{\Q wallcallatami tarinqui.

\par }{\Q Wasiquicunaman churacushayquitapis

\par }{\Q Nogaga juc pücayllawanmi apacushaj.

\par }{\Q Chaynöga ¿imanirtaj rurashaj?

\par }{\Q Chaynöga rurashaj tiyanä Wasi pasaypa juchuchisha captinmi.

\par }{\Q Chaynöta ricaycarpis gamcunaga yarpachacurcaycanqui quiquiquipa cajcunallapämi.


\par }{\Q \VS{10}Chaypitami gamcunamanga mana tamyamunchu.

\par }{\Q Micuyniquicunapis mana wayunchu.\XREF{*}{{\XO 1:10 }{\XT{Lev. 26.18–20}}}


\par }{\Q \VS{11}Nogami camacächishcä fiyupa usya cananpaj,

\par }{\Q jircacunacho cajpis shanaywan chaquinanpaj,

\par }{\Q rïgu, übas, olivo chacrayquicuna chaquicäcunanpaj,

\par }{\Q maycho caycaj micuypis chaquicäcunanpaj.

\par }{\Q Runa, ni animalcuna imata arushanpis yangallanami caycan.»


\par }{\SH Mandajcunawan llapan runacuna aruyta gallaycärishan
\par }
{\PP \VS{12}{\ND{Tayta Dios}} chayno Hageowan willacachishanta wiyaycärir Zorobabel, Josué, waquin runacunapis fiyupa manchariran.

\VS{13}Chaura
{\ND{Tayta Diospa}} profëtan Hageoga cayno willaparan: «{\ND{Tayta Diosga}} nin: ‹Noga
{\ND{Tayta Diosmi}} në: Nogaga gamcunawanmi caycä.› »


\par }{\PP \VS{14-15}Chayno nishpanmi
{\ND{Tayta Diosga}} shacyächiran Judäpa gobernadornin Zorobabelta, cüracunapa mandajnin Josuëta, waquin runacunatapis. Chaypitaga ray Darío ishcay wata sojta quillanna mandaycaptin ishcay chunca chuscu (24) junajnincho gallaycäriran munayniyoj
{\ND{Tayta Diospa}} Templunta yapay jatarachiyta.\XREF{*}{{\XO 1:14-15 }{\XT{Esd. 5.2}}}




\par }\Chap{2}{\SH Mushoj Templu cuyayllapaj cashan
\par }
{\PP \VerseOne{1}Chay wata ganchis quillaman aywaycaptin ishcay chunca juc (21) junajnincho
{\ND{Tayta Diosga}} profëta Hageota yapay cayno willaparan:

\VS{2}«Cananga Zorobabelta, Josuëta, waquin runacunatapis niy: ‹Tayta Diosga nin:\XREF{*}{{\XO 2:2 }{\XT{Esd. 3.1–2}}}

\VS{3}Ñaupata Templö imano cuyayllapaj cashantapis ricajcuna ¿maygallanga cawaycanrächuraj?\XREF{*}{{\XO 2:3 }{\XT{Esd. 3.12}}} Cananga ¿imanötataj ricaycanqui? ¿Manachu pasaypa manacajnölla caycan?

\VS{4}¡Imano captinpis balurchay Zorobabel! ¡Cüracunapa mandajnin Josué balurchay! Cay nasyuncho tiyaycajcunapis llapaniqui balurchay. Aruy-llapa. Gamcunawanmi noga caycä. Noga munayniyoj
{\ND{Tayta Diosmi}} chayno në.

\VS{5}Unay castayquicuna Egiptupita\XREF{*}{{\XO 2:5 }{\XT{Éxo. 29.45–46}}} llojshimuptin conträtuta rurar aunishänömi espiritöga gamcunawan caycangapaj. Chayno caycaptenga ama manchacuychu.

\VS{6}Manapis aycällatanami cuyurachishaj syëluta, munduta,\XREF{*}{{\XO 2:6 }{\XT{Heb. 12.26}}} lamarta, chaqui pachatapis.

\VS{7}Llapan nasyuncunatapis cuyurachishaj. Chauraga ima-aycanpis caymannami chayamongapaj. Chaynöpami Templöchöga ima-ayca bälejcunapis junta caycanga. Noga munayniyoj
{\ND{Tayta Diosmi}} chayno në.

\VS{8}Nogallapami guellaypis, goripis.

\VS{9}Cay guepata rurashayqui Temploga cangapaj rimir caj Templupita mas cuyayllapänami. Nogami camacächishäpaj cay particho alli goyayna cananpaj. Noga munayniyoj
{\ND{Tayta Diosmi}} chayno në.› »


\par }{\SH Bindisyunta gonanpaj Tayta Dios aunishan
\par }
{\PP \VS{10}Chay ishcay wataman aywajcho isgun quillamanna aywaycar ishcay chunca chuscu (24) junajnin ray Darío mandaj caycaptin
{\ND{Tayta Diosga}} profëta Hageota willaparan.

\VS{11}Chaycho niran quiquin munayniyoj
{\ND{Tayta Diospa}} jutincho cüracunata tapunanpaj. Laycunapämi tapunan-caran. Chaymi Hageoga cüracunata cayno niran:

\VS{12}«Capas juc runa apanman Diospaj churananpaj aycha ofrendata jacurashanwan pitushata. Capas jacurashanpa cantun töpanman tantata, u bïnuta, u asëtita, u ima micuymanpis. Chayno töpashanpita chay micuyga ¿Diospaj churananpaj acrashanachuraj caycanga?» Chaura cüracunaga «manami» niran.

\VS{13}Chaura Hageoga yapay tapuran: «Juc runa capas wañusha runata yatashanpita ganrana ricacun.\XREF{*}{{\XO 2:13 }{\XT{Núm. 19.11–22}}} Nircorga aywar capas yataycun chay micuycunata. Chauraga ¿manachu chay micuycunapis ganrana ricacun?» Chaura cüracunaga «Au, ganranami ricacun» niran.


\par }{\PP \VS{14}Chaura Hageo niran: «{\ND{Tayta Diosga}} caynömi nin: Chay runacunapis chayno ganrami caycan. Llapan rurashancuna y nogapaj ofrenda apamushancunapis ganrami caycan.

\VS{15}Cananpitaga gamcuna sumaj yarpachacuy. Manaraj Templuta jatarachiyta gallariptiquicunaga

\VS{16}¿imanötaj caran? Pipis ishcay chunca (20) säcu micuyta shuntayta yarpaj. Cosëchachöga shuntaj chunca säcullatana. Pichga chunca (50) arröba bïnuta jorguyta yarpaj. Bïnuta rurashpanga jorgoj ishcay chunca (20) arröballatana.

\VS{17}Ñacar murushayquicunatapis nogami illgächishcä micuyta ushaj curucunawan, runtu tamyawan. Chaypis gamcunaga manami nogaman yäracamushcanquichu. Chayno cashayquitaga noga
{\ND{Tayta Diosmi}} në.

\VS{18}Canan junaj isgun quillamanna aywaycaj ishcay chunca chuscu (24) junajninchömi Templöpa simintuncunata rumiwan pergayta gallaycärishcanqui.

\VS{19}Gamcunapaga canan manarämi pogunrächu übas, ïgus, granada, ni olivopis. Cananpitaga micuy churacunacho manami pishengapänachu ima micuypis. Nogapa bindisyunnëwanmi llapanpis alli cangapaj.»


\par }{\SH Zorobabelpaj Tayta Dios nishan
\par }
{\PP \VS{20}Chay ishcay chunca chuscu (24) junajnincho
{\ND{Tayta Diosga}} Hageota yapay willaparan.

\VS{21}Niran Judäpa gobernadornin Zorobabelta cayno ninanpaj: «{\ND{Tayta Dios}} nin: Syëluta, mundutapis nogami sicsicyachej-aywä.

\VS{22}Munducho caj mandajcunapa munaynintaga ushajpämi illgächishaj. Jamaräcunantapis ichic-ichicllami rurarishaj. Pillyapaj caj carrëtancunatapis cuchpärishaj. Chay carrëtacunacho aywajcunatapis sajtargärishämi. Wañongami cawallucuna, chayno muntädu aywaj runacunapis. Quiquin-purallami wañuchinacongapaj.

\VS{23}Sirbimaj Zorobabel, chay wichan gamtaga acrashä captiqui nogami charäshayquipaj papilcunaman sëllucuna surtïjatanöraj. Chaymi imapitapis chapäshayquipaj. Noga munayniyoj
{\ND{Tayta Diosmi}} chayno në.»

\par }