\NormalFont\ShortTitle{NAHÚM}

{\MT Nahúm

\par }{\ILI ¿Munayniyoj nasyuncunachuraj cay munduta mandaycan?

\par }{\ILI ¿Imataj päsan juc nasyun Tayta Diospita mas munayniyoj cashanta yarpaptin?

\par }{\IM {\BD{¿Pitaj caran?}} Nahúm ninan caycan «Tayta Dios shogashan» ninanmi. Payga Elcos marcapitami caran.

\par }{\IM {\BD{¿Maychötaj willacuran?}} Nahumga willacuran sur caj nasyun Judäpitami. Pay willacuran munayniyoj Asiria nasyunpa capitalnin Nínive castigasha cananpaj cashantami.

\par }{\IM {\BD{¿Imaytaj willacuran?}} Nahúm willacuran Nínive siudä manaraj ushacaptinmi. Pay willacushan wichanga Asiriami Judá nasyunta munaynincho chararaycaran (612 a.C.).

\par }{\IM {\BD{¿Imataj caycan cay librucho?}} Profëta Nahúm y profëta Abdiasllami willacuran juc-lä nasyuncunallapaj. Willacuran chay nasyun runacuna mana allita rurashancunata y castigasha cananpaj cashantami. Asiria runacuna fiyu captin y mana allita ruraptinmi Nahumga fiyupa rabyaran. Chay nasyun caran fiyupa munayniyoj, llapanta manacajman churaj. Achca runacunatami fiyupa ñacachiran. Chaymi Nahumga Asiria runacunapaj willacur niran: Santo Dios cashpan castigananpaj cashanta. Chaynöpis willacur niran runacuna runa-masinta ñacachinanta Tayta Dios mana munashanta.

\par }{\IP Chay jäpa nasyun runacunapämi Nahúm rabyar willacuran. Chayno willacur quiquinpa nasyunnincho juchata ruraycashantaga mana rimarannachu. Nahúm yarpächimanchi imanöpis Tayta Diosninchi cashantami. Chaymi musyachimanchi payga rabyaj Dios, castigacoj Dios, chaynöpis cuyapäcoj y salbacoj Dios cashanta.



\par }\ChapOne{1}{\PP \VerseOne{1}Cay libroga caycan Nínive\XREF{*}{{\XO 1:1 }{\XT{Isa. 10.5–34; 14.24–27; Sof. 2.13–15}}} imano cananpaj cashantapis Nahumta Tayta Dios ribilashanmi. Nahúm tiyaran Elcos marcachömi.


\par }{\SH Niniveta Tayta Dios castigananpaj nishan
\par }
{\Q \VS{2}{\ND{Tayta Diosga}} payllata sirbinanchïtami munan.

\par }{\Q Mana allita rurashaga pay rabyar castigacunmi.\XREF{*}{{\XO 1:2 }{\XT{Éxo. 20.5–6; Deut. 4.24}}}

\par }{\Q Pay nishanta mana rurajcunataga rurashanmannömi castïguta gon.

\par }{\Q Paypa contran cajcunapäga fiyupami rabyan.


\par }{\Q \VS{3}{\ND{Tayta Diosga}} fiyupa munayniyojmi.

\par }{\Q Chaymi jucha ruraj cajtaga castigänita mana cachaycongachu.

\par }{\Q Ichanga juclla manami rabyacunchu.

\par }{\Q {\ND{Tayta Diosga}} aywan löcu tamya jananpami, gachwariycar aywaj wayra jananpami.

\par }{\Q Pucutayga caycan chaquin polbuta jatarachishanmi.


\par }{\Q \VS{4}Lamartapis ollgöparga chaquirachinmi.

\par }{\Q Paymi camacächin llapan mayucuna chaquinanpäpis.

\par }{\Q Chaymi Basán particho, Carmelo jircacunacho

\par }{\Q jachacuna caycajpis wañuytacäcun.

\par }{\Q Libanucho caycaj waytacunapis wañuytacäcun.


\par }{\Q \VS{5}Payta ricashpanga puntacunapis sicsicyan.

\par }{\Q Paypa ñaupanchöga puntacunapis jurucäcunmi.\XREF{*}{{\XO 1:5 }{\XT{Sal. 97.5; Miq. 1.4}}}

\par }{\Q Payta ricashpanga intëru cay mundumi mancharin.

\par }{\Q Cay pachapis, cay pachacho tiyajcunapis llaquicun.


\par }{\Q \VS{6}Pay fiyupa rabyasha caycashan öraga ¿piraj ichiraycanman?

\par }{\Q ¿Piraj awantanman rabyasha caycaptenga?

\par }{\Q Paypa rabyaynenga nina wapchacojnömi.

\par }{\Q Chaynöpis, paypa ñaupanchöga gagacunapis shillicäcunmi.


\par }{\Q \VS{7}{\ND{Tayta Diosga}} fiyupa allimi.

\par }{\Q Payga ñacaycashanchi öra pacamajninchïmi.

\par }{\Q Payman yäracoj cajcunataga imapitapis chapanmi.


\par }{\Q \VS{8}Paypa contran cajcunatami ichanga

\par }{\Q mayu chayar ima-aycatapis apacushanno illgarachin.

\par }{\Q Paypa contran cajcunataga yanauyaycaj chacaychöpis gaticachangami.


\par }{\BB \par }
{\Q \VS{9}Nínive runacuna ¿gamcunaga imanirtaj
{\ND{Tayta Diospa}} contran yarparcaycanqui?

\par }{\Q ¡Payga ushajpämi illgarachishunquipaj!

\par }{\Q Paypa contran cajcunataga illajpitami ushajpaj illgarachenga.


\par }{\Q \VS{10}Shiraca chaquir jiracasha caycajtanömi,

\par }{\Q chaquisha ogshata nina ushacurcojnömi usharenga.


\par }{\Q \VS{11}Nínive siudä, gampitami yurimusha

\par }{\Q {\ND{Tayta Diospa}} contran jatarëga.

\par }{\Q Chay runami juc runacunata shimita jatipaycan.


\par }{\BB \par }
{\Q \VS{12}Chaypitami
{\ND{Tayta Diosga}} Judá runacunata nin:

\par }{\Q «Asiria runacunaga callpayoj aypalla cashpanpis illgangami.

\par }{\Q Nishänömi ushacangapaj.

\par }{\Q Gamcunataga ñacachishcänami.

\par }{\Q Cananpitaga manami ñacachishayquipänachu.


\par }{\Q \VS{13}Ñacachishushpayqui yüguta churapäshushayquitapis

\par }{\Q ichic-ichicllami paquirishaj.

\par }{\Q Wataraycashayqui cadinatapis agullargärishämi.»


\par }{\BB \par }
{\Q \VS{14}Nínive runacuna, gamcunapäga
{\ND{Tayta Dios}} caynömi nisha:

\par }{\Q «Gamcunapita mirar aywäga manami cangapänachu.

\par }{\Q Diosniquicunapa templuntapis juchuchishämi.

\par }{\Q Uywa-niraj ïduluyquicunatapis illgächishämi.

\par }{\Q Gamcunatapis melanaypaj captiquimi ushajpaj usharishayquipaj.»


\par }{\BB \par }
{\Q \VS{15}¡Judá runacuna, masqui ricay!

\par }{\Q Willacoj maynami jircacunapa aywaycämun alli goyay cananpäna willapata apamushpan.\XREF{*}{{\XO 1:15 }{\XT{Isa. 52.7}}}

\par }{\Q Diosta adurana fistayquicunata rurayna.

\par }{\Q Tayta Diosta aunishayquicunatapis cumliyna.

\par }{\Q Yapayga imaypis manami fiyu runacunapa munaynincho canquipänachu.

\par }{\Q Chay fiyu runacunaga ushajpänami ushacasha.




\par }\Chap{2}{\SH Nínive illgächisha cananpaj rimashan
\par }
{\Q \VerseOne{1}Nínive, gammanga illgächicojmi aywaycämun.

\par }{\Q ¡Sumaj curalasha siudäniquicunapa pergan jananman camacay ricachacojcuna!

\par }{\Q ¡Nänipa shamojta ricachacuy!

\par }{\Q ¡Espädayquita chegllayquiman sumaj watacuy!

\par }{\Q ¡Pillyanayquipaj sumaj camaricuy-llapa!


\par }{\Q \VS{2}Gamcunaga acrashä runacunatami magarayqui.

\par }{\Q Ima-aycantapis guechushpayqui cachaycurayqui übas yöra garapachacashatanömi.

\par }{\Q Tayta Diosmi ichanga Jacobpita miraj Israelcunata yapay allimannami churaj-aywan.


\par }{\Q \VS{3}Masqui ricay, illgächejcunaga chayaycämunnami.

\par }{\Q Paycunapa pillyar chapacunanga pucami.

\par }{\Q Pillyanan röpanpis pucami.

\par }{\Q Paycunaga pillyananpaj camaricushallanami carcaycan.

\par }{\Q Carrëtancunaga caycan nina ratataycajnörämi.

\par }{\Q Cawalluncunapis manami jamaytapis tarinnachu.


\par }{\Q \VS{4}Chay carrëtacunaga goshtatayllami aywaycärin.

\par }{\Q Cörriycunpis illguy achicyajnörämi.

\par }{\Q Chay carrëtacunawanmi jawa caj cällicunapa cörrircaycan pergaman.

\par }{\Q Jawa caj läsapana chayaycämun.


\par }{\Q \VS{5}Mandajcunami mandaj suldäruncunata aywananpaj cachaycan.

\par }{\Q Chaura paycunaga cörrin cumlinanpaj.

\par }{\Q Paycunaga pergaman cörrin siudä ruriman yaycunanpaj.


\par }{\Q \VS{6}Siudäpa puncuncunatami amiriycärin.

\par }{\Q Mayunöraj aypalla suldärucuna yaycuptinmi palasyupis juchucäcun.


\par }{\Q \VS{7}Nínive runacunatana prësu apacun.

\par }{\Q Chaymi uywaynin warmicunaga paluma wagajnöraj atarcaycan.

\par }{\Q Wagashpan pëchuncunata tacacurcaycan.


\par }{\Q \VS{8}Ishtanqui juchucäcuptin yacu bunyaylla aywacushannömi Nínive siudächo tiyajcunaga gueshpiycan.

\par }{\Q «¡Ichiy-llapa! ¡Cutimuy!» nir gayacuptinpis manami pipis cutinnachu.


\par }{\BB \par }
{\Q \VS{9}¡Guellayta apacuy-llapa! ¡Gorita apacuy-llapa!

\par }{\Q ¡Ninivecunapa riquësancunaga yupaytapis mana atipaypämi caycan!


\par }{\Q \VS{10}Nínive siudäga illgächishana, chunyaj jircaman ticrashana, pasaypa chaquishami caycan.

\par }{\Q Runacunapaga manchariyllawanmi shonguncunapis tic-ticyaycan.

\par }{\Q Gongurnincunapis sicsicyaycan.

\par }{\Q Llapanpapis mananami callpan cannachu.

\par }{\Q Cärancunapis yur'gasha utcunömi caycan.


\par }{\BB \par }
{\Q \VS{11}Cananga ¿maytaj liyuncunapa tiyanan machay?

\par }{\Q ¿Maytaj liyun-mallwacunapa tiyanan uchcu?

\par }{\Q ¿Maytaj liyuncunapis, liyun-mallwacunapis jauca goyänan parti?

\par }{\Q ¿Maytaj pipis mana manchachiptin goyashan caj parti?


\par }{\Q \VS{12}¿Imataj päsasha wawancunapaj, china liyuncunapaj cäsata pedäsu-pedäsu rachipaj liyuntaga?

\par }{\Q ¿Imataj päsasha tiyanancunaman aychata shuntaj liyuntaga?


\par }{\BB \par }
{\Q \VS{13}Munayniyoj
{\ND{Tayta Diosga}} caynömi nin:

\par }{\Q «Nogaga gampa contrayquimi caycä.

\par }{\Q Guërrapaj caj carrëtayquicunata ruparachishämi.

\par }{\Q Ushajpämi uchpaman ticrarachishaj.

\par }{\Q Mallwa liyun-mallwacunatami wañurachishaj.

\par }{\Q Nasyunniquicho caj suwacunataga llapantami illgächishaj.

\par }{\Q Chayno ruraycuptë ni willacojcunapis manami canganachu willacunanpaj.»




\par }\Chap{3}{\SH Nínive ushajpaj illgächisha cananpaj rimashan
\par }
{\Q \VerseOne{1}¡Ay imanöraj canqui wañuchicur yawar mashtaraycajta cachaycoj Nínive runacuna!

\par }{\Q Gamcunaga llullacuyllatami, wañuchinacuyllatami arurcaycanqui.

\par }{\Q Mana jamaypami imaypis suwacurcaycanqui.


\par }{\Q \VS{2}Sumbadurnincunata pashtachishanpis wiyacanganami.

\par }{\Q Cawallucuna pagrarayllana cörrishan,

\par }{\Q carrëtacuna aywashanpis wiyacanganami.

\par }{\Q Ruyrancuna tumarishanpis wiyacanganami.


\par }{\Q \VS{3}Ricacanganami muntäducuna shamushanpis.

\par }{\Q Espäda achicyaypa achicyashanta,

\par }{\Q lansancuna chip-chipyashantapis ricay.

\par }{\Q Waranganpa waranganpami malubrashacunapis canga.

\par }{\Q Gotuyninpa-gotuyninpami wañushacunapis canga.

\par }{\Q Intëruchömi wañushacunaga mashtaräconga.

\par }{\Q Chayno captinmi mayman lluchcananpäpis mana jäcongachu.


\par }{\Q \VS{4}Nínive, chaynöga päsashurayqui guellaypaj cacoj warmino achca nasyuncunata engañashayquipitami.

\par }{\Q Cuyayllapaj captiquimi juc-lä nasyuncunapis cuyacurcushurayqui.

\par }{\Q Chaymi engañayta, brüju rurayta yachacusha.


\par }{\PP \VS{5}Munayniyoj
{\ND{Tayta Dios}} caynömi nin:

\par }{\Q «Nogaga gampa contrayquimi caycä.

\par }{\Q Juc-lä nasyuncuna galallata ricashunayquipämi

\par }{\Q umayquiyaj justanniquitapis shucuparcushayqui.

\par }{\Q Chaymi fiyupa pengaycho ricacunquipaj.


\par }{\Q \VS{6}Fiyupa pengaycho canayquipämi camacächishaj.

\par }{\Q Pengacunayquipaj ganra berbäjitami jillpushayqui.


\par }{\Q \VS{7}Llapanpis ricashojcunaga gueshpirmi aywaconga cayno nishpan:

\par }{\Q ‹¡Nínive siudäga illgächishami caycan!

\par }{\Q ¿Piraj cuyapayconga?

\par }{\Q ¿Maychöraj pillatapis tarishwan shogananpaj?›


\par }{\BB \par }
{\Q \VS{8}«Nínive, ¿gamga Tebas siudäpita mas munayniyojchuraj canqui?

\par }{\Q Chay siudäga caycan Nilo mayupa lädunchömi.

\par }{\Q Jatun mayumi chaparaycan.

\par }{\Q Intëru cantunpa yacumi curalaraycan.


\par }{\Q \VS{9}Chay siudätaga Etiopiawan Egiptumi fiyupa munayniyoj cashpan

\par }{\Q imaypis washaj.

\par }{\Q Fut runacunawan Libia runacunanami imaypis yanapaj.


\par }{\Q \VS{10}Chayno caycajtami Tebas runacunataga prësu aparan.

\par }{\Q Wamrancunatapis cällipa isquïnancunaman apaycur pagshirgäriran.

\par }{\Q Mayur runacunata apacunanpaj surtita jitaran.

\par }{\Q Mandajnincunatanami cadinacunawan watacarcärir prësu apacuran.


\par }{\Q \VS{11}Gampis chaynömi machasha runano tapraycachaycanquipaj.

\par }{\Q Imata ruraytapis mana camäpacushpayquimi contrayquicunapita pacacunquipaj.

\par }{\Q Pacacunayquipaj ashir purinquipaj.


\par }{\BB \par }
{\Q \VS{12}«Llapan curalasha siudäniquicunaga canga ïgus yöra pogur päsaycajnömi.

\par }{\Q Chay yörata pipis tapsiptenga ïgus shicwacun

\par }{\Q cuyuchej micucurcunanpaj maquillamanna.


\par }{\Q \VS{13}Suldäruyquicunaga caycan warminöllami.

\par }{\Q Rancayquicunata nina rupar ushashanpitami

\par }{\Q siudäniquicunapa puncuncunapis quicharaycan.

\par }{\Q Chaymi contrayquicuna yaycamunanpaj libri caycan.


\par }{\Q \VS{14}Gamcunaman contrayqui yaycamuptin

\par }{\Q yacunayta awantanayquipaj yacuta churacuy.

\par }{\Q Curral pergayquicuna mas sinchi cananpaj yapay.

\par }{\Q Mituta lluchcay.

\par }{\Q Nircorga gabërawan adöbita chutay.


\par }{\Q \VS{15}Ichanga chaychömi nina ushashunquipaj.

\par }{\Q Sabliwanmi wañunquipaj; ushajpämi illgächishunquipaj.

\par }{\Q ¡Chüpacano aypallaman miray ari!

\par }{\Q ¡Chüpacacunano aypallaman miray ari!


\par }{\Q \VS{16}Gamcuna cajcho nigusyanticuna goyllarnörämi mirasha.

\par }{\Q Chayno captinpis chüpacacuna älan wiñarcuptin pärir aywacushannömi

\par }{\Q aywacongapaj.


\par }{\Q \VS{17}Guërrapaj runacunata charejcunaga caycan chüpacacunanömi.

\par }{\Q Mandajcunaga caycan chuspi gashyariycajnömi.

\par }{\Q Curucuna gasaywan pergacunaman lagacashannömi wiyacuycun.

\par }{\Q Inti ratarcamuptenga aywacun.

\par }{\Q Manami pipis musyannachu maypa aywashantapis.


\par }{\BB \par }
{\Q \VS{18}«¡Asiriapa raynin, mandäshishojcunaga imanöshi puñucasha carcaycan!

\par }{\Q Mandaj suldäruyquicuna jamaparcaycan.

\par }{\Q Runacunanami wacpa caypa machicasha carcaycan.

\par }{\Q Manami pipis canchu juc pachaman chaycunata shuntananpäga.


\par }{\Q \VS{19}Manami jampi cannachu gueriquipaj.

\par }{\Q Gueriquega caycan mana allchacajmi.

\par }{\Q Mana alliman chayashayquita mayajcunaga llapanmi cushicuywan macshongaraj.

\par }{\Q ¿Pï-mayraj mana ñacashachu fiyupa ñacachiptiqui?»

\par }